
Motto: 

„Mai îndelung vom fi-ndrăgiți de morţi, decât 
de cei ce-s vii”. Sofocle 


AVERTISMENT 


Îi înțeleg pe cei care, parcurgând această carte, nu 
pot accepta realitatea celor citite, pentru că, dacă nu mi- 
ar fi fost dat să trăiesc această tulburătoare experiență 
pentru unii ar putea părea de domeniul fantasticului-eu 
însămi aş fi tratat cu scepticism aceste destăinuiri, sau 
cel mult le-aş fi citit doar ca pe o poveste frumoasă care 
mi-ar fi plăcut să fie adevărată... 

Desigur, din comunicările care fac obiectul cărţii de 
faţă nu poate fi cu totul eliminat jocul subconştientului, 
însă am convingerea că „personajele” acestei cărţi sunt 
altceva decât nişte fiinţe imaginare. Din motive lesne de 
înţeles, de câte ori voi considera că este necesar, voi face 
uz numai de inițialele numelor prietenilor şi 
interlocutorilor mei, fie ei din lumea noastră sau din 
cealaltă lume. 


În fine, înainte de a începe derularea acestor 
comunicări cu Invizibilul-presărate cu umor uneori, 
umbrite de tristeţea morţii alteori, dar cel mai adesea 
purtătoare de mesaje încărcate de înţelepciunea şi harul 
unor spirite luminate - îi mulţumesc bunului Dumnezeu 
pentru că mi-a dăruit această fericită şi nesperată şansă 
de a fi reuşit să întrezăresc bucuria Luminii Sale. 

Autoarea 


PRIMA REVELAŢIE 


Am început să comunic cu spiritele în împrejurări 
dramatice. 

Primele entităţi spirituale cu care am intrat în 
dialog au venit fără ca eu să le chem. Pe atunci nici nu 
ştiam şi nici nu gândeam că aşa ceva ar fi posibil. 

Nu eram atee convinsă, dar nici nu mă puteam 
considera o adevărată creştină. Eram aşa cum sunt mulţi 
oameni, care spun „Doamne-ajută”, fără a se aştepta la 
un ajutor real din partea Celui în existenţa căruia cred 
doar pe jumătate. 

Luna ianuarie a anului 1991. De două săptămâni 
prietena mea, L., era foarte bolnavă. Nu aş putea spune 
de ce boală suferea, pentru că nici medicii care au 
consultat-o nu i-au putut stabili un diagnostic. 
Simptomele „bolii” ei erau stranii: simţea că inspiră o 
substanţă toxică cu un uşor miros de formol şi aceasta îi 
dădea crize de sufocare. Nimeni din preajma ei nu 
percepea ceva deosebit în atmosferă, ceva, pe care ea îl 
simţea totuşi şi care asupra organismului ei producea 
efecte dezastruoase. Imi repeta că are senzaţia că este 
ceva care parcă anume o chinuieşte. Plângea în fiecare 
zi, crizele erau foarte dese. S-a internat în spital, i s-au 


făcut analize, dar după câteva zile a revenit acasă în 
aceeaşi stare, fără să ştie de ce suferă. Medicamentele 
pe care le luase nu au avut niciun efect şi a renunţat la 
ele. Părea că nimeni şi nimic nu o mai poate ajuta, 
ajunsese ca o umbră şi repeta că ea o să moară şi nu o să 
ştie de ce. In suferinţele prin care trecea, se ruga la 
Dumnezeu cu disperare să o salveze. Într-un mod cu 
totul neaşteptat, L. a fost în cele din urmă salvată: într-o 
seară, fratele meu a intrat în casă spunându-mi că la uşa 
apartamentului nostru, nişte copii pe care nu-i cunoştea 
au un „joc” foarte ciudat. Concentraţi asupra unei cărţi 
ce avea legată transversal o cheie cu o sfoară, susțineau 
că „vorbesc cu bunicii lor care sunt morţi”. 

Nu am luat în serios acest lucru, însă el a revenit 
după un timp cu noi detalii. M-a mirat insistența lui, 
ştiindu-l mai puţin dispus să dea crezare unor astfel de 
practici care de regulă stârnesc suspiciuni, dacă nu fiori. 
Pregătind o carte aşa cum văzuse la acei copii 
necunoscuţi, m-a rugat să încercăm şi noi. Faptul că era 
tulburat mi-a stârnit şi mie curiozitatea. M-a asigurat că, 
dacă ţinem cartea suspendată pe degete prin intermediul 
cheii pe care i-o ataşase şi invocăm un spirit, cartea 
începe să se rotească. Am acceptat acest experiment, 
mărturisesc, cu foarte mari îndoieli. Încă de la prima 
încercare am constatat cu uimire că într-adevăr, o forţă 
nevăzută era capabilă să determine mişcarea de rotaţie a 
cărţii. Noi nu aveam niciun interes să provocăm această 
mişcare, şi ne-am dat toate asigurările că nu noi suntem 
autorii acestui fenomen greu de explicat. De altfel 
vedeam clar că, deşi mâinile noastre erau perfect 
imobile, crispate chiar, cheia se deplasa cu dezinvoltură 
pe degetele noastre, trăgând cartea după ea. Fratele 
meu mi-a explicat atunci că acei copii puteau primi 
mesaje printr-un cod stabilit astfel: spiritul invocat 
deplasa cartea într-o anumită direcţie de un număr de ori 
ce corespundea numărului de ordine al literei din 
alfabet, pe care dorea s-o comunice, după care se oprea 


şi reîncepea mişcările pentru a transmite următoarea 
literă a cuvântului ş.a.m.d. 

Amândoi am încercat o puternică emoție când am 
recepționat astfel primele cuvinte dintr-o lume despre 
care până atunci nu aveam cum să ştim dacă există sau 
nu. În acele momente aveam senzaţia că era ca şi cum 
noi, închişi în lumea noastră materială, am îndrăznit (sau 
am primit permisiunea?) să aruncăm o privire temătoare 
prin „gaura cheii” către DINCOLO. 

Doar ne-am gândit la bunica noastră decedată în 
urmă cu câţiva ani, şi cartea a şi început să ne 
„vorbească”, prin zvâcnituri puternice. Emoţiile au fost 
cu atât mai mari cu cât mesajul transmis de spiritul 
scumpei noastre bunici ne dezvăluia lucruri de-a dreptul 
incredibile, dar care mai târziu s-au dovedit a fi perfect 
conforme realităţii... 

lată ce conţinea acel mesaj: 

„Sunt Ioana. Dumnezeu m-a trimis la voi să vă ajut. 
Prietena ta bună este în mare pericol! O femeie care se 
numeşte F. a trimis la ea spirite rele care vor să o 
omoare şi ele vor reuşi dacă nu faceţi tot ce vă învăţ eu: 
spuneţi-i lui L. să facă o sută de mâţani şi să meargă 
degrabă la un preot să îi citească pentru dezlegare. Fum 
de tămâie...” a mai spus, şi cartea ne-a căzut din mâini. 

Aceste cuvinte ne-au înmărmurit! Ne aşteptam la 
orice altceva. Ca şi mine, prietena mea nu obişnuia să 
meargă la biserică, şi nu eram deloc familiarizată cu 
ritualurile la care ne trimitea acel mesaj, dar L., ar fi 
făcut orice ca să se însănătoşească. l-am transmis şi ei 
într-un suflet această comunicare - pe care o notasem 
într-un caiet - şi modul în care nea fost revelată. 

Amândouă ne-am gândit mult la toate acestea şi, 
căutând să descopere adevărul, ea şi-a amintit că există 
într-adevăr o femeie, care-i ieşea uneori în cale cerându-i 
ajutorul în tot felul de probleme, chipurile căuta serviciu, 
promitea că revine, ca apoi să dispară misterios. Numele 
ei era. F., am aflat ulterior că trăia din banii (nu puţini) 


câştigaţi din afaceri josnice, şi că ultimul ei soţ murise în 
împrejurări neelucidate. 

Bineînţeles că în aceste condiţii, L., nu a ezitat să 
urmeze sfaturile primite prin mesajul dictat. 

A constatat că de câte ori îi reveneau crizele, 
singurul „medicament” care o putea ajuta să îşi revină 
erau cele o sută de mătănii pe care le făcea şi 
rugăciunile profunde. 

O dată încheiate aceste rugăciuni, în mod cu totul 
miraculos, redevenea un om plin de viaţă. 

Cu timpul, în câteva săptămâni, crizele s-au rărit şi 
apoi a scăpat definitiv de influenţa nefastă de acelor 
forţe malefice. 

De atunci, am început să cred cu tărie în existenţa 
lui Dumnezeu. Mă gândesc şi acum că vindecarea- 
miraculoasă, fără  discuţie-a prietenei mele mi-a 
demonstrat nu numai că există un Dumnezeu milos şi 
bun, dar, din păcate, a trebuit să admit şi existenţa 
acelor spirite inferioare, a căror forţă a putut fi doborâtă 
numai prin credinţă. 

lată ce scria Simeon Florea Marian, în lucrarea sa 
intitulată „Vrăji, farmece şi desfaceri” seria II, tom XV, 
editată în anul 1893: 

„Scopul vrăjilor sing. vrajă, este de a constrânge pe 
cineva contra dorinţei şi voinţei sale, ca să asculte şi să 
facă toate cele ce se spun şi să pretind de la dânsul, apoi 
de a despărţi pe doi soţi care trăiesc în cea mai bună 
înţelegere şi armonie, sau pe doi inşi care se iubesc şi 
vor să se căsătorească, şi în fine de a lua somnul copiilor 
de ţâţă şi laptele de la vaci, de a nenoroci sau chiar de a 
nimici pe cineva. Mai pe scurt zis, scopul acestora este 
de a face cuiva mai mult sau mai puţin rău. Mijloacele 
care se întrebuinţează de către vrăjitori şi vrăjitoare, 
adică de către bărbaţii şi femeile ce se ocupă cu 
vrăjitoria sau cu vrăjitul, sunt de regulă asemenea 
stricăcioase, căci e lucru firesc că numai prin 
întrebuinţarea unor plante veninoase sau a unor obiecte 


spurcate şi molipsitoare pot să buimăcească şi să 
nebunească pe cineva de cap, să-l nenorocească în 
privinţa corporală ori spirituală, sau chiar să-l 
mântuiască de zile (...). Trebuie să mai amintesc încă şi 
aceea că în genere cu vrăjitoria sau vrăjitul se ocupă mai 
cu seamă unele femei bătrâne, care cum se zice, şi-au 
trăit traiaul şi şi-au mâncat mălaiul, şi care de comun îşi 
fac dintr-aceasta o profesiune spre a-şi putea câştiga 
pâinea de toate zilele (...). Asemenea fapte rele însă pot, 
după credinţa şi spusa poporului, să le facă numai nişte 
oameni foarte răutăcioşi şi împietriţi la inimă, cărora 
puţin le pasă de învăţăturile şi legile Dumnezeieşti şi de 
ceea ce se va întâmpla după ce se vor muta din lumea 
aceasta. Drept aceea şi toţi vrăjitorii şi vrăjitoarele, care 
se ocupă cu vrăjitul sunt priviţi în genere de către popor 
ca nişte oameni fără de lege, lepădaţi de Dumnezeu, care 
au de-a face mai mult cu spiritele cele necurate, pentru 
că ei în vrăjile ce le rostesc, în loc să se adreseze la 
Dumnezeu, fiinţa supremă şi atotputernică, ca acesta să 
le vină întru ajutor spre ajungerea scopului ce-l 
urmăresc, îşi iau cele mai de multe ori refugiul la 
spiritele necurate...” 

Revenind la prima revelaţie, mai găsesc de cuviinţă 
să adaug că pe acei copii care „ne-au adus spiritele la 
uşă” nu i-am mai văzut niciodată. 

Pe măsură ce am primit noi comunicări, le-am notat 
într-un jurnal însoţite de cele mai multe ori de 
observaţiile pe care le făceam la vremea respectivă. 
Aveam de pus zeci de întrebări, iar răspunsurile, adesea 
nu se lăsau aşteptate. Treptat, fără să-mi dau seama, 
începusem să explorez tainica lume a umbrelor. 

Evident, se naşte o întrebare: de ce l-am citat pe 
Simeon Florea Marian, şi mai ales fragmentul care se 
referă la folclorul românesc dedicat vrăjitoriei? Ce 
legătură poate avea pomenirea unei superstiții aparent 
fără temei în experienţele pe care am început să le 
efectuez în chip străin de orice superstiție? Pur şi simplu 


pentru farmecul cultural al citatului, dar şi din 
convingerea că intuiţia populară în domeniu, aparent 
fără noimă, vine totuşi dintr-o îndelungată tradiţie şi 
chiar dintr-o practică în care adeseori întâlnim stranii 
congruenţe cu validările parapsihologice. Dând la o parte 
ritualul magic, cititorul trebuie să reţină doar adevărul 
care este dincolo de ritual: putem comunica în mod cert 
cu lumea de dincolo, şi o putem face necontaminaţi de 
superstiții, de vrăji şi farmece, ci descoperind în noi 
înşine acel potenţial energetic prin care dialogul cu 
spiritele devine nu doar posibil, ci foarte concret. 
Dedicându-mi acestor experimente un timp mai 
îndelungat, am putut conştientiza travaliul în spaţiul 
transcendental, căpătând în cele din urmă certitudinea 
concretă a faptului petrecut. În jurnalul care urmează nu 
veţi întâlni superstiții, vrăji sau farmece, căci la aşa ceva 
nu mă pricep, dar nici nu le doresc, nu mă preocupă 
aceste „procedee” tradiţionale ale ocultismului negru. Eu 
am stat de vorbă cu spiritele aşa cum stau de vorbă cu 
prietenii, cu oamenii din jurul meu. Sau ca să mă exprim 
mai clar, am stat de vorbă ca ingineră ce sunt, educată în 
spirit pragmatic, instruită în logica lucrurilor. 

Cititorul va înţelege toate acestea, iar mie nu-mi 
mai rămâne decât să-l asigur că nu citeşte o carte de 
ficţiune, o carte de imaginaţie insolită, ci o relatare pe 
care am îndrăznit să o fac atunci când practica şi 
convingerile mi-au dictat-o. 

Nu trebuie să ne îndoim nicio clipă că „lumea de 
dincolo” există. Nu ştim prea multe despre această lume, 
sau nu ştim aproape nimic. Dar ce ştiu sigur, este că 
spiritele ne vorbesc. Cum? Acestei întrebări i se dedică 
prezentul jurnal... 

JURNAL 

IANUARIE 1991 

Invoc spiritul unui băiat care a murit cu 15 ani în 
urmă, când avea vârsta de 16 ani. La începutul 
comunicării îmi spune că mama lui este cu el (într- 


adevăr, ea a murit acum câţiva ani) şi că el transmite 
tatălui său uneori mesaje pe calea gândului. Apoi îl 
întreb, iar el îmi răspunde: 

— Ne vezi, ne auzi? 

— Da. 

— Pot să verific acest lucru? 

— Da. 

Fluier, după care îl întreb, curioasă: 

— Ce am făcut? 

— Fluieri. 

— Îmi poţi transmite gândul tău altfel decât prin 
intermediul cărţii? 

— Ţie nu. 

— De ce „mie nu”? 

— Eu i-am iubit pe ei. 

— Pe cine? 

— Părinţii. 

— Desigur, este nevoie de unele afinități spirituale 
pentru ca spiritul chemat să dorească să se manifeste 
mai pregnant, ori eu nici măcar nu îl cunoscusem în viaţă 
pe Mihai... în schimb am reţinut aspecte foarte 
dureroase de la înmormântarea lui. (Locuia pe aceeaşi 
stradă cu mine). În final l-am mai întrebat dacă este trist 
şi mi-a spus că nu este deloc trist. 

IANUARIE 1991 

Vine la chemarea mea spiritul Mioarei, o fată foarte 
drăguță şi sensibilă, care a murit la 28 de ani într-un 
accident stupid de maşină, cu câţiva ani în urmă. Oare de 
ce a trebuit să fie ea singura victimă dintr-un autobuz 
plin cu călători? Există destin? 

— Te bucuri că te-am chemat? 

— Da. 

— Te-a mai chemat cineva? 

— Nu. 

— Există Dumnezeu? 

— Da. 

— Voi sunteţi ocupați, munciţi? 


— Da. 

— Sunteţi împărţiţi în categorii sociale, ca noi? 

— Nu. 

— Ştii ce am văzut după ce ai plecat dintre noi? 
Ceva ce ţi-a aparţinut. 

— Păr. 

(După ce mi-a anunţat moartea ei, prietenul ei mi-a 
arătat nişte fotografii şi scrisori primite de la ea, în care-i 
trimisese şi o şuviţă din părul ei). 

— Aici în cameră, mai este cineva în afară de noi 
două? 

— Da. Sunt şi alte spirite. Ele ştiu că vorbesc cu 
tine. 

— Vorbiti şi între voi? 

— Da. 

— Ai o formă finită? 

— Nu. 

— Mă poţi atinge? 

— Nu. 

x 

Dialoghez apoi cu spiritul unei fetițe care a murit la 
vârsta de 15 ani de leucemie. Am vaga senzație că mai 
mult ea m-a îndemnat la comunicarea ce urmează: 

— Ai să-mi transmiţi ceva? 

— Comunică-i rudei mele bolnave: care dă hăinuţe 
pentru Jenică? 

— Cine este Jenică? 

— El este cu mine, aici. 

— Mai ai să-mi spui ceva? 

— Da. Ai ceva mâncare? Şi ceva lumânări?... 

Pentru că spiritul A., a avut mai multe de spus, 
durata acestei comunicări a fost foarte mare-aproape 
două ore. Pentru fiecare literă a fiecărui cuvânt transmis, 
să reiau mereu alfabetul de la capăt, asta cere multă 
răbdare. În plus, un incident amuzant a întrerupt la un 
moment dat comunicarea. Pisoiul meu a sărit pe 
neaşteptate pe cartea prin care ţineam legătura cu A. Eu 


m-am amuzat, dar A. nu a mai vrut să revină decât după 
ce am rugat-o să mă ierte. Se pare că ceea ce a vrut ea 
să-mi comunice este un lucru destul de grav, totuşi. 
Doresc să o ajut, dar nu prea înţeleg cine este „ruda ei 
bolnavă”. Nu-i cunosc familia. Am întrebat-o: 

— Mă cunoşti? 

— Nu, dar tu o cunoşti pe ruda mea! 

M-am gândit bine, încercând să-mi amintesc unele 
amănunte din ziua înmormântării lui A. Abia acum mi-am 
dat seama cine ar putea fi ruda ei pe care susţine că o 
cunosc: o mătuşă a ei pe care am văzut-o îndoliată, şi pe 
care o cunoscusem mai târziu, într-adevăr, într-un spital, 
întâmplător. Ea era angajată în acel spital. Faptul că 
mătuşa lui A. prin natura meseriei, lucra într-un mediu 
cu foarte mulţi bolnavi, a determinat-o pe A., să o 
numească, pe scurt „ruda mea bolnavă”. Sau poate chiar 
este bolnavă? 

Am întrebat-o pe A. dacă despre ea este vorba şi 
mi-a confirmat. În final, A. mi-a spus că nu vrea să plece 
(eram foarte obosită şi doream să închei), pentru că îi 
era teamă că nu o voi mai chema altă dată, şi mă ruga să 
o ajut. M-a înduioşat şi i-am promis ajutorul meu. 

IANUARIE 1991 

Cu siguranţă comunicările lungi de ieri sunt cauza 
oboselii şi durerilor de cap pe care le-am avut. 

Am încercat azi să comunic cu spiritul lui Mihai, 
dar mi-a fost aproape imposibil. Orice îl întrebam, 
răspundea numai „Nu, Nu!” 

Cu toate astea am făcut o nouă verificare: prietena 
mea L., aflată în altă cameră (pentru a evita o eventuală 
sugestionare involuntară), trebuia să scrie cifre pe o 
foaie de hârtie şi să rămână acolo până ce aflu eu de la 
spirit (Mihai) cifrele pe care ea le-a scris, fără ca eu să le 
cunosc. Întrebat fiind, spiritul mi-a comunicat că „A scris 
trei cifre”. L-am corectat, spunându-i că este vorba de 
patru cifre (cum stabilisem cu L.) şi că îl rog să mi le 
spună. Din nou mi-a comunicat: „Sunt trei cifre”. După 


ce am verificat, am constatat cu bucurie că prietena mea 
hotărâse de una singură să scrie trei cifre în loc de 
patru! 

Dar mai mult de atât nu am putut comunica. Sunt 
puţin descurajată: să se fi terminat aşa, deodată, totul?... 

Mi-a venit ideea să invoc Marele Spirit (acela la 
care mă rog uneori să „deschidă poarta spiritelor”- 
probabil ceva simbolic-ca să putem comunica mai uşor). 
L-am întrebat dacă vom mai putea comunica. Mi-a 
răspuns: „Azi nu”. Am mai îndrăznit: „Este o zi 
deosebită?” „Da”. Din acest moment nu am mai insistat. 
Chiar comunicarea lui Mihai conţinea de fapt un mesaj 
asemănător şi comportarea lui a fost ciudată: mi-a 
indicat corect câte cifre sunt scrise, dar nu mi-a spus 
care sunt acestea, cu alte cuvinte „Aş vorbi cu tine, dar 
nu acum”. 

M-am întrebat ce anume face ca această zi să fie 
deosebită de cea de ieri, de exemplu. Când m-am uitat în 
calendarul ortodox am văzut scris cu roşu: „30 M Sf. Trei 
Ierarhi Vasile, Grigore şi loan”. 

FEBRUARIE 1991 

Teama de ridicol mă determină să nu discut cu 
nimeni absolut nimic despre aceste experienţe. Am 
anunţat-o ieri pe mătuşa lui A. că ea mi s-a arătat în vis 
spunându-i ce mi-a cerut. 

Femeia a crezut, s-a speriat, a spus că-i va face o 
pomană. În familia lor într-adevăr existase un copil 
(Jenică?), care a murit la puţin timp după ce a fost 
născut. 

I-am transmis toate acestea spiritului lui A., care 
deja cunoştea aceste amănunte, mi-a spus că a primit 
„mâncare şi lumină”. Am întrebat-o pe A. dacă alaltăieri 
ar fi putut să vorbească cu noi. Mi-a răspuns „Nu”. „Din 
ce motiv?” Răspuns: „E Biblia”. 

* 

Este interesant ce mi-a comunicat spiritul bunicii 
azi, când am întrebat-o dacă are nevoie de ceva. Mi-a 


răspuns: 

— Da. Mâncare, trei prosoape, rochie, colivă, 
lumânări. 

Văzând că aşa stau lucrurile, nu prea înţeleg la ce îi 
trebuie, de exemplu prosoapele sau rochia, cum le poate 
folosi un spirit? O întreb. Răspunsul ei mă pune la punct: 
„Îmi trebuie!” 

Atunci o întreb: 

— Basma ai? 

— Nu am nevoie. 

— Câte lumânări să-ți aprindem? 

— Nouă. 

— Pentru dumneata şi bunicul? 

— Da. 

Şi pentru altcineva să mai aprind? 

— Da. 

— Pentru cine? 

— Ale voastre. 

— Cui să dăm lucrurile pe care ni le-ai cerut? 

— La o femeie străină şi săracă. 

— Cine învârte cartea? 

— Gândul... 

— Gândul cui? 

— Domnului. lisus Hristos. 

— Dar cu cine stau acum de vorbă? 

— Cu mine. 

— Cine eşti? 

— Sunt eu, loana. 

* 

Chem şi spiritul bunicului (Radu). 

— Unde te-ai dus după ce ne-ai părăsit? 

— La lisus Hristos. 

FEBRUARIE 1991 

Am luat cartea în mână şi am întrebat pur şi 
simplu: 

— Cine vrea să-mi vorbească azi? 

— Domnica. 


Cine o fi Domnica? Nu am cunoscut nicio persoană 
cu numele acesta. Seara am întrebat-o pe mama dacă îi 
spune ceva acest nume. Când m-a auzit pronunţându-l, a 
tresărit: 

Domnica este o fostă colegă a ei, o femeie care a 
fost foarte credincioasă, a murit cu mulţi ani în urmă, 
bolnavă de cancer. Nu se mai gândise la ea de ani de 
zile... Spiritul Domnicăi mi-a confirmat că într-adevăr, 
este al fostei colege a mamei, şi că s-a bucurat foarte 
mult văzând „gândurile frumoase” ale mamei când îi 
privea fotografia. Este perfect adevărat că mama a 
căutat şi a găsit o fotografie veche a colegei ei şi mi-a 
arătat-o şi mie. Era foarte tânără. 

Comunicarea cu acest spirit evlavios îmi confirmă 
credinţa pe care a avut-o pe pământ: 

— Goana după a elabora cuvintele „Dumnezeu”, 
„Hristos” ce iau binele vostru în gândurile lor. E Hristos 
cu voi, că dacă nu dă Domnul, nu ai voie să ai nimic. 

Înţeleg din această exprimare că ceea ce vrea ea să 
îmi comunice este dificil de tradus în limbajul nostru. 
Oricum aşa cum mi-a fost transmis, mesajul a fost pe 
înţelesul meu, şi, lucru ciudat, comunicarea cu spiritul ei 
îmi aduce un fel de pace în suflet. 

FEBRUARIE 1991 

Comunicarea cu spiritul Marin, care a murit cu 
câţiva ani în urmă: 

— Există extratereştri? 

— Da. 

— Există vreo legătură între voi şi ei? 

— Şi noi suntem extratereştri. Dar cei la care te 
gândeşti tu acum au, ca şi voi, un corp fizic. Noi suntem 
eliberaţi din corpul nostru. 

— O.Z.N.-un există? 

— Da. 

— Ale cui sunt? 

— Toate sunt ale Domnului lisus Hristos. 

(Mă surprinde acest răspuns. Fie că au crezut, fie 


că nu, pe pământ, în lisus, acum spiritele îmi vorbesc 
despre El!). 

— Există vreun pericol pentru noi din partea 
extratereştrilor? 

— Nu. 

— Ce-aş putea să fac ca să putem comunica mai 
uşor, altfel? Este foarte obositor sistemul cu cartea. 

— Când începi, să nu faci nimic, şi să nu te gândeşti 
la nimic. Braţul este după o masă nouă, la care să nu fie 
bătute cuie. Apoi gândeşte-te la mine aşa de intens încât 
să putem comunica. Pui o lumânare, apoi pui palma 
dedesubt. 

N-am înţeles prea bine, dar am încercat, fără să 
obţin vreun succes însă, deşi am auzit că se fac astfel de 
experienţe, din care nu cunosc alte amănunte decât că 
„se mişcă masa”. Spiritul lui Marin mi-a explicat ceva, 
dar ce folos? Mă las păgubaşă. Tot mai sigură e cartea. 

— Ce lucru bun m-ai sfătui să fac acum? 

— După ce ai făcut această comunicare, aprinzi o 
lumânare pentru mine. Şi faci ceţi vine în gând. 

Nu aş fi putut anticipa, şi nici provoca un asemenea 
răspuns. Eu nu obişnuiesc să aprind lumânări, nici 
pentru vii, nici pentru morţi. 

FEBRUARIE 1991 

Astăzi m-am încumetat să invoc spiritul Sânzienei, 
o fată care, cu zeci de ani în urmă, s-a sinucis. Era 
studentă. 

— Ai vrut să mori? 

— Da. 

— Acum îţi pare rău? 

— Da. 

— Unde eşti? 

— Iad. 

Mă sperii puţin, atât cât să-mi alunece cartea din 
mână, cu toate că nu pot crede în existența unui rai 
pentru cei buni şi a unui iad plin de draci negri cu coarne 
şi copite pentru cei păcătoşi. 


— Mai degrabă susţin ideea că pot exista diferite 
nivele de vibrații, stări, în care un spirit-potrivit gradului 
său de evoluţie atins-poate avea parte de lumină şi 
bucurie, fericire, sau dimpotrivă, poate rătăci în beznă, 
ignoranță şi confuzie. 

— Poţi să îmi spui ce faci acolo? 

— Dacă... mă băgau în vasul... cu care... 
emigranții... beau apa... 

Comunicarea a devenit foarte greoaie. Niciodată n- 
a fost aşa. 

— Îmi poţi spune cine te bagă în acel vas? 

— Nu. 

— Dar cine sunt „emigranţi”? 

— Nu. 

— Nu ai voie? 

— Nu întreba. Nu trebuia. Eu am fost pedepsită. 

— Cine învârte cartea? 

Nu ne mai înţelegem. Spun, la rând, toate literele 
alfabetului, şi nu se mai formează niciun cuvânt. Sinceră 
să fiu, am răsuflat uşurată când am trecut de litera „D”. 
Dar nici lisus nu a putut spune! 

De notat că este o comunicare cu totul deosebită 
faţă de cele anterioare. Cred că felul în care Sânziana a 
părăsit lumea noastră este în foarte strânsă legătură cu 
dificultatea de a-mi comunica şi, implicit, cu starea de 
nelinişte cu care am rămas după ce am încheiat acest 
dialog. M-a năpădit un sentiment de vinovăţie. 

Am chemat imediat spiritul Domnicăi: 

— Ştii cu cine am vorbit adineauri? 

— Da. 

— Am făcut ceva rău? 

— E mai bine să nu o mai chemi. 

— Spune-mi ceva frumos! 

— Dumnezeu este bun. 

— Îți mulţumesc. 

Domnica mi-a redat liniştea sufletească, încep să 
mă gândesc mai mult la Dumnezeu, la lisus. 


8 FEBRUARIE 1991 

M-am gândit toată ziua la un băiat despre care 
ştiam că a murit mai demult, foarte tânăr, era dotat cu o 
deosebită inteligenţă şi îşi aşternea gândurile pe hârtie 
cu har. 

Seara am luat cartea, intenţionând să comunic cu 
spiritul lui. Înţeleg că invocarea am făcut-o doar 
gândindu-mă la el, din moment ce cartea a început să se 
mişte până a pronunţa eu vreun cuvânt (numele lui, 
eventual). Mi-a comunicat: 

— Sunt aici. 

— Cine eşti? 

— Cătălin. 

— De unde vii? 

— Rai. 

— Spune-mi, este bine să spun cuiva despre 
comunicările pe care le fac? 

— Nu. 

— De ce? 

— Lumea ar bănui că e o prostie a ta. 

— Şi este o prostie? 

(Am şi eu micile mele îndoieli). 

— Nu. 

— Deci tu exişti? 

— Da! 

— Este un lucru rău faptul că te chem? Dăunează 
cu ceva? 

— Dumnezeu a binecuvântat comunicarea noastră. 
Binecuvântat să fie cel care a creat acest lăcaş ceresc. 

FEBRUARIE 1991 

Sunt curioasă dacă ar fi posibil să comunic cu 
spiritul unui om care a trăit în altă ţară. Mă gândesc la 
spiritul Edith (Piaf). Nu este prea comunicativă, dar îşi 
face simțită prezenţa. O întreb: 

— Poţi să comunici cu mine? 

— Da. 

— Spune-mi ce vrei tu. 


— Efemer... 

— Să vorbim în limba franceză? 

— Da. 

— În română? 

— Nu. 

— Dar poţi şi în româneşte? 

— Da. Nu contează. 

— Unde eşti tu? 

— Cer. 

— Vrei să pleci? 

— Da. 

— Spune-mi, te rog, numele tău. 

— Edith. 

Ce concluzii pot trage? Ori a fost într-adevăr 
spiritul invocat de mine şi în acest caz mi-a transmis 
gândul lui care, prin nu ştiu ce fenomen mi-a parvenit 
aşa încât să-l pot înţelege, ori un alt spirit a intervenit, ca 
să nu fiu eu dezamăgită. 

Bineînţeles, că în cazul fiecărei comunicări, mai 
rămâne şi umbra mea de îndoială: propriul meu 
subconştient îmi joacă feste? La această din urmă 
întrebare îmi voi putea răspunde numai după ce voi 
primi multe dovezi imbatabile. În fine, prima variantă îmi 
dă şi ea de gândit pentru că, la urma urmei, de ce ar fi 
exclusă? Noi cunoaştem atât de puţin. 

10 FEBRUARIE 1991 

Azi am făcut o nouă comunicare cu spiritul Marin: 

— Ştii că fostul meu profesor, H., este bolnav? 

— O să moară. 

— Eşti sigur? 

— Este foarte bolnav. Vine aici. 

— Unde „aici? 

— Cer. 

— Tu unde eşti? 

— În cer. 

— Tu ştii când va muri H? 

— Da. 


— Peste cât timp? 

— Peste patru zile. 

— Îţi pare rău că ai murit? 

— Nu. Aici este bine. 

— Vei avea o „viaţă veşnică”? 

— Nu ştiu. 

— Te rețin? Ai vrea să pleci? 

— Nu. 

— Mereu sunt tentată să te întreb despre tine. Te 
deranjează? 

— Da. 

— Spune-mi, atunci, dacă tu crezi că e cel mai 
indicat felul în care te chem. (De obicei mă adresez unui 
„Spirit suprem” care să ne permită comunicarea). 

— Nu neapărat. Acel spirit oricum intervine. 

— Aş dori să ştiu cine este acel spirit. Imi poţi 
spune? 

— Acum plec. 

14 FEBRUARIE 1991 

Zilele acestea nu am mai comunicat. Astăzi, o 
scurtă comunicare cu spiritul bunicii: 

— Este un lucru rău să mori? 

— Nu. 

— Acum îţi mai este frică de moarte? 

— Nu. 

— Nouă trebuie să ne frică de moarte? 

Contrar aşteptărilor mele, răspunsul este: 

— Da. 

— Îmi poţi vedea viitorul? 

— Da. 

— Am să fiu bătrână? 

— Nu. 

— Voi atinge vârsta de 50 de ani? 

— Nu vorbi despre asta. 

Imi dau seama că nu are rost să continui cu astfel 
de întrebări. Strănut. Bunica îmi spune: „Să trăieşti, 
mamaie!”. Aş îmi spunea şi când eram copil. Nu îmi mai 


vine în gând nicio întrebare. 

15 FEBRUARIE 1991 

Astăzi a murit fostul meu profesor de liceu, H. Am 
aflat asta de la două eleve. I-am aprins o lumânare. 

Au trecut exact patru zile de când spiritul lui Marin 
mi-a comunicat: „Vine aici peste patru zile!” Este trist, 
dar este o certitudine că, în comunicările mele dialoghez, 
şi nu vorbesc de una singură. 

FEBRUARIE 1991 

După înmormântarea lui H. am comunicat cu 
spiritul Domnicăi. 

Impresionată de plecarea acestui om bun dintre noi 
la o vârstă care i-ar fi putut permite să mai trăiască 
măcar 20 de ani, am întrebat-o: 

— H. este conştient de ce i s-a întâmplat? 

— Da. 

— Unde este el acum? Ce gândeşte? 

— E trist şi dezorientat. Se învârteşte primprejur. 

— Şi-a văzut înmormântarea? 

— Probabil. Nu ştiu. În următoarele patruzeci de 
zile să nu te gândeşti să vorbeşti cu el. 

Eu mă tem să fac asta chiar şi mai târziu. 

Pentru el mă tem, nu pentru mine! 

Pe parcursul lunii februarie şi începutul lunii martie 
îmi făcusem din aceste comunicări o ocupaţie zilnică, 
viaţa mea de pe pământ ajunsese să mă intereseze mai 
puţin decât viaţa spiritelor. Ore în şir din zi şi mai ales 
din noapte, le puneam întrebări care deveniseră din ce în 
ce mai lipsite de importanţă, comunicam ca să mă amuz, 
sau pur şi simplu pentru că nu-mi plăcea cutare film de 
la televizor. 

Acum sunt perfect conştientă că dacă interlocutorii 
mei  nevăzuţi ar fi fost nişte spirite inferioare, 
necontrolate, acea situaţie ar fi putut degenera în ceea 
ce numim „capcană a spiritismului” atât de combătut în 
toate vremurile, şi pe bună dreptate, atunci când se 
depăşesc limitele raţionalului. 


Precizez că, deşi pierdeam destul timp cu 
comunicările, nu îmi neglijam obligaţiile profesionale, şi 
nu mi-am surprins niciodată cunoscuţii şi prietenii prin 
vreun comportament bizar, continuând să fiu, ca şi până 
atunci, un om normal integrat în societate. De altfel, 
propriul meu spirit (conştiinţă) prin natura sa, este atât 
de lucid şi bine ancorat la locul lui, încât, chiar să-mi fi 
dorit acest lucru, el nu poate permite vreunei entităţi 
străine să îl tulbure sau să îi ia locul pentru a se 
manifesta. 

Este adevărat că, cu timpul, am căpătat noi 
capacităţi care se bazează pe fenomenul emisiei sau 
receptării de bioenergie, dar este vorba de cu totul 
altceva, şi voi vorbi despre ele la momentul potrivit. 

Spuneam că zecile de comunicări începuseră să 
facă parte din viaţa mea. La începutul lunii martie 
dialogurile cu amicii mei spirituali începuseră să fie 
întrerupte din ce în ce mai des, de câte un mesaj care îmi 
venea cu siguranţă, din partea unui spirit foarte mere, 
căci, dintr-odată cartea se îngreuna, simţeam cum îmi 
trage mâinile încet, ca şi cum ar fi vrut să-i dau drumul 
jos şi să o las acolo. La început m-a surprins foarte tare 
acest fenomen ciudat, căruia nu-i puteam găsi nicio 
explicaţie. 

Imi amintesc acum cu oarecare jenă cât de 
inconştientă puteam fi pe atunci de faptul că prin 
invocările mele repetate poate deranjam nişte suflete de 
la rostul lor, şi asta de cele mai multe ori din motive 
minore... 

Într-o zi cartea a devenit atât de grea încât m-am 
înspăimântat. M-a cuprins un sentiment greu de descris, 
de copleşire, parcă un „ce” format din mii de particule 
ultramicroscopice îmi invadase tot corpul. Şi atunci 
cartea a prins să se rotească ferm. Înfricoşată, am 
descifrat cuvintele: „Dacă mai iei cartea fără un motiv 
important mă mânii”. Mi-a pierit orice urmă de 
îndrăzneală pe toată săptămâna care a urmat. Apoi am 


început să comunic mai domol. Uneori, probabil când 
riscam din nou să devin mai insistentă decât ar fi trebuit, 
îmi spuneau chiar spiritele cu care vorbeam, fără 
ocolişuri: „Eşti pisăloagă. Lasă cartea!” Dar, încă de la 
primele comunicări, din ianuarie, curiozitatea mea 
devenise tot mai nestăvilită. Aceasta putea fi considerată 
o circumstanţă atenuantă, poate chiar din acest motiv 
spiritele mai răspundeau totuşi apelurilor mele, însă eu 
nu înţelegeam încă un lucru foarte adevărat şi foarte 
important, care abia mai târziu mi-a devenit clar: cei din 
lumea de dincolo erau dispuşi să intre în comunicare cu 
mine, dar numai pentru a mă ajuta în situaţii deosebite, 
pentru a-mi fi călăuze şi pentru a mă învăţa cum pot să îi 
ajut pe alţi oameni, nu-cum greşit înţelesesem eu pentru 
a face ca timpul să treacă mai plăcut. Pentru ele timpul 
nici nu există, aveam să aflu mai târziu. 

Acestea fiind spuse, reiau firul jurnalului de la data 
de 15 martie, zi în care am primit un ultim avertisment 
transmis din partea acelui Spirit Suprem. Indrăznesc să-l 
numesc astfel pentru că, efectiv la această apreciere m- 
au condus senzațiile pe care le simţeam de câte ori îmi 
vorbea. Era ceva cu totul deosebit de comunicările 
obişnuite... 

15 MARTIE 1991 

Nu am mai putut ţine secretul acestei fascinante 
experienţe prin care trec şi am destăinuit totul în mare 
taină, unei alte bune prietene M. Cum era de aşteptat, 
ea, după şocul primelor confidenţe, mi-a cerut dovezi 
concrete, pe care nu am întârziat să i le aduc. 

Ea mi-a sugerat să invoc spiritul socrului ei, despre 
care nu mi-a dat absolut niciun amănunt, niciodată. Eu 
nu ştiam nici măcar cum se numea socrul ei, şi asta era 
foarte bine pentru ceea ce voiam să demonstrez. Am 
rugat-o să se gândească profund la el, să-l cheme în 
gând,  pronunţându-i mental numele. A procedat 
întocmai. Devenisem acum intermediar între colega mea 
şi spiritul socrului ei. Urma ca eu să aflu prin intermediul 


cărţii şi cheii legate de ea, în primul trând numele lui. El 
nu a întârziat să se prezinte. După câteva zeci de 
secunde cartea suspendată a început să se rotească. L- 
am întrebat: 

— Eşti aici? 

— Da. 

— Spune-mi te rog numele tău. 

— Ion. 

Am privit-o pe prietena mea, care, la rândul ei, mi-a 
confirmat numele, făcând ochii mari. 

— Ai să îi transmiţi ceva lui M? 

— Să creadă că exist în continuare după ce i-am 
părăsit. 

— Vorbeşte-mi despre tine, aşa cum eşti acum. 

— Eu sunt un spirit care se gândeşte numai la 
copiii, pe care i-am părăsit prea devreme. 

— Cum este locul în care te afli? 

— Este luminos şi nu avem noapte, ci numai zi. 

— Nu dormiţi? 

— Nu. Ne odihnim pe vecie. 

— Te obosesc comunicările noastre? 

— Nu mai mult decât pe voi. 

— Spune-i, te rog, ceva lui M., să fie sigură că 
exişti. 

— M. de ce nu crezi ce vezi cu ochii tăi? 

Dar M. nu a mai avut nevoie de alte argumente. Mi- 
a mărturisit, tulburată, că într-adevăr socrul ei şi-a iubit 
foarte mult copiii, iar felul în care el a vorbit acum, 
corespunde pe deplin modului lui de a gândi în viaţa 
carnală. De asemenea, mi-a mai spus că el nu a murit 
bătrân, ci la o vârstă până în 60 de ani, când ar mai fi 
putut face ceva pentru copiii lui la care a ţinut atât de 
mult. 

* 

În seara asta, împreună cu M. am comunicat câteva 
ore. Pentru prietena mea era ceva inedit. S-a făcut 
târziu. Impreună am invocat spiritul lui Cătălin, care ne-a 


spus, precaut: „Dacă mai vorbiţi mult vă apucă 
dimineaţa”. L-am rugat să ne spună o anecdotă. Cu toate 
dovezile primite până acum că ei, cei cu care comunic, 
sunt într-adevăr entităţi ce au personalităţi distincte, ca 
şi în viaţa pământeană, am fost curioasă să fac o nouă 
verificare. Dacă îmi comunica o glumă pe care nu o 
cunoşteam, ar fi fost o dovadă în plus că nu „eul” meu 
influenţează mişcarea cărţii (mâinile mele sigur nu o 
mişcă). Cătălin nea transmis: 

— Erau două curci. Ele erau fete bune şi la loc de 
cinste în ogradă. Vine la ele un curcan şi le zice: „Ce 
faceţi aici, fetelor?” 

Ne-am amuzat. Bancul nu-l mai auzisem niciodată, 
sau nu-mi aminteam. Nici eu, nici M. De fapt, nici nu ne 
mai preocupă astfel de distracţii de vreo 15 ani încoace... 

Dar, ţinând cartea în mână, am simţit că se 
îngreunează. Precis am supărat pe cineva! La o astfel de 
eventualitate nu ne-am gândit. Mi s-a comunicat: 

— Sunt spiritul lui Radu (bunicul meu, care a fost 
un om din cale-afară de sever, impunând mult respect 
înjur prin corectitudinea şi seriozitatea de care dădea 
dovadă) şi m-am hotărât să-ţi spun un lucru foarte 
dureros: fii pregătit că Dumnezeu s-a mâniat pe tine că 
stai de vorbă despre nimicuri în loc să-ţi faci treburile de 
om serios! 

Am încetat imediat orice comunicare. După câteva 
ore, singură, am luat din nou cartea, pentru că aveam 
conştiinţa încărcată şi, de regulă suport greu să ştiu că 
am supărat pe cineva. 

Cineva mi-a comunicat: 

— Dumnezeu a făcut ca nimeni să nu stea de 
pomană. Lasă cartea! 

Ceea ce m-a determinat să iau hotărârea de a nu 
mai comite niciodată o asemenea greşeală. Imi voi vedea 
de „treburile mele de om serios” şi voi comunica numai 
când se iveşte un motiv important! 

21 MARTIE 1991 


Până azi nu am mai comunicat deloc. Nici azi nu aş 
fi făcut-o, şi totuşi am comunicat cu spiritul lui Cătălin. 
Ciudat este că de data asta nu eu l-am chemat, ci el m-a 
„chemat” pe mine. 

După masă, pe când mă odihneam încercând să 
adorm, am simţit o prezenţă străină. Nu era nimeni în 
cameră şi totuşi nu mă simţeam singură! Parcă cineva 
bătea la porţile gândului meu... mă striga pe nume. M- 
am gândit că poate este pur şi simplu dorinţa mea de a 
comunica. Dar nu era asta, pentru că eram obosită, mă 
hotărâsem să nu mai iau cartea fără motiv, nu mă 
gândeam la niciun spirit, şi, oricum, foarte răcită fiind, 
nu aveam niciun chef să mă las din nou antrenată în 
comunicările care îmi solicită atât de mult răbdarea, 
fiind obligată să reiau de zeci de ori literele alfabetului. 
Cu toate astea, simţeam că acum trebuie să comunic! Mi- 
a pierit somnul şi, alarmată, am luat cartea să văd 
despre ce este vorba. Presentimentul meu s-a dovedit a fi 
un fapt real. Am întrebat: 

— Vrei să vorbeşti cu mine? 

— Da. Eu te-am chemat. 

— Cine eşti tu? 

— Spiritul Cătălin. 

— Ai să-mi comunici ceva? 

— Pregăteşte-te. 

— Pentru ce să mă pregătesc. 

— Să înveţi. 

Nu mică mi-a fost mirarea când am descifrat toate 
aceste mesaje! L-am lăsat să-mi vorbească. 

— Este bine că nu ne-ai mai chemat. Roagă-te la 
Dumnezeu să te facă bine, să fii bună cu părinţii tăi. Nu 
te mai uita la televizor în seara asta. 

— Dar ce să fac? _ 

— Roagă-te la Dumnezeu ce te-am învăţat. Încearcă 
să scapi de năravul de a drăcui. 

(Nu obişnuiam, dar, într-adevăr, azi am avut o 
discuţie mai aprinsă!) Cătălin continuă: 


— De ce eşti proastă şi te enervezi atât de uşor? 
învaţă să pui frâu nervilor tăi! 

Cu toate că avea dreptate în tot ce-mi zicea, m-a 
cam deranjat calificativul pe care mi l-a dat: 

— În fond, cine eşti tu de-mi vorbeşti aşa? 

— Sunt profesorul tău de conduită morală. 
Dumnezeu mi-a încredinţat misiunea de a te îndruma. Ca 
să te purifici moral, va trebui să mă asculti. 

Am amuţit. La aşa ceva chiar nu m-aş fi aşteptat! 
Eu, să am un „înger păzitor”? Nu-mi vine să cred! Şi 
totuşi... 

L-am întrebat: 

— De ce să te fi ales Dumnezeu tocmai pe tine 
pentru această misiune de „înger păzitor” al meu? 

Răspunsul m-a năucit. Mi-a spus foarte categoric, 
în stilul lui inconfundabil: 

— Pentru că sunt deştept! 

Neavând nicio idee despre cum s-ar putea calcula 
vârsta spiritelor (dacă s-ar putea calcula), l-am întrebat 
ce vârstă are acum. Mi-a explicat: 

— Gândeşte-te că la noi nu mai există timp. Este 
greu să-ţi explic. Ca să înţelegi, consideră că aici timpul 
trece foarte repede: că un minut aici face cât mii de ani 
de-ai voştri, aşa încât mi-ar trebui o veşnicie ca să 
calculez câţi ani am. 

Am realizat acum cât de neştiutori suntem, câte 
adevăruri există, pe care gândirea noastră mărginită de 
materie nu le poate cuprinde. 

În cele trei săptămâni care au trecut până la 
Sărbătoarea Sfintelor Paşti, acest spirit bun s-a ocupat 
îndeaproape de mine, arătându-mi de multe ori diferenţa 
dintre bine şi rău, atunci când eu nu o vedeam. M-a 
determinat să-mi reamintesc toate greşelile pe care le- 
am comis până în prezent, greşeli pe care, oameni fiind, 
le facem fiecare dintre noi, fără să dăm însă o prea mare 
importanţă acestui lucru, fără să ştim că toate gândurile 
şi faptele noastre se înregistrează undeva, în arhivele 


Universului, şi vom răspunde cândva pentru ele. În 
funcţie de binele şi răul făcut, conştiinţa noastră 
eliberată prin moartea fizică, va cunoaşte seninătatea şi 
lumina domeniului astral, sau, dimpotrivă, chinuitoare 
remuşcări, dacă nu o stare de confuzie totală. De altfel, 
încă din această viaţă remuşcările sunt uneori 
neiertătoare, chiar şi pentru cei mai odioşi criminali. 
Cine la provoacă aceste remuşcări? Propria lor conştiinţă 
întunecată? Divinul care se află latent în fiecare om? Şi 
nu numai în om. Spiritul lui Cătălin m-a făcut să înţeleg 
că dacă mi-am recunoscut prin rugăciune în faţa lui 
Dumnezeu, toate greşelile, El mi le-a iertat. Nu voi uita 
niciodată acele nopţi în care bunul meu protector 
spiritual, după ce mă certa şi mă dăscălea bine-uneori 
până îmi dădeau lacrimile-reuşea să îmi producă acea 
stare sufletească profund răscolitoare, care-mi era atât 
de necesară rugăciunilori ). 

1 Până la aceste revelații nu crezusem în 
Dumnezeu. Nu citeam nimic din Cărţile Sfinte. Nu ştiam 
să mă rog, ştiam pe dinafară rugăciunea „Tatăl nostru”- 
singura învățată de la mama când eram copil. Dar aşa 
cum-rareori-o spuneam eu, nu însemna nimic. Nu 
pricepeam nimic, nu înţelegeam ce rost are. 

Astfel rugăciunea devenise pentru mine un moment 
înălţător. Pur şi simplu ajunsesem să simt cum intru în 
comuniune cu Divinitatea. Adevăraţii creştini cunosc 
bine această stare, iar cei care încă nu o cunosc, o pot 
atinge prin curăţire şi curăţenie sufletească, prin 
puritate morală. Cu timpul ajunsesem să comunic mental 
cu Cătălin, el ştia tot ce gândesc şi ce fac, în orice 
moment, iar eu ştiam că el ştie. De aceea nu mai puteam 
avea niciun gând negativ şi nu puteam întreprinde nicio 
faptă negativă, nu puteam face nici cea mai mică 
nedreptate faţă de mine şi faţă de nimeni, pentru că 
atunci, automat ar fi urmat mustrările lui, adeseori dure, 
de genul: „De ce a trebuit să trăncăneşti despre ceţi 
vorbesc dacă ai simţit că nu eşti crezută? De ce te superi 


din atâta lucru? De ce ai băut, dacă ţi-am zis să nu bei? 
(în ziua aceea, la masă cu familia, părinţii îmi turnaseră 
şi mie un pahar cu vin. Nu-mi place alcoolul. Am refuzat 
să beau. Ei m-au îndemnat să gust, că e foarte bun. Am 
băut jumătate de pahar. Asta, Cătălin nu a putut să mi-o 
ierte, spunându-mi în final, că vinul îmi „tulbură 
mintea”). De ce ai bârfit-o pe colega ta X? Ea e mai bună 
ca tine..." 

La început mă supăra felul lui de a-mi vorbi, dar nu 
a trecut mult până să recunosc adevărul celor spuse de 
el. 

Într-o comunicare cu spiritul Mioarei, la care asista 
şi Cătălin, am întrebat-o la un moment dat: 

— Ai nevoie de ceva? 

— Da. De o lumânare abia fabricată şi aprinsă la 
biserică, pentru a lumina calea care face legătura dintre 
noi. 

(Astfel de comunicări erau destul de frecvente). 

— Mai ai nevoie de ceva? 

— Mie îmi place halvaua atât de mult! 

— Am să cumpăr mâine şi-ţi voi împărţi. 

— Bogdaproste. Abia aştept! 

— Ce anume? 

— Halvaua, măi... 

Cătălin îmi devenise drag. Ştiam că uneori se 
infiltra în gândul meu: ori de câte ori mă aflam într-o 
dilemă, optam în cele din urmă pentru varianta care se 
dovedea a fi cea mai bună. Toate îmi mergeau bine, şi ce 
îmi doream, se împlinea întocmai, mai devreme sau mai 
târziu. Eram fericită. Până în preajma Paştelui devenisem 
alt om: nu îmi mai era teamă de nimic, căpătasem o mare 
încredere în viaţă, parcă abia atunci mi se deschiseseră 
ochii cu adevărat. Mentorului meu spiritual îi datorez 
toate acestea. 

Odată, Cătălin, mi-a spus: „Voi, oamenii, nu vă 
înţelegeţi conştiinţele!” Această afirmaţie m-a pus pe 
gânduri, şi m-a impulsionat puternic să caut şi să verific 


comunicările primite, în cărţi, în spusele unor înţelepţi. 
Din ce aflam mai mult doream încă să cunosc şi mai 
mult. Acest enunţ primit de la Cătălin a fost, inevitabil, 
urmat de întrebarea mea: „Cum adică?” Nu a vrut să-mi 
dea nicio altă explicaţie. Eu singură trebuia să caut 
răspunsul. Nu cumva el, prin toate lucrurile pe care mi le 
dezvăluia, şi chiar numai prin problemele pe care mi le 
punea în faţă, ca în acest ultim exemplu, urmărea tocmai 
să mă ajute să-mi înţeleg conştiinţa, în cele din urmă? 

Cu trei zile înainte de Paşti s-a întâmplat un fapt 
neaşteptat: Cătălin nu a mai venit, nici la chemările 
mele, nici din proprie iniţiativă, şi niciun alt spirit 
cunoscut nu mai venea să-mi vorbească. Dar, cu toate 
acestea, continuam să primesc sfaturi şi mesaje care de 
acum luaseră caracterul unor misiuni ce mi se 
încredinţau. Atunci când îmi erau comunicate-simţeam 
de fiecare dată-acea stare unică pe care am descris-o 
deja într-o ocazie recentă. Să-şi fi încheiat Cătălin 
misiunea? Este adevărat că deja mă transformasem, nu 
mai eram cea dinainte, eram mai bună şi ceva mai 
înţeleaptă, iertam mai uşor pe cei din jurul meu, lăsam 
mult de la mine, iubeam total dezinteresat şi egal pe toţi 
oamenii buni sau răi, şi constatam, cu surprindere, că 
începusem chiar să vorbesc cu însufleţire despre 
Dumnezeu şi minunile Sale, într-un context potrivit, 
desigur. Toate acestea veneau de la sine, eu nu îmi 
propuneam nimic concret, şi mă miram singură de 
această schimbare foarte vizibilă din viaţa mea, pe care o 
remarcaseră şi câteva cunoştinţe apropiate. Aveam să 
înţeleg că spiritul lui Cătălin trebuise de fapt să 
„pregătească terenul” pentru ceea ce va urma... 

APRILIE 1991 

Cătălin nu mai vrea să-mi vorbească. L-am supărat 
cu ceva oare? Dacă ar fi aşa nu s-ar sfii tocmai el să mi-o 
spună! Sunt sigură că nu el îmi vorbeşte acum. Nu vrea 
să-mi spună cine este, dar nu este Cătălin. Este un spirit 
mai mare, cred. Imi vorbeşte atât de frumos, altfel decât 


oricare dintre prietenii mei de ACOLO. lată ce mi-a 
comunicat astăzi: - Cum Dumnezeu i-a iertat pe toţi 
credincioşii, El poate să-i ierte şi pe toţi necredincioşii 
care de-acum îşi vor întoarce faţa la El. Atâta timp cât 
Dumnezeu este cu tine, şi tu eşti cu El în gând, nu ţi se 
va întâmpla nimic rău, ba numai lucruri bune ţi se 
întâmplă! Este foarte bine că ai început să citeşti Biblia. 
la seama la tot ce stă scris în ea. Acolo stă scris cuvântul 
lui Dumnezeu. Ascultă ce te învăţ, fata mea, să fii bună! 
Dumnezeu te-a ales şi tu nu trebuie să mai fi altfel decât 
cum vrea El. 

Sunt atât de tulburată, încât nu mai pot comunica. 
Mi-a spus „fata mea!”. Este cineva care mă iubeşte. 
APRILIE 1991 

— Fii bună. Eu nu vreau să te forţez să fii aşa, dar 
vreau să-ţi arăt calea cea bună şi Dumnezeu aşa vrea, 
cum ţi-am zis. 

Deşi simţeam că nu este Cătălin, am întrebat, totuşi 
poate îmi spune cine este: 

— Cătălin, îmi spui tu asta? 

— Nu. 

— Dar cine, atunci? 

— Nu mai întreba cine, când ştii tu singură cu cine 
vorbeşti. 

Nu îndrăznesc să mă mai gândesc la nimeni. Pur şi 
simplu presupun că un spirit mare îmi transmite mesaje 
din Sferele înalte ale Divinităţii. Şi mai cred că această 
presupunere poate fi numită chiar intuiţie. Ceea ce 
numim noi „intuiţie” nu este oare un mesaj transmis de 
Dincolo? 

Continuarea acestei comunicări mă lasă fără grai: 

— A sosit vremea să afli care este voia lui 
Dumnezeu: Dumnezeu vrea ca tu să-i faci bine cu mâinile 
pe oamenii bolnavi şi să propovăduieşti ca lumea să iasă 
din păcat şi să se pocăiască. Peste puţin timp vei primi 
Harul Divin. Eu te voi anunţa când va sosi acest timp, 
care este foarte apropiat. Harul lui Dumnezeu se coboară 


peste tine, căci tu eşti unul din copiii lui iubiţi. Ia acum 
un creion şi scrie aşa cum te învăţ eu: „Am misiunea 
încredinţată de Domnul Dumnezeu prin Fiul Lui şi prin 
Duhul Sfânt de a face bine pe oamenii bolnavi şi de a 
propovădui ca lumea să iasă din păcat şi să vină la 
credinţă”. Tu să crezi ce îţi spun eu şi să scrii mereu ce 
te-am învăţat acum. Binecuvântată fii, fata mea. 

„Har Divin”, „Duhul Sfânt”... deci toate acestea 
există cu adevărat? Mintea mea nu ar fi fost capabilă să 
conceapă asemenea lucruri. Dacă este adevărat ce mi s-a 
comunicat acum, atunci eu nu mă simt în stare să fac ce 
mi s-a cerut. Am îndrăznit, cuminte să ridic aceste 
obiecţii: eu nu pot propovădui, eu sunt un om obişnuit, 
eu nu cred că merit. 

Mi s-a răspuns cu înţelegere: 

— Fii liniştită. Ai să poţi şi ai să faci toate acestea, 
pentru că asta e voia lui Dumnezeu. Tu nu vezi că deja ai 
început să propovăduieşti cuvântul Lui? 

— Da, asta este foarte adevărat! Mă mir eu însămi 
cum, în discuţiile cu unii colegi apropiaţi, fără să le 
dezvălui secretul comunicărilor mele, îi îndemn la 
credinţă. Ei (de ce mie?) îmi pun întrebări uneori 
imposibile, de genul: „Dar, admițând că Dumnezeu 
există, pe el cine l-a făcut?” Eu nu am citit încă prea 
multe despre Dumnezeu, dar, lucru foarte curios, găsesc 
(sau îmi vin) întotdeauna răspunsuri la toate întrebările, 
pe loc, răspunsuri pe care nu le-am luat din nicio carte, 
şi nu le-am auzit nicăieri. De pildă, când un prieten mi-a 
pus ieri întrebarea de mai sus, m-am pomenit 
răspunzându-i, foarte sigură pe ceea ce spun: „El este 
singurul pe care nu l-a creat nimeni. El este singura 
cauză a tot ce există. El vine din Veşnicie”. Sunt convinsă 
că nu din gândul meu a izvorât acest răspuns. Mi-a fost 
dictat. Eu nu aveam nicio cunoştinţă despre aceste 
lucruri pe care bănuiesc că le cunosc foarte bine teologii. 
Şi dacă sunt uimită de tot ceea ce mi se întâmplă, cel 
puţin sunt sigură pe cunoştinţele pe care le-am acumulat 


eu singură, prin forţele mele modeste. În finalul aceleiaşi 
discuţii, altcineva, reflectând îndelung, a concluzionat ca 
pentru el: „Nu, eu nu mă încred în nimic şi nu mă voi 
închina nimănui decât propriei mele conştiinţe. Eu sunt 
puternic şi nu cred decât în această forţă a mea care mă 
conduce”. 

I-am spus atunci: „Dar această forţă de unde vine? 
Cine ţi-a dat-o fie că ai vrut tu fie că nu? Eşti de acord cu 
mine că trebuie să vină de undeva, sau de la Cineva?” 
„Da, aici sunt de acord”, mi-a răspuns. „Ei, bine, tu 
închinându-te ei, află că lui Dumnezeu te închini! mai 
gândeşte-te... De unde atâta siguranţă în ceea ce 
afirmam? De unde atâta putere de convingere? Nu mă 
mai recunosc. 

În aceeaşi privinţă, deosebit de relevant mi se pare 
următorul fapt: într-o zi am stat de vorbă cu un coleg 
despre toate revelaţiile mele. Era un ateu greu de 
zdruncinat în ideile lui, un om de formaţie inginerească, 
puternic îndoctrinat (cum am fost şi eu). La început mă 
privea cu o vădită suspiciune, iar eu îl înţelegeam. Şase 
ore au trecut pe nesimţite tot discutând despre spirite şi 
despre dovezi care veneau să confirme sau să infirme 
existenţa lor şi a lui Dumnezeu. La sfârşitul acestei 
discuţii, colegul meu mi-a spus: „Îţi mărturisesc sincer că 
la început te-am crezut nebună. Dar, discutând cu tine, 
mi-am dat seama că eşti mai lucidă decât mine, şi eu 
sunt perfect normal...”. A doua zi mi-a spus că i-a 
povestit soţiei lui (o femeie cu frica lui Dumnezeu), de 
profesie medic, tot ce discutase cu mine şi mi-a adresat o 
caldă invitaţie din partea ei (nu o cunoşteam) de a le face 
o vizită. Am acceptat invitaţia. Din primele momente ea 
mi-a spus „Sunt foarte dornică să cunosc persoana care a 
reuşit să-l aducă la credinţă pe soţul meu în numai şase 
ore. Eu nu am reuşit acest lucru în şase luni de zile”. La 
rândul lui, el mi-a spus emoţionat: „Să ştii că s-a 
întâmplat ceva extraordinar. Nu numai că am început să 
cred în Dumnezeu, dar m-am gândit foarte mult la tot ce 


mi-ai spus, şi am reuşit să realizez prezenţa Lui în toate. 
Poate te surprinde ce-ţi spun, dar te iubesc pentru că 
prin tine am reuşit să-l cunosc şi să-l iubesc pe 
Dumnezeu”. Atunci am simţit însăşi bucuria lui 
Dumnezeu: câştigasem pentru El, primul suflet. Nu 
premeditasem nimic din toate acestea, ci pur şi simplu 
am împlinit voia lui Dumnezeu. 

Intr-o seară, pe când mă aflam la noii mei prieteni, 
mama colegului meu m-a rugat să invoc spiritul mamei 
sale. Era foarte emoţionată. l-am îndeplinit rugămintea. 
Doamna M. a început să plângă atunci când a simţit 
prezenţa mamei sale, plecată demult dintre noi. Atunci 
spiritul ei i-a transmis: „Nu mai plânge M., că aici este 
mult mai bine decât la voi! Uite-l şi pe Traian!” M-am 
uitat la doamna M., mirată: „Cine este Traian?” Ea nu-mi 
vorbise despre nicio altă rudă în afară de mama ei. Mi-a 
spus că este un frate al ei, decedat şi el. Au mai venit 
încă două rude pe care eu nu le chemasem, dar care, de 
asemenea, au fost recunoscute de familia lor. Momentul 
a fost foarte emoţionant pentru cei în cauză, dar pentru 
mine păreau lucruri cât se poate de fireşti. De atunci mi- 
am zis că nu voi mai face astfel de gesturi, nu voi mai 
accepta rolul de intermediar, văzând că aceasta provoacă 
atâta durere şi triste aduceri aminte, sentimente pe care 
spiritele încearcă să le aplaneze cum pot, dar... aşa este 
omul născut, cu spaima de moarte... 

APRILIE 1991 

Azi am primit noi sfaturi şi îndemnuri: 

— Fii bună, fata mea, şi vorbeşte cu duhul 
blândeţii, la fel cu toată lumea. Cum poate cineva să-i 
înveţe pe oameni lucrurile bune dacă nu are el duhul 
blândeţii în vorba lui? Concentrează-te mereu numai la 
ceea ce faci! Nu trebuie să ai minţile împrăştiate. Când 
ai treburile tale de zi cu zi, fă-le cum trebuie, iar când vii 
să vorbeşti cu noi, detaşează-te de orice alt gând, înainte 
de toate! Mult mă bucur când văd că mă asculţi! Să nu 
râzi niciodată de alţi! (E adevărat că am luat în râs peo 


colegă, ceea ce a deranjat-o). Scrie în continuare ce te- 
am învăţat ieri, că voia lui Dumnezeu este ca tu să-i faci 
bine pe oamenii bolnavi, cu mâinile, şi să propovăduieşti 
cuvântul Lui. Fii binecuvântată, fata mea. 

Am început să doresc prezenţa acestui Spirit 
Luminat. Este foarte blând şi înţelept, şi cred că şi foarte 
bătrân. Îmi aduce numai bucurie în suflet când îmi 
vorbeşte, parcă mă nasc a doua oară. De aceea aş face 
orice îmi spune numai să nu-l supăr, căci nimic din ce 
este lumesc nu-mi aduce o mai mare mângâiere 
sufletească. 

Cred că mă pune să scriu cât mai des acea frază 
pentru ca subconştientul meu să înregistreze temeinic ce 
are de făcut. El vede că nu mă pot obişnui cu gândul. 
Repetând fraza zilnic, ea devine o mantră. 

APRILIE 1991 

Astăzi este Sărbătoarea Paştelui. Fiind foarte 
obosită, la sfârşitul zilei, am oscilat dacă să mă duc sau 
nu la biserică seara pentru a participa la Slujba de 
Înviere. Am decis să mă duc, hotărâtă să stau până la 
sfârşit, spre dimineaţă, dar, din cauza oboselii şi 
aglomerației, nu am putut sta decât între orele 20.00 - 
1.00. M-am întors apoi acasă; sunt fericită pentru 
această sărbătoare cu o semnificaţie atât de minunată, şi 
bucuroasă că m-am dus şi la biserică în cele din urmă. 
Tocmai mă pregăteam să mă culc, când deodată am 
simţit nevoia să comunic, ca o alarmă interioară-un 
sentiment ce-mi era deja cunoscut. În mâinile mele 
cartea se mişca foarte brusc, cineva ţinea neapărat să-mi 
vorbească, şi încă pe un ton foarte ferm: 

— De ce te-ai întors acasă? Du-te degrabă înapoi la 
biserică! în noaptea asta trebuie să primeşti Harul Divin! 

M-au cuprins fiorii: deci momentul anunţat cu trei 
zile înainte a sosit, este Noaptea învierii. Fără să mai 
stau pe gânduri, m-am înapoiat, şi am stat până la 
încheierea slujbei religioase. Când am ajuns acasă şi am 
reluat comunicarea, mi s-a spus: 


— Ai primit Harul Divin. De acum poţi vindeca 
oamenii bolnavi! Dumnezeu a făcut ca unde stai tu, 
oamenii să se facă bine. Fii binecuvântată. 

Din cauza emoţiilor, cu greu am putut adormi 
târziu, înspre dimineaţă. 

APRILIE 1991 

Astăzi m-am rugat profund ca Dumnezeu să-mi dea 
un semn, ca să pot verifica dacă posed în realitate 
această capacitate despre care mi s-a vorbit în ultimele 
zile. Ştiu că rugăciunile sunt ascultate, dacă vin din 
suflet şi nu au scopuri egoiste!. 

De data aceasta răspunsul la rugăciune a venit atât 
de prompt cum nici nu mă aşteptam: ca din senin m-a 
fulgerat o durere ascuţită în gât. Durerea persistă, dar 
am fost mulţumită că am astfel ocazia să mă autotestez. 
Mi-am pus palmele pe gât, în locul dureros, întrebându- 
mă ce altceva ar mai trebui să fac. Eu mă aşteptam ca, 
imediat cum ating zona bolnavă, durerea să şi dispară 
rapid. Nu numai că nu mi-a dispărut, dar s-a şi întețit! 
Atunci m-am speriat şi am început să mă rog din nou cu 
ardoare, de data aceasta să mi se ia durerea, provocată 
la propria-mi dorinţă. Rugăciunea a fost atât de sinceră 
pe cât a fost şi durerea de vie... Abia atunci, ca trezită 
dintr-un vis, am constatat surprinsă, că nu mai simt nicio 


1 Mi s-au împlinit până acum multe rugăciuni, şi mi s-au 
arătat destule semne că noi, oamenii nu suntem singuri. 
În ultima vreme capacitatea mea de intuiţie s-a dublat, 
am prevăzut deseori mici evenimente cotidiene, care 
urmau să mi se întâmple întocmai. Mai precis „auzeam“ 
în gând o voce care mă avertiza sau pur şi simplu îmi 
făcea cunoscute unele lucruri de care, în mod normal, nu 
aş fi putut să am cunoştinţă. Mesajele acestea le 
primeam mental, dar trebuie să se ştie că de fapt primim 
zilnic astfel de mesaje însă de cele mai multe ori nu 
suntem capabili să le conştientizăm. De multe ori, în 
luarea unor decizii suntem ajutaţi, fără să ştim, de către 
un spirit protector. 


durere! Am înghiţit de câteva ori ca să mă conving: eram 
perfect sănătoasă. 

Încrezătoare, am luat cartea pentru comunicare, 
întrebând: 

— Este adevărat că Dumnezeu mi-a dat această 
suferinţă? 

— Da. 

— Dar eu nu ştiu ce trebuie să fac! 

— Ai văzut tu singură că fără credinţă nu poţi face 
nimic! 

Vei face aşa cum te învăţ eu: atingi cu mâinile zona 
dureroasă şi te rogi la Dumnezeu aşa: „Doamne, vindecă 
pe (numele mic) de această boală şi fă ca să reziste la 
boli şi necazuri de acum înainte. Şi mai apără-l, Doamne 
pe de toţi duşmanii văzuţi şi nevăzuţi, şi unde stă. trimite 
îngerii tăi păzitori să-l apere!” Tu să-i vindeci numai pe 
oamenii credincioşi, iar pe cei necredincioşi să-i îndrepţi 
spre credinţă şi apoi să-i vindeci şi pe aceştia. li vei 
cunoaşte pe cei credincioşi de cei necredincioşi aşa: cei 
credincioşi se vor gândi imediat la Dumnezeu, iar cei 
necredincioşi vor gândi urât despre tine. Eu voi face ca 
tu să poţi citi gândurile oamenilor. 

3 APRILIE 1991 

Mama a avut azi o migrenă îngrozitoare care a 
tintuit-o la pat. Jumătate de oră s-a văitat de dureri de 
cap atroce. l-am pus mâna pe frunte şi m-am rugat 
profund pentru ea. Durerea a părăsit-o treptat până a 
dispărut complet, în numai 3 - 4 minute! Această 
întâmplare mi-a dat mai multă încredere în mine. 

Din lipsă de timp, astăzi am făcut o comunicare 
foarte scurtă: 

— Te-ai rugat pentru mama ta şi Dumnezeu a 
vindecat-o prin tine. Vezi că azi îţi va ieşi în cale un copil 
bolnav. 

M-am îndoit de acest lucru, pentru că nu mai 
aveam de gând să ies astăzi din casă. Dar. a trebui să fac 
nişte cumpărături. În tot oraşul-cozi interminabile. 


„Întâmplător”, lângă mine, la rând, era o veche 
prietenă, o fostă colegă de facultate. 

Mi-a povestit că este supărată din pricina 
băieţelului ei, în vârstă de patru ani, pe care acum l-a 
lăsat singur în casă: de câteva zile îl doare un picior, i s-a 
umflat talpa şi i s-a învineţit, nu mai poate merge bietul 
copil. Ducându-l la spital când a observat primele 
simptome, i s-a spus că nu este nimic grav, şi va trece de 
la sine. Dar nu a fost aşa, şi ea nu ştie ce să mai facă... 
Am început să mă gândesc serios la faptul că acest 
băieţel este copilul bolnav care trebuia să-mi iasă astăzi 
în cale, văzând că mama lui îmi dădea atâtea amănunte 
despre suferinţa prin care trece micuțul. In tot acest 
timp o voce interioară mă îndemna să mă duc să văd 
copilul, că eu îl pot ajuta. Dar îmi era totuşi greu să fac 
acest pas, dacă boala lui era prea avansată şi eu nu-l 
puteam vindeca? Tocmai când mă gândeam, ca, din acest 
motiv, să nu întreprind nimic, prietena mea mi-a lansat 
invitaţia de a o vizita după ce terminăm cumpărăturile. 

Atunci lucrurile mi-au devenit clare: dacă am fost 
avertizată că voi întâlni cu copil bolnav, aşa cum mi s-a 
spus, înseamnă că va trebui să mă şi ocup cu vindecarea 
lui, căci nu degeaba s-au întâmplat toate acestea. Am 
acceptat invitaţia, l-am văzut pe micul pacient: talpa lui 
nu era foarte inflamată, dar era uşor învineţită şi 
băieţelul avea dureri când încerca să meargă. l-am 
aplicat  „tratamentul” meu şi m-am rugat pentru 
sănătatea lui. Mă voi interesa de evoluţia bolii lui în 
continuare. 

APRILIE 1991 

Azi prietena mea m-a întrebat la telefon „ce i-am 
făcut copilului?”, că a început să meargă prin casă, 
piciorul îl mai doare foarte puţin! 

Am primit seara o comunicare foarte emoţionantă: 

— Luminează calea care face legătura cu noi cu o 
lumânare abia fabricată. Fă bine la toţi cei bolnavi, că de 
aceea ai har! Hotărăşte-te acum! Eu nu îţi cer asta ca 


gaj, ci blândă cerere îţi fac! Adu două lumânări, aprinde- 
le, apoi spune în minte rugăciunea pe care ţi-o spun eu: 
„lartă, Doamne, lumea de păcate, acum, cât nu e prea 
târziu! Iți cerem ţie ajutorul! Ai milă de noi şi nu ne lăsa 
pradă deşertăciunii şi întinării! Apără-ne, Doamne, de cei 
vicleni şi haini!” 

M-am rugat aşa cum am fost învățată. Ce mult 
trebuie să ne iubească Dumnezeu! El este gata să ne 
ierte păcatele, numai noi nu-i cerem acest lucru. 

După această rugăciune acest Mare Spirit mi-a mai 
comunicat: 

— Să spui de multe ori în gând această rugăciune! 
Diana, este bună şi vreau ca tu să îi ajuţi pe oamenii 
bolnavi. 

APRILIE 1991 

A venit la mine, pentru câteva zile, în vizită, 
verişoara mea R. Toată dimineaţa s-a plâns că o doare 
braţul drept. Bănuieşte că este o durere reumatismală. 
Când am văzut că durerile nu îi cedează, i-am propus să 
mă lase să intervin. Simţeam că o pot ajuta, căci numai 
la dorinţa mea de a o vindeca, palmele au început să mi 
se încălzească, radiind. Când i-am cuprins braţul în 
mâini, după două minute ea mi-a spus că „i s-a încălzit 
braţul şi simte înţepături”. Aceeaşi senzaţie o încercam 
şi eu. Amândouă simţeam în locul contactului furnicături 
şi înţepături. După cinci minute mi-a spus că nu mai 
simte nicio durere! 

Cât despre comunicări acestea s-au rărit, nu mai 
simt nevoia să chem spiritele zilnic, ca înainte. Nu ştiu 
dacă această stare este rezultatul unui imbold primit de 
DINCOLO, sau se datorează faptului că obligaţiile mele 
strict „pământene” îmi răpesc mult timp. 

1 MAI 1991 

Pe pământ se întâmplă multe nenorociri. Zilele 
astea au fost mari cicloane şi cutremure de pământ, 
soldate cu mii de victime nevinovate, care şi-aşa duceau 
o viaţă nevoiaşă... M-a cuprins revolta: dacă Dumnezeu 


este bun şi blând, cum poate El îngădui aşa ceva? 

Am luat cartea pentru comunicări şi am pus direct 
întrebarea: 

— De ce sunt atâtea catastrofe şi mor mii de 
oameni? 

— Pentru că Dumnezeu s-a mâniat pe oameni: 
pentru că ei se luptă pentru bani, şi nu pentru viaţa 
veşnică! Dar nu te speria, căci Dumnezeu nu vrea să vă 
distrugă pe toţi, ci numai pe cei care nu cred în El! 

— Dar, totuşi, au murit acum zeci de mii de oameni; 
printre ei nu erau oare şi credincioşi? 

— De ce îl judeci tu, om mic, pe Dumnezeu, şi nu te 
încrezi în înţelepciunea Lui? 

— Ce mai pot spune decât: „Facă-se voia Lui”? 

10 MAI 1991 

Azi am dorit să comunic fără un motiv anume. Se 
prea poate să fi fost eu cea „chemată”. Eu nu am invocat 
pe nimeni, în mod special. Mi s-a spus, direct: 

— Caută să fii calmă şi binevoitoare cu toată lumea. 

— Cine eşti? 

— Adam. 

— Care Adam? Când ai trăit pe Pământ? 

— Nu are importanţă. 

— Te superi dacă îţi mai pun întrebări despre tine? 

— Da. Nouă nu ne place să fii pisăloagă. 

— Bine, atunci ce vrei să-mi comunici? 

— Nu eşti un om incult, dar faci unele greşeli în 
gândire. 

Am tăcut, puţin surprinsă de noutatea comunicării. 
Tot el a continuat: 

— Nu vrei să-ţi îndrepţi greşelile? 

— Bineînţeles! Care este cea mai mare greşeală! 

— Credinţa că nu boala te leagă de lumea voastră. 
De fapt, cu cât eşti mai bolnav, cu atât te simţ mai legat 
de această lume materială. 

Sunt puţin contrariată. De ce îmi spune aceste 
lucruri? Poate pentru că, deşi mă îngrijesc de bolile 


altora, îmi neglijez propria sănătate... Asta cam aşa e, 
trebuie să recunosc. Dar spiritul lui Adam pare că vrea 
să continue, căci îmi spune: 

— Eu fac bine la cel ce vrea ca Dumnezeu să-l ajute 
să-şi îndrepte greşelile. 

— Care este, deci, a doua greşeală? 

— A doua greşeală este că îţi dai prea mult interes 
ca să afli ce o să fie după ce o să vină sfârşitul lumii, şi 
chiar dacă ai afla, tot nu ai putea face nimic! 

Aici se înşală: eu nu prea sunt tentată să cred într- 
un sfârşit (fizic) al lumii, care să vină prea curând, cum 
se spune. Mă interesează sfârşitul, dar nu în acest sens. 
Îi explic că: 

— De fapt eu nu îmi dau atâta interes să aflu ce va 
fi după „sfârşitul lumii”-cum spui tu, cât vreau să aflu ce 
va fi cu noi (cu sufletul) după moarte. 

— Moarte nu există, căci Dumnezeu înseamnă Viaţă 
şi El a creat tot Universul! Dar există pedeapsă Divină 
pentru păcatele oamenilor. Acum ai aflat adevărul despre 
moarte. 

Răspunsul lui a fost neaşteptat chiar şi pentru 
mine, pe care, comunicând cu ei, cu „morţii”, nu ar fi 
trebuit să mă surprindă. Dar, de vreme ce ei există, îmi 
vorbesc, iar eu nu sunt nici prima şi nici ultima care am 
luat contact cu o lume din altă dimensiune, trebuie să 
admit că afirmaţia acestui spirit: „Moarte nu există!” 
este chiar „adevărul despre moarte”. 

Unei discuţii atât de incomode i-a urmat un dialog 
de un farmec aparte. S-a prezentat spiritul lui Cătălin. 
Incântată de revenirea lui, i-am spus: 

— Bună ziua Cătălin! 

— Bună să-ţi fie inima, muritoareo! De ce vorbeşti 
cu Adam? 

— Pentru că el îmi spune lucruri care mă 
interesează. E ceva rău în asta? 

— Nu. Dar eu nu-ţi povesteam tot ce voiai? 

— Ba da, dar nu ai mai venit demult. Mă bucur că 


ai venit acum, îmi eşti simpatic! 

— De ce ai spus că îţi sunt simpatic? 

— Pentru cum mi-ai răspuns la salut. Ai vorbit 
serios? 

— Am glumit. 

— De asta te simpatizez. (Glumesc). Poate sunt eu 
mai sentimentală. 

— Cu morţii? 

— Dar ce, tu eşti mort? 

— Nici viu nu sunt. 

Ştiu că glumeşti, se amuză. Este exact stilul lui de 
a-mi vorbi, îmi spune lucruri serioase, dar nu uită 
niciodată să le dea o undă de ironie şi chiar umor. Este o 
plăcere să stai de vorbă cu acest „spiriduş”! Intru în joc 
cu el şi-i spun, sperând să-l „încui”: 

— Bine, fie ca tine: eu sunt „muritoare” şi tu eşti 
„mort”. Care este mai câştigat dintre noi? 

— Eu, că sunt nemuritor! 

L-am întrebat apoi: 

— Ai trecut pe aici ca să vezi ce mai fac? 

— Nu. Eram aici de multe ori, dar tu nu ştiai. Am 
fost prezent şi la discuţia ta cu 

Adam. 

— Spune-mi, crezi că Adam mă învaţă lucruri bune? 

— Dumnezeu l-a trimis ca să-ţi corecteze greşelile 
din cap. 

— Din gândire, vrei să spui... 

Se pare că, la gândul lui, Adam era prezent la 
această discuţie, căci a intervenit, supărat de mica mea 
îndoială asupra seriozităţii lui: 

— Sunt Adam. Eu ţi-am spus că vreau să te ajut! De 
ce îi întrebi pe alţii de mine? 

În fine, i-am explicat că am făcut asta pentru că nu 
mai vorbisem niciodată cu el (probabil), iar pe Cătălin 
deja îl cunoşteam, mai bine zis îi cunoşteam ideile; mi-e 
teamă să nu fiu păcălită de vreun spirit inferior, eu nu-i 
văd, ci îi pot recunoaşte doar după felul de a-mi vorbi şi, 


eventual, după starea pe care mi-o provoacă prin 
prezenţa lor: indiferenţă, nelinişte inexplicabilă, sau pace 
sufletească, bucurie, potrivit gradului lor de evoluţie. Pot 
afirma cu tărie că fiecare spirit are propria lui 
personalitate. Spiritele unor oameni pe care i-am 
cunoscut, continuă să mi se adreseze la fel cum o făceau 
în viaţă. Trăsăturile de caracter li se păstrează. Spiritul 
bunicii mele, vorbindu-mi odată, a folosit un diminutiv cu 
care mă striga când eram copil, de care uitasem complet. 
Cât despre spiritele pe care nu le-am cunoscut cât au 
fost încarnate, prin comunicările pe care mi le fac în mod 
repetat, încep să le cunosc aşa cum cunosc un om prin 
discuţiile purtate cu el. 

În finalul acestei comunicări, convingându-mă că 
aceste spirite îmi vor binele şi nu permit unor spirite 
inferioare să mă influenţeze, le-am spus, dintr-un elan de 
recunoştinţă: 

— Vă iubesc! 

— Pe oameni să-i iubeşti! 

— Dar nu toţii oamenii sunt aşa buni ca voi... 

— Fă-i buni! 

14 MAI 1991 

— Cătălin, cum putem comunica mai simplu decât 
cu cartea? 

— Gândeşte-te la mine cu forţă şi rămâi cu 
gândurile îndreptate spre mine până când percepi 
gândul meu. 

— Asta poate dura mult, sau puţin? 

— Depinde de puterea ta de concentrare. 

— Dar nu există riscul de a-mi confunda propriile- 
mi gânduri cu ale tale? 

— Nu, dacă dinainte îţi impui să nu te gândeşti la 
nimic. Numai atunci subconştientul tău va deveni un bun 
receptor! 

— Ce este subconştientul? 

— Este spiritul tău, conştiinţa ta care este dată de 
la Dumnezeu, gândul tău de când ai început să gândeşti; 


dar să ştii că spiritul tău a început să gândească cu mult 
înainte de această viaţă numai că nu ai voie să-ţi 
aminteşti. 

— Vrei să spui că există reîncarnare? 

— Da. 

Sunt nevoită deseori să întrerup comunicările 
pentru a le nota, ceea ce, evident, nu este pe placul lui 
Cătălin. După ce mi-a spus toate astea, m-am gândit să 
notez imediat, pentru a nu uita vreun amănunt, în cazul 
în care discuţia ar fi căpătat amploare. Însă el m-a 
atenţionat pe loc: 

— Dacă mai scrii când îţi vorbesc, nu-ţi mai explic 
nimic! 

Am lăsat creionul: 

— Acum îmi explici? 

— Da. Bine că ai descoperit că ai conștiință. 

Cred că râde de neştiinţa mea. Îl las să continue: 

— Să faci mereu cum îţi dictează conştiinţa. Să nu 
te iei după nimeni! Invaţă să-ţi asculţi spiritul. 

— Imi spui lucruri pe care nu le-am mai auzit 
nicăieri! Deocamdată te ascult pe tine. 

— Bine faci. 

— Mi-ai spus mai înainte să mă concentrez la tine- 
dar nu-ţi ştiu decât numele şi ideile... Nu te văd. Aş vrea 
să te văd. Cum să mi te imaginez, aşa cum eşti? 

— Sunt aici, un spirit nevăzut, care are de 
îndeplinit misiuni, şi răbdare multă. 

Ce imagine vizuală aş putea avea despre tine? 
(Dacă este posibil). 

— O dâră de lumină. 

— Ce semnifică asta? 

— Sunt eu! 

— Trebuie că te bucură mai mult un corp de lumină 
decât unul carnal. 

— Ai ghicit. De ce nu încerci metoda pe care te-am 
învăţat? 

Am făcut exact cum m-a învăţat: am reuşit să-mi 


elimin orice gânduri şi apoi l-am chemat mental. Deci 
iată acum o foarte scurtă comunicare mentală: 

— Cătălin, eşti aici? 

— Da. Vezi că poţi? 

— Da! Nu-i aşa că eşti trist? (Simţeam o stare 
apăsătoare). 

— Sunt obosit. Aş pleca acum. 

— Nu pleca înainte de a-mi confirma cu cartea 
această comunicare. 

Mi-a ascultat rugămintea, şi mi-a comunicat prin 
medota devenită deja clasică: 

— Tot aşa ţi-am vorbit şi alteori, dar tu ori nu mă 
auzeai ori credeai că tu eşti cea care gândeşti în acel 
moment. Acum sunt foarte obosit. 

Eu cred că este şi plictisit. dar nu-mi spune. 

20 MAI 1991 

Am chemat astăzi un spirit cu care nu am mai 
comunicat niciodată: este spiritul lui Dan, o rudă a mea 
îndepărtată. Nu l-am cunoscut. A murit de mai mulţi ani, 
la vârsta de 27 de ani, într-un accident de motocicletă. 
După câţiva ani de la acest accident, a murit şi fetiţa lui, 
în vârstă de 5 ani de leucemie. El mi-a comunicat, când l- 
am întrebat dacă are să-mi spună ceva: 

— Dragostea este lupta cu moartea. Judecata 
dreaptă este calea spre adevăr, este lumina vieţii. Diana, 
să-ţi fie călăuză în viaţă aceste cuvinte! 

M-a impresionat mult ce mi-a spus. 

12 IUNIE 1991 

Mi-am amintit de o fostă colegă de facultate, care a 
murit când era în anul II, într-un accident de maşină. 
Atunci a murit şi mama ei, şi au rămas în viaţă doar sora 
ei mai mică, bolnavă de cancer, şi tatăl ei, care şi-a 
pierdut minţile... A fost cel mai cumplit accident de care 
am auzit vreodată. Încep să cred în destinul omului, şi 
încă aici este vorba de destinul unei familii. Cu toate 
acestea, spiritul fostei mele colege nu este deloc trist! 
Am depănat cu ea multe amintiri. De la ea am aflat 


răspunsul la o întrebare care demult mă frământă: 

— Spune-mi, când noi vă împărţim mâncarea, voi 
chiar mâncaţi? Îmi este imposibil să-mi imaginez la ce şi 
cum vă foloseşte. 

— Nu mâncăm! Noi poftim, şi când ne împărţiţi 
este ca şi cum ne-am potoli pofta. 

20 IUNIE 1991 

Zilele astea am pus la punct un nou sistem de 
comunicare, care are la bază principiul pendulului. 
Pendulul este foarte bine influenţat de prezenţa unor 
energii străine cum sunt spiritele, care îi perturbă starea 
de repaus după voia lor. (De altfel, pendulul se foloseşte 
şi în depistarea zonelor bolnave ale organismului uman, 
în care undele de energie (aura energetică) ce înconjoară 
corpul fizic în mod normal sunt periclitate din cauza 
bolii, prezentând anomalii). 

Pe o planşetă am scris toate literele alfabetului, 
cifrele de la 0 la 9, câteva semne de punctuație: „.”, ,,„, 
„1, „2. La nivelul crucii pe care am desenat-o, mişcarea 
pendulului înainte-înapoi înseamnă „Da”, iar deplasarea 
stânga-dreapta „Nu”. Deasupra literei pe care vrea să 
mi-o comunice, spiritul îmi spune „Da” (prin mişcarea 
stabilită), în rest, „Nu”. Apoi reiau alfabetul. Pentru ca 
dialogurile să fie şi mai lesnicioase am întocmit şi o 
planşetă împărţită în casete în care am notat cuvinte 
uzuale în comunicări. Am scris deci cuvintele care am 
observat că sunt cel mai des folosite de spirite, în primul 
rând: „Dumnezeu”, „viaţă”, „lisus”, „iubire”, „boală”, 
„moarte”,  „lumânare” etc. Unele casete au fost 
completate chiar cu ajutorul spiritelor, eu nemaiştiind la 
un moment dat ce cuvinte să scriu. Astfel, spiritul Cătălin 
mi-a sugerat cuvintele „hotar” şi „aprinse”, iar spiritul 
Adam mi-a comunicat să scriu şi cuvântul „biserică”-la 
care nu mă gândisem-precizându-mi apoi că „Biserica te 
aşteaptă”. Într-adevăr, nu am mai intrat în biserică de 
vreo lună. 

Acest sistem de comunicare este mult mai eficient, 


aşa încât renunţ la serviciile cărţii. Am sărbătorit 
„evenimentul” împreună cu Cătălin, punând amândoi la 
cale teste şi jocuri amuzante. De pildă, el trebuia să 
încercuiască printr-o mişcare circulară a pendulului 
semnul care crede că îl caracterizează; dintre semnele 
pe care le are la dispoziţie mi-a încercuit semnul 
exclamării: „!”. Apoi îmi spune că pe mine mă 
caracterizează semnul”?”. Bineînţeles, eu mereu am câte 
ceva de întrebat. 

De notat că spiritul poate mişca pendulul foarte 
tare, fără ca eu să-mi mişc mâna, evident, iar direcţiile 
pe care le impune sunt perfect diferenţiate, ceea ce mă 
ajută să înţeleg foarte bine mesajul. După micile jocuri, 
Cătălin mi-a comunicat, în numele spiritelor prezente, că 
noul sistem „este mai sigur, noi te-am inspirat cum să-l 
faci!” 

24 IUNIE 1991 

S-a întâmplat uneori ca în timpul unei comunicări, 
să intre în cameră, pe neaşteptate, cineva care nu are 
cunoştinţă de acest fenomen sau, dacă are, nu crede în 
el. Tocmai din dorinţa de a evita pe viitor astfel de 
incidente destul de neplăcute, am stabilit cu prietenii 
mei din Invizibil un semnal de avertizare: când cineva 
nedorit se apropie de locul comunicării, spiritul cu care 
comunic va trebui să imprime pendulului o mişcare 
puternică de rotaţie. Astfel voi fi anunţată din timp şi voi 
înceta comunicarea. Am făcut câteva astfel de încercări, 
pentru „antrenament”, în timpul unei comunicări banale: 
spiritele îşi dau tot concursul şi ideea mea nu e rea 
deloc! 

30 IUNIE 1991 

Azi, un spirit (nu l-am întrebat cine este) mi-a cerut 
nici mai mult nici mai puţin decât să-mi aşez degetul la 
rădăcina nasului, între sprâncene. M-a surprins din cale- 
afară gestul cerut, drept pentru care l-am întrebat 
imediat: 

— Ce-i cu asta? 


— Este al treilea ochi care poate să facă orice! 

6 IULIE 1991 

Fără îndoială, gândul este o forţă mult mai 
puternică decât mi-am închipuit până acum. 

Am fost în seara asta la un spectacol urmat de un 
film artistic, care s-a încheiat la o oră foarte târzie. La 
ora 0.30 am ajuns acasă. Mama era singură acasă şi 
dormea adânc, iar eu uitasem să-mi iau cheile la 
plecare... Am sunat la uşă un sfert de oră fără să o pot 
trezi. Deja începusem să prevăd că-mi voi petrece 
noaptea la uşă când, în disperare de cauză, am chemat 
mental spiritul lui Cătălin, spunându-i: „Dacă eşti 
protectorul meu, trebuie să mă ajuţi să ies cumva din 
situaţia asta!” 

Atunci, mi-a „venit” ideea de a încerca să-i transmit 
mamei un mesaj telepatic, poate-cine ştie? - reuşesc s-o 
trezesc. Altfel, ce-aş mai fi avut de făcut la o oră atât de 
târzie, când toată lumea doarme, decât să mă resemnez 
şi să aştept dimineaţa? Am încetat să mai sun şi m-am 
concentrat cu putere timp de câteva minute. Am chemat 
în gând imaginea chipului mamei şi mi-am concentrat 
toată voinţa, toată atenţia şi gândurile mele asupra 
„celui de-al treilea ochi” de pe chipul ei. l-am comandat, 
încercând să-i induc un sentiment de alarmă, de panică: 
„Trezeşte-te!” Mi-am dorit atât de mult să reuşesc s-o 
trezesc pentru a putea intra în casă, încât de-acum nu 
mai avea nicio importanţă ineditul fenomenului pe care 
speram să-l produc, ci numai faptul în sine, de a o trezi. 
Rezultatul mi-a întrecut aşteptările: după cele câteva 
minute de concentrare şi comenzi mentale, am auzit paşi 
prin casă, şi mama mi-a descuiat uşa, somnoarosă. Am 
întrebat-o de ce s-a trezit (ştiind că nu mai sunasem de 
câteva minute). Mi-a spus: „Nu ştiu. M-am trezit pur şi 
simplu”. „Când?” „Acum”. „Dacă ai şti cât am sunat!... 
„Dar ce, ai sunat?” M-a bucurat mult această reuşită şi 
abia după ce am făcut aceste verificări i-am povestit şi ei 
motivele pentru care „s-a trezit pur şi simplu”. 


Deşi s-a trezit în urma mesajelor mele telepatice, 
mama nu şi-a amintit nimic din ce-i transmisesem, ea s-a 
trezit şi atâta tot, subconştientul ei şi-a însuşit ordinul şi 
l-a executat, iar ea o dată trezită, nu ştia nimic. 
Conştientul meu a operat asupra subconştientului ei. 

Cătălin mi-a explicat apoi că într-adevăr eu am 
trezit-o transmiţându-i acea stare de nelinişte care a 
culminat cu comanda efectivă de a se trezi. Ceea ce 
chemasem eu în gând-imaginea ei-ar fi corpul ei eteric, o 
entitate care există cu adevărat şi care se simte „ca la ea 
acasă” în Astral. 

Aşadar, lumea gândurilor este o lume aparte, reală, 
de forme, culori, sunete şi imagini. Poate că dacă am 
vedea (în mod obişnuit) toate acestea, am rămâne uimiţi 
în faţa unei evidențe atât de concrete. Această lume este 
lumea nevăzută a spiritelor sau numai o părticică din ea. 
Mi s-a spus că ce este mai departe este un mister chiar şi 
pentru ele, pe care îl descoperă ca şi noi, căutând. La 
rândul lor, spiritele şi mai elevate, le ajută să pătrundă 
Marea Taină a Creatorului, aşa cum ele ne ajută pe noi 
acum. Stau şi mă gândesc că, dacă principiul care stă la 
baza vieţii şi evoluţiei nu ar fi fost Iubirea, aşa cum îmi 
spun spiritele şi cum scrie şi în Cărţile Sfinte, toate 
aceste lucruri nu ar mai fi posibile, şi deci evoluţia însăşi 
nu ar mai fi fost cu putinţă, NIMIC nu ar mai fi fost 
posibil atunci. căci ce le determină pe spiritele mari să le 
ajute pe cele mai mici, dacă nu forţa iubirii?? 

— Cu alţi spiriduşi de pe lângă mine care au 
probleme şi ştiu că eu îi pot ajuta. 


2 IULIE 1991 
Azi cred că am fost cam insistentă în comunicarea pe 


care am avut-o cu Cătălin. L-am întrebat: 

-Spune-mi, chemările mele te agasează sau te bucură. 
-Nu chiar mă bucură, dar nu mă enervează. 

-Şi cu cine discuţi mai mult, atunci când nu discuţi cu 
mine? 


— Dar tu îi poţi ajuta? 

— Da. 

— Tu eşti spiriduş? 

— Da. 

— Păi nu eşti spirit? 

— Nu. Sunt spiriduş. (Nu mai înţeleg nimic). 

— Dar nu este acelaşi lucru? 

— Nu. Spiri... 

Brusc, pendulul a început să se rotească din ce în 
ce mai tare. Nu pricep: să fie semnalul? Dar sunt singură 
în toată casa. Pentru orice eventualitate întrerup 
comunicarea. Aud cheia în uşa apartamentului. Este tata, 
la o oră la care nu mă aşteptam să vină. El nu este la 
curent cu comunicările mele. Nu m-ar crede, dacă i-aş 
povesti. A avut ceva de căutat, nu găsea, l-am ajutat, a 
plecat. Revin la comunicare şi îi mulţumesc lui Cătălin că 
m-a avertizat. Continui cu întrebările: 

— Te enervez dacă te întreb care este diferenţa 
dintre spirit şi spiriduş? 

— Nu. Spiritul liber nu are voie să influenţeze prea 
mult oamenii, iar spiriduşul poate să eşafodeze moartea. 

— Cum adică s-o „eşafodeze”? 

— Hai, că acum chiar mă enervezi! 

A plecat. Şi eu am rămas mai nedumerită decât 
eram la începutul comunicării. Îţi imaginez că, după câte 
ştie, Cătălin nu este un simplu spiriduş. Spiriduş ar putea 
fi unul mic sau prost. Sau rău. Sau şi una şi alta, căci el îi 
ajută pe „spiriduşi”. Trebuie că-l agasez pe Cătălin cu 
neştiinţa mea, am reuşit să-l enervez. 

20 IULIE 1991 

Comunicarea de astăzi este mai mult decât 
uimitoare! lată care sunt cuvintele ce mi s-au comunicat 
(de către cine, se va vedea în finalul comunicării): 

— Nu am lumină. 

— Ar trebui să aprind o lumânare? 

— Nu. 

— Dar cum te pot ajuta? 


— Mută-mă la fereastră. 

— Ce să mut la fereastră? 

— Pe mine. 

— Dar cine eşti tu? 

— Floarea. 

— Care Floarea? 

— Tu m-ai adus ieri aici. 

Asta e prea de tot! Cine îşi bate joc de mine? Cum 
să comunic cu 0... floare? E adevărat că ieri am 
cumpărat un ghiveci cu o floare, care nu ştiu cum se 
numeşte. Am aşezat-o pe un dulap. Şi totuşi cum să cred 
că îmi vorbeşte o floare? „O” iau cu binişorul: - Şi spui că 
eşti floarea cea nouă? 

— Da. 

— O să şi înfloreşti? 

— Mută-mă la fereastră! 

— Şi o să faci flori? 

— Da. 

— Ce culoare vor avea florile tale? 

— Roz. (Asta rămâne de văzut). 

— Nu pot să cred ce-mi spui. Hai, spune-mi, cine 
eşti? 

— Nu am suficientă lumină. 

Mut floarea la locul indicat. Acum are mai multă 
lumină, într-adevăr. Mă gândesc că o plantă, chiar dacă o 
avea şi ea un suflet al ei, acesta nu poate fi atât de 
evoluat încât să-mi poată vorbi. Pendulul începe să se 
mişte fără să mai întreb nimic. Disting cuvintele. 

— Eu sunt duhul floral, care iau informaţia de la 
floare şi ţi-o transmit ţie prelucrată, încât să o înţelegi. 

Ce ciudat: „Duhul floral!” încep să cred ce-mi 
spune. Dumnezeu le-a orânduit bine pe toate. Inevitabil, 
încep să curgă întrebările mele: 

— Ai şi alte flori? 

— Nu. 

— Ai fost şi tu pe pământ? 

— Da. 


— Când, cine ai fost? 

— Nu are importanţă. 

— De ce ai vrut să vorbeşti cu mine? 

— Pentru binele florii. Să o iubeşti şi tu ca şi mine! 
Dacă nu interveneam eu, murea. Nu voi spune nimănui 
despre această comunicare. Cine m-ar crede? 

27 IULIE 1991 

Am invocat spiritul unei femei care a murit acum 
câţiva ani la vârsta de 34 de ani. Eu nu am cunoscut-o. În 
urma unei discuţii purtate cu o cunoştinţă comună, m-am 
decis să încerc să iau legătura cu acest spirit. A venit la 
invocările mele. 

— M. eşti aici? 

— Da. 

— Spune-mi ceva, te rog, ca să-mi dau seama că 
eşti tu şi nu altcineva. 

— Nu mă mai verifica atât, că eu sunt, M! M-ai 
chemat, am venit. 

De notat că în viaţa pământeană a fost un om 
energic şi o bună sportivă. M-a surprins pe moment 
replica pe care mi-a dat-o, dar mi s-a confirmat apoi că 
pe acelaşi „ton” mi-ar fi răspuns şi când era printre noi. 

— Spune-mi, te rog, N. este cu tine? (băieţelul lui 
M., mort şi el). 

— Nu. 

— De ce? 

— N. este la Domnul lisus, pe când eu sunt în Cer. 

— Dar Domnul lisus nu este tot în Cer? 

— In Cer sunt toţi cei ce mor, dar la Domnul lisus 
sunt cei aleşi de Dumnezeu ca să trăiască veşnic. 

— Tu nu eşti aleasă? 

— Nu. 

— Dar aştepţi ceva? 

— Da. 

— Ce aştepţi? 

— Judecata lui Dumnezeu. 

— Îţi este frică de judecata Lui? 


— Nu, pentru că am respectat cuvântul lui 
Dumnezeu cât am fost pe Pământ. (Adevărat). 

— Spune-mi, tu eşti moartă? 

— Da, din punctul de vedere al oamenilor. Dar sunt 
vie din punctul de vedere al spiritelor. 

— Când erai printre noi, dacă ţi-aş fi zis că vorbesc 
cu „morţii”, ce-ai fi spus? 

— Că eşti nebună. 

— Dar acum? 

— Întrebare inutilă. 

— Soţul tău ar crede vreodată că acum se mai 
poate vorbi cu tine? 

— Nu ar crede decât dacă ar fi sigur că Dumnezeu 
există cu adevărat. O să rog şi alte spirite să îl determine 
să creadă în Dumnezeu. Soţul meu nu accepta niciodată 
această idee. (Verificat). 

— Dumnezeu există cu adevărat? 

— Pui întrebări la care le ştii deja răspunsul! 

— Dumnezeu ne ascultă rugăciunile? 

— Dumnezeu ascultă întotdeauna rugăciunile 
credincioşilor şi le şi împlineşte. 

— Ai corp acum? 

— Da. 

— Ai putea să mi-l descrii? 

— Am o sferă de lumină drept înveliş al conştiinţei 
mele pe care o am de la Dumnezeu. 

— De această conştiinţă dispuneai şi în timpul vieţii 
pământene? 

— Da, dar nu-mi dădeam seama de ea. 

— La ce vârstă ai murit? 

— 34. 

— Acum ce vârstă ai? 

— Acum sunt în afara timpului! 

— Ai vrea să te mai chem altă dată? 

— Da. 

— Acum mai ai să-mi spui ceva? 

— Să nu mă mai ţii aşa mult data viitoare. 


— De ce-mi spui asta? 

— Spre binele tău. 

— Tu poţi sta oricât de mult? 

— Eu da, tu nu. 

3 AUGUST 1991 

Invoc spiritul unui băiat care a murit la foarte puţin 
timp după ce l-am cunoscut. Avea numai 18 ani. Au 
trecut mulţi ani de atunci. 

— Ştefan, eşti aici? 

— Da. 

— Mă cunoşti? 

— Da. 

— Îmi poţi spune, te rog, în ce împrejurări ne-ai 
părăsit? 

— În accident de tren. Te rog să nu mă mai întrebi 
despre asta. 

— Iartă-mă. Spune-mi, ai nevoie de ceva? 

— Colivă şi lumânări. 

— Părinţii tăi îţi dau colivă? 

— Nu. Ei sunt cu mine. 

— Ai nevoie de mâncare? 

— Da. 

— Ce anume? 

— Porumb fiert îmi plăcea. 

— Care consideri că este cel mai important sfat pe 
care mi l-ai putea da? 

— Să iubeşti viaţa, care merită iubită, căci este de 
la El. Şi nu trebuie să te gândeşti la moarte! 

— Unde eşti? 

— La lisus Cristos. 

— Îţi este bine? 

— Nu. 

— Eşti trist? 

— Da. 

— De ce eşti trist? 

— Pentru că viaţa mea a fost mult prea scurtă. 

— Consideri că accidentul s-a produs din cauza ta? 


— Nu. Omul acela a fost de vină. 

— Vrei să te mai chem? 

— Nu. 

— Nu ai vrea să mai ţii astfel legătura cu lumea 
noastră? 

— Ba da, dar asta mă întristează. 

Apare alt spirit. Este Cătălin:. 

— De ce-l chinui pe Ştefan? 

— Nu vreau să-l chinui, ci să-l ajut! 

— De ce crezi tu că chemându-l îl ajuţi? 

— Dar pe tine te chinui când te chem? 

— Pe mine nu. 

a fost un băiat obişnuit. Şi acum, după atâţia ani de 
când ne-a părăsit, tânjeşte după lumea noastră 
materială, pe care spiritele superioare lui o văd ca pe cea 
mai întunecată şi joasă treaptă a evoluţiei. In schimb, el 
o vede ca pe un bun pierdut... Este primul spirit atât de 
trist cu care am comunicat. Mi-a provocat şi mie o 
tristeţe profundă. Dacă el nu vrea, nu îl mai chem 
niciodată. De altfel este şi sfatul lui Cătălin. 

10 AUGUST 1991 

Floarea are doi bobocei frumoşi. Sunt roz! 

14 AUGUST 1991 

Azi cineva mi-a comunicat: 

— Eşti o fată care stă şi meditează la o lume mai 
frumoasă, dar nu faci nimic să înfrumuseţezi lumea. 

— Dar ce pot eu, una, să fac? 

— Fii blândă cu toţi oamenii şi iubeşte-i pe toţi cei 
din jurul tău! 

— Asta şi încerc să fac. Ai văzut ce putere are 
gândul meu? (îmi mai reuşiseră câteva experienţe de 
telepatie). 


3 Concluzii: atât Cătălin cât şi Ştefan au murit la 18 ani, 
însă stările lor „de spirit“ sunt atât de diferite! În viaţa 
pământeană primul se pare că se situa din punct de 
vedere spiritual, deasupra nivelului celor de vârsta lui. Şi 
ca spirit liber Cătălin este evoluat. Ştefan 


— Gândul tău este mult mai puternic, dar ar trebui 
să-l utilizezi pentru binele oamenilor bolnavi. Ai har! 

Poţi să-mi explici mai bine acest lucru? 

— Eşti aleasă de Dumnezeu. Şi morţii lasă-i, că ei 
se scoală. 

— Când? 

— Mâine. 

Închei aici comunicarea. „Mâine”, la ei poate să 
însemne şi peste un veac. Prea mă depăşeşte problema 
asta, de aceea nici nu mai insist. 

Am reuşit să mişc pendulul cu forţa gândului meu, 
în condiţiile în care spiritele au fost rugate să nu 
intervină şi s-au conformat. Dar anumite limite nu le pot 
depăşi. Dacă pendulul este suspendat de un obiect 
oarecare, nu se mişcă decât abia perceptibil. Gravitaţia 
nu o pot învinge, corpurile nu le pot mişca din loc prin 
forţa gândului concentrat, iar spiritele cu care comunic 
eu sunt prea imateriale şi înțelepte ca să facă asta. Doar 
un fir de aţă subţire l-am putut curba după voia gândului 
meu, şi numai acest lucru m-a obosit enorm! Dar măcar 
am văzut cu ochii mei, că nu este imposibil. Prin sugestia 
mentală am reuşit să-mi ridic mâinile în aer, să „încarc” 
mental pendulul cu o „greutate” de cinci kilograme care- 
mi trăgea rapid mâna în jos. 

Am comentat cu un spirit toate aceste fenomene. 
Mi-a spus că pendulul se deplasează numai când se află 
în vecinătatea mâinii mele pentru că ei acţionează de 
fapt punând într-o anumită stare de vibrații propriul meu 
câmp energetic, care deplasează efectiv pendulul cum 
vor ei. Nu pentru oricine este posibil acest lucru. Trebuie 
să am grijă ca atunci când pun întrebări, să nu mă 
gândesc la niciun posibil răspuns, pentru a nu genera 
chiar eu vreun răspuns. De acest lucru am ţinut seama şi 
până acum: m-am ferit totdeauna să presupun eu însămi 
vreau răspuns la chestiunile pe care le puneam, pentru a 
nu influenţa cu nimic comunicarea. Aşa se explică şi 
faptul că nu întotdeauna răspunsurile primite sunt aşa 


cum le-aş fi gândit sau dorit eu. La întrebarea mea: „De 
ce gândul meu nu poate deplasa obiecte mici”? spiritul 
mi-a răspuns: „Pentru că gândul tău este blocat în mare 
măsură de țesătura gândurilor înconjurătoare, ale altora. 
Eşti lipsită de antrenament în acest sens”. 

25 AUGUST 1991 

O fostă elevă a mea, acum studentă la Teologie, mi- 
a făcut o vizită pentru a-mi aduce câteva cărţi religioase. 
După trei ore de discuţii pe teme legate de religie şi 
credinţă, ea mi-a relatat un fapt real care s-a întâmplat 
unui coleg al ei. C., pe care îl cunosc şi eu, în timp ce 
învăţa pentru admiterea la acelaşi institut. Lui îi murise 
relativ de curând un văr care nu prea fusese un om la 
locul lui. În fiecare seară când învăţa, lui C., i se întâmpla 
un lucru foarte straniu: filele caietelor şi cărţilor 
începeau să se răsfoiască singure, o bucăţică de pâine s- 
a transformat într-o grămăjoară de firimituri (fără ca 
cineva s-o atingă), şi astfel de mici neplăceri nu-l mai 
lăsau de la o vreme să înveţe. Părinţii nu l-au crezut până 
nu au văzut cu ochii lor. Au înţeles mai târziu că era 
manifestarea spiritului vărului decedat, care probabil se 
plictisea... într-o noapte chiar le-a vorbit o voce care li se 
adresa cu... „unchiule” şi „mătuşă”. Aceeaşi voce îl 
îndemna pe C. „să nu mai înveţe”. Spiritul acesta 
buclucaş devenise „de-al casei”, dar fără voia stăpânilor, 
care îngroziţi, au tămâiat casa. Spiritul a încetat să îşi 
mai facă apariţia numai din momentul în care C. a reuşit 
la examenul de admitere. 

Incheind această relatare, tânăra fată se pregătea 
să plece. Chiar în acele momente, o vitrină a început să 
se mişte brusc, cu zgomot, după care s-a făcut din nou 
linişte. Ne-am gândit la un cutremur, dar în momentele 
următoare vitrina, şi numai ea, continua să trepideze 
insistent. Fata s-a speriat, făcând o corelaţie între 
discuţia anterioară şi ceea ce se întâmpla atunci, 
imediat. Cu toate astea, nu i-am spus nimic despre 
comunicările mele. După ce a plecat, am luat pendulul şi 


planşeta cu alfabetul şi am întrebat: 

— Cine mişca servanta? 

— Eu eram. 

— Cine? 

— Ioana. (Spiritul bunicii mele). 

— Dumneata o mişcai aşa? 

— Da, ca să te fac să vii să vorbim. 

— Despre ce să vorbim? 

— Dacă vorbiţi de spirite rele, ele vin de parcă le- 
aţi chema. Spune „Tatăl nostru” ca să plece. 

— Vrei să spui că acum el este aici? 

— Da. 

Am rostit rugăciunea şi bunica mi-a spus că e bine 
aşa, spiritul a plecat. Apoi am rugat-o să mai mişte o 
dată vitrina. Mi-a zis: 

— Fii înţeleaptă şi nu-mi cere aşa ceva. 

— Depui un efort mare? 

— Prea mare. 

— Îmi mai spui ceva? 

— Da. Fata care a fost la tine este o fată foarte 
bună şi ei poţi să-i spui că vorbeşti cu noi. 

Am mai auzit de astfel de cazuri în care case întregi 
sunt devastate de fiinţe nevăzute. Fenomenul este numit 
„poltergeist”. Spiritele inferioare au o construcţie mai 
grosieră, mai materială şi, concentrându-şi forţele sunt 
capabile să deplaseze obiecte materiale sau să producă 
zgomote ce pot fi foarte bine percepute de oameni. Un 
spirit superior, aproape imaterial, ar putea produce 
astfel de fenomene folosindu-se de un spirit inferior sau 
captând materia necesară de la un medium. Dar, de 
regulă, spiritele evoluate nu se dedau la astfel de 
manifestări care pot fi dăunătoare oamenilor prin 
şocurile pe care le produc. 

25 AUGUST 1991 

— Vrea cineva să comunice cu mine astăzi? 

— Ştefan. 

Nu mă gândisem la el. Nu mă gândisem la nimeni. 


— Ai primit ce ţi-am „dat”? 

— Bogdaproste. 

— Mai ai nevoie de ceva? 

— Flori pe mormânt. 

— Unde este mormântul tău? 

— Pe dreapta. 

— Mai eşti trist? 

— Florile pune-le jos, că le iau eu. 

— Eeei, le iei!... 

— De ce nu crezi că putem să dematerializăm 
obiectele din lumea voastră? 

— Florile nu le poţi lua de la mine din casă? 

— Nu fac asta. 

— Îmi mai spui ceva? 

— Florile să fie culese de tine. 

Ştefan a venit fără să-l chem eu; el singur a vrut să- 
mi vorbească! 

Poate că n-ar trebui să mă surprindă ce mi-a spus 
cu privire la dematerializări. Am citit mai demult în 
cartea „Le livre du mystere” semnată de Jacques Bergier, 
George H. Gallet împreună cu echipa de la „Giornale dei 
Misteri” lucruri care vin să confirme întrucâtva spusele 
lui Ştefan: „Cum e posibil ca grupe de persoane, de nave, 
de avioane, armate, popoare întregi, să dispară fără 
urmă? Ştiinţa nu poate explica aceste mistere. Oamenii 
sunt dezarmaţi în faţa lor. Se estimează că mai multe 
tone de „obiecte” se pierd zilnic în lume, fără să se ştie 
unde. Dispariţia corpurilor de mici dimensiuni să 
admitem că s-ar mai putea explica, dar ce-am putea 
gândi privitor la dispariţia fără urmă a unor avioane sau 
vapoare? Există totuşi unele „ascunzători” secrete, cum 
ar fi „Bermudele”. 

30 AUGUST 1991 

Azi mi-a vorbit un Spirit mare: 

— De ce nu-i laşi pe cei morţi, că ei sunt în grija lui 
Dumnezeu. De ce nu citeşti Biblia? Tu, ca să 
propovăduieşti Cuvântul lui Dumnezeu trebuie să cunoşti 


mai bine Biblia. 

— Am observat că deseori încerc să-i conving pe cei 
cu care stau de vorbă că Dumnezeu există şi că El este 
bun. Înainte nu eram aşa. 

— Asta provine din faptul că Dumnezeu a vrut ca tu 
să vorbeşti oamenilor despre El. 

— Mă părăseşti? 

— Nu te părăsesc. Nu simţi iubirea lui Dumnezeu? 

Simt o stare de fericire totală, greu de descris. Nu 
se poate compara cu niciuna din bunurile pe care ni le 
oferă lumea noastră. Adevărata fericire pe care o căutăm 
cu toţii (de multe ori acolo unde nu trebuie) nu ne-o 
poate aduce decât Spiritul. El continuă să-mi comunice: 

— Găseşte tu sufletul pe care ţi l-a dăruit 
Dumnezeu şi vei vedea lucruri minunate în Imparţialui! 

— Dar cum să-l găsesc? 

— Fii binevoitoare cu toată lumea. Să nu te cerţi 
niciodată cu părinţii tăi. 

— Nu pleca încă te rog. Mai am două întrebări: 1) 
Unde este sufletul meu? 2) Cine eşti tu? 

— Sufletul tău este în tot corpul tău şi vei şti mai 
multe despre el căutându-l! 

— La întrebarea a doua îmi răspunzi? 

— Ţi-am răspuns deja. 


SEPTEMBRIE 1991 

Acelaşi Spirit mi-a vorbit şi astăzi: 

— Dumnezeu este o fiinţă de lumină, este blând, 
bun. El nu poate să facă rău unui popor ca cel din 
România, care este evlavios şi puternic! Dumnezeu va 
face ca acolo unde va sta un român, acolo va sta Duhul 
Sfânt. Poporul român este sfânt. 

— Va fi o a doua venire a lui lisus? 

— Nu mai este mult până la Judecata cea mare! Tu 
să fii bună cu toată lumea, şi să îi înveţi pe oameni să fie 
buni. Să nu judeci pe nimeni, că nimeni nu va scăpa 
judecății drepte a lui Dumnezeu. El va face ca acolo unde 


vei sta tu, oamenii să te iubească. 

— Dacă fac uneori greşeli mai mici, involuntare, îl 
supăr pe Dumnezeu? 

— De ce mă întrebi asta, că doar eu nu sunt pus pe 
osândit, ci pe povăţuit. Fii binecuvântată. 

SEPTEMBRIE 1991 

Împreună cu prietena mea, M., am invocat spiritul 
unui vechi prieten al soţului ei, care a murit (student 
fiind) înecat în împrejurări misterioase. Era un foarte 
bun înotător şi la vremea respectivă s-a presupus că a 
fost omorât. Nu s-a descoperit nicio dovadă concretă, 
însă. El a venit imediat şi a început să ne vorbească. 

Fie ca cel ce mi-a dat brânci în apă să nu aibă parte 
de linişte cât o să trăiască! 

— Cum îl cheamă? 

— Petre. 

— Dar cu cine erai, deci, în barcă? 

— Eram cu Petre, cel mai prefăcut dintre prietenii 
mei. 

— Cum îl mai chema? 

— Tudose. 

— Unde eşti tu? 

— La lisus. 

— Cum este corpul tău? 

— Corp luminos, sferic, şi care poate să treacă prin 
orice. 

— Cum o cheamă pe soţia ta? 

— Dar M,, ştie cum o cheamă! De ce nu o întrebi pe 
ea? 

— Ea ştie, dar eu nu ştiu. Am vrea să facem o 
verificare. Te supără asta? 

— Nu. O cheamă Claudina. Când a murit, ea era 
gravidă. 

O privesc pe prietena mea, curioasă. Ea mă asigură 
că acesta era numele soţiei victimei, şi într-adevăr, ea 
era însărcinată atunci, însă nu ştie nimic despre acel 
„Petre”. 


— De ce te-a aruncat în apă Petre? 

— Pentru că era nebun după soţia mea. 

— Ai să-i transmiţi ceva soţului lui M? 

— Să nu-mi uite prietenia şi să facă realizări mari, 
că viaţa îi este dăruită de Dumnezeu ca să lase ceva în 
urma lui! 

SEPTEMBRIE 1991 

M-am decis să invoc spiritul unui băiat care a murit 
în vara aceasta. Se afla într-o tabără de elevi, la munte. 
Într-o zi, împreună cu un grup restrâns a urcat pe munte. 
La coborâre el s-a desprins de grup, considerând că a 
descoperit o cale mai bună, pe care se poate cobori mai 
repede. A căzut într-o prăpastie adâncă de 10 metri. 
Înainte de cădere s-a agăţat de un arbore aflat pe 
margine. Dar acesta a cedat şi băiatul a căzut, 
zdrobindu-se de singura piatră aflată pe fundul 
prăpastiei. A murit imediat. Era în clasa a X-a, un elev 
strălucit, singur la părinţi... Se comenta atunci că ar fi 
avut totuşi mari şanse de supravieţuire dacă: ar fi mers 
împreună cu restul grupului, dacă acel copac l-ar fi ţinut, 
dacă nu ar fi nimerit cu capul în acea piatră, sau dacă ea 
nu ar fi existat acolo. Prăpastia nu era foarte adâncă. 
Sunt oameni care au căzut de la înălţimi mai mari şi s-au 
ales doar cu fracturi. Mă întreb: el singur a găsit această 
cale? Sau Soarta? 

Fiind foarte comentat acest caz la vremea 
respectivă, l-am reţinut şi astăzi am primit acordul să 
comunic cu spiritul acelui tânăr. Însuşi faptul că m-am 
gândit intens la el şi dorinţa de a comunica l-au 
determinat să-mi răspundă: 

— Poţi să-mi vorbeşti? 

— Da. 

— Care este numele tău? 

— Radu. (Adevărat). 

— Eşti mort? 

— Nu sunt mort, ci doar plecat dintre voi. 

— Unde? 


— La lisus. 

— Ai nevoie de ceva? 

— Nu. Aici suntem foarte liniştiţi. 

— Ai un alt corp acum? 

— Conştiinţa pe care o avem de la Dumnezeu joacă 
un rol primordial în viaţă. 

— În viaţa noastră de pe Pământ? 

— Da, dar şi în viaţa ce-i urmează celei de pe 
pământ. 

— Dar, acum poţi spune că ai un corp? 

— Da. Am un corp care este liber şi uşor. Elareo 
formă sferică şi... nu-mi place să vorbesc despre mine. 
Niciodată nu mi-a plăcut asta. 

— Îmi mai spui ceva de Acolo? 

— Da. Că în Cer stau îngerii lui Dumnezeu. 

Apoi formulez doar în gând întrebarea: „Simţi că te- 
ai eliberat prin moarte?”, dar mă răzgândesc, nu mai 
vreau să-i pun această întrebare. Şi totuşi el îmi 
răspunde imediat: - Acum sunt liber. 

— Dacă nu te duceai pe munte, mureai? 

— Nu. 

— Cine crezi că este de vină? 

— Spiritele rele m-au împins în prăpastie. Unde 
eram eu erau şi ele. Dar eu nu ştiam asta. 

— Ai fost credincios? 

— Nu. Dacă eram, nu îi mai chinuiam atât pe 
părinţii mei. Spiritele bune m-ar fi putut salva dacă aş fi 
crezut în puterea lui Dumnezeu. 

— Îmi poţi spune care este mecanismul producerii 
visului? 

— Ce să-ţi spun?! 

— Am citit undeva o comunicare a unui spirit care 
spunea că atunci când dormim, duhul nostru se 
detaşează, face plimbări, şi apoi revine în trup. Crezi că 
aşa se întâmplă? 

— Dar unde ai citit asta? 

Îi arăt revista editată de Societatea B.P. Haşdeu în 


1939, şi îi precizez: 

— Aici este semnat „Spiritul Margareta”. 

— Cheamă mai bine spiritul care a spus asta. 

Îl chem. Mi se răspunde: 

— Margareta este aici. 

— Spune-mi, te rog, tu ai vorbit despre vis? 

— Da. 

— Deci este adevărat ce scrie în articol? 

— Da, dar duhul poate părăsi trupul şi când eşti 
treaz. Asta când eşti speriat sau foarte liniştit. 

— Spune-mi, ai fost printre noi? 

— Da. 

— Când ai trăit pe pământ? 

— Ce importanţă are? 

— Pentru voi poate nu are nicio importanţă, pentru 
noi, da. Îmi răspunzi, numai dacă vrei, cu câteva cuvinte 
despre tine? 

— Am fost printre voi în anii o mie opt sute 
nouăzeci. Făceam focul în şemineu, iar vara mă mai 
duceam cu familia la mare. 

Îmi dau seama că mai mult de atât nu-mi va spune. 
Aici se încheie comunicarea. 

29 SEPTEMBRIE 1991 

După câteva comunicări banale am senzaţia că este 
Cătălin cel care-mi vorbeşte, şi vreau să mă conving: 

— Cu cine vorbesc? 

— Mereu eşti curioasă cu cine vorbeşti când de fapt 
tu ştii! 

— Dar nu ştiu sigur. 

— Ba ştii. 

— De unde ştiu? De la voi? 

— Nu. 

— Dar de la cine? 

— Conştiinţa ta află singură. 

— Dar de la cine? Tot trebuie să fie de la cineva... 

— Conştiinţa ta află! 

Deodată parcă s-a ridicat un văl care mă împiedica 


să înţeleg. 

În definitiv, nu numai ei sunt posesorii câte unui 
spirit, ci am şi eu propriul meu spirit, conştiinţa veşnică, 
după cum mi se spune. Cât suntem în această viaţă, de 
cele mai multe ori nu suntem siguri că această conştiinţă 
este o entitate perfect individualizată; o confundăm 
adesea cu corpul fizic, cu o activitate produsă în mod 
absolut de creier. O dată conştient de această 
individualitate-conştiinţa-care nu face decât să anime 
creierul şi implicit întregul organism, spiritul uman este 
stimulat şi devine capabil să pătrundă lucruri cu totul 
noi, care altfel ar rămâne multă vreme ascunse în 
întuneric... întreb spiritul dacă greşesc gândind astfel. El 
îmi răspunde: 

— Fii sigură că nu greşeşti, pentru că eu ţi-am 
transmis. Bine că ai înţeles. Acum îmi spui cine sunt? 

— Ştiu că eşti Cătălin. 

— Da, eu sunt, Cătălin, învaţă să-ţi citeşti mai bine 
propriile gânduri. Conştiinţa ta te ajută mai mult decât 
crezi. Îţi poţi lua tu singură informaţiile de care ai 
nevoie, fără să ne mai întrebi pe noi. 

— Îmi vorbeşti de parcă ar urma să nu mai 
comunicăm niciodată. 

— Nu este aşa, vreau doar să te ajut. 

1 OCTOMBRIE 1991 

Nu am mai comunicat demult cu spiritul A., (29 
ianuarie). Şi pentru că astăzi am primit de la o rudă a ei 
două fotografii reprezentând-o pe A., m-am hotărât să îi 
invoc spiritul pentru a-i observa reacţiile în prezenţa 
fotografiilor ei. Mi-a comunicat: 

— Sunt eu în aceste fotografii. Mă fotografiaseră 
părinţii mei ca să aibă amintire de la mine. 

— Pe spatele uneia dintre ele este scrisul tău. 

— Te întristează? 

— Da. 

— Iartă-mă. Vrei să mai vorbim? 

— Da. Vreau să ştii că mama mea este rea şi mi-a 


luat lănţişorul de la gât când eu mă simţeam gata să mor. 

(Trebuie să menţionez că ulterior ruda ei mi-a spus 
că într-adevăr A. purta la gât un lănţişor de aur primit de 
la bunica ei la care a ţinut foarte mult. Nu s-a despărţit 
niciodată de acel lănţişor, dar, cu puţin înainte de a muri, 
mama ei i l-a luat de la gât şi l-a dat fratelui ei. Am fost 
foarte puternic impresionată când am aflat aceste 
lucruri, atât de la A., cât mai ales de la ruda ei care mi 
le-a confirmat). 

— Ai simţit că o să mori? 

— Da. 

— Cum? 

— Bine, că hoinăream printr-o lume în care unde 
priveai vedeai numai suflete de oameni morţi. 

— Îţi spuneau ceva? 

— Da. Că Dumnezeu o să mă ia la El. Mie îmi era 
frică. Erau foarte multe spirite. 

— Ce gândeai? 

— Că o să mor şi că nu o să mai fiu cu ai mei... 

Îmi dau seama că nu ar fi trebuit să pun astfel de 
întrebări care aduc tristeţe. După o scurtă perioadă de 
tăcere, ea îmi spune: 

— Hai să povestim! 

— Cine să povestească, tu? 

— Nu eu, ci tu! 

— Te plictiseşti? 

— Da. 

— Pot să-ţi povestesc în gând, oricând. Mă gândesc 
la tine, tu vii şi eu îţi povestesc. 

— Povesteşte-mi acum. 

— Despre ce ai vrea să-ţi povestesc? 

— Despre o fată care moare, în niciun caz! 

Am rememorat o întâmplare, o farsă nostimă pe 
care o trăisem în anii studenţiei. Apoi i-am spus: 

— Este o poveste adevărată. Ţi-a plăcut? 

— Foarte mult. Acum fii atentă la povestea mea: 
Eram la mama-mare şi acolo era un băiat foarte simpatic. 


Îl chema Mihai Rusu. Şi orice făcea el, eu nu băgam în 
seamă. Dar odată, la plecare, mi-a dat un bileţel în care- 
mi scria că îi este greu să-mi vorbească, dar îi este mai 
uşor să-mi scrie. Şi mi-a scris că mă iubeşte şi că vrea să 
fim prieteni. El nu-şi dăduse seama că eu eram mo. că 
eu. eram topită după el. Şi când am primit bileţelul am 
glumit zicându-i că ştiam că mă iubeşte, iar el s-a înroşit 
şi s-a supărat că am râs de el. 

— Câţi ani aveai atunci? 

— 13 jumate. 

— Şi aţi fost prieteni? 

— Da. 

— Este frumoasă povestea ta! 

— Este adevărat tot ce ţi-am povestit! 

— Te cred. 

Ar putea fi numai visul unei fetiţe, de treisprezece 
ani şi jumătate, rămas neîmplinit, sau ar putea fi chiar o 
poveste adevărată. 

M-am interesat la persoana care mi-a dat 
fotografiile de acel băiat, Mihai, dar nu-l cunoştea. Nu 
pot trage de aici neapărat concluzia că el nu există. În 
schimb, în privinţa fotografiilor, mi-a spus că una dintre 
ele este făcută cu puţin înainte de deces, de către părinţi 
(aşa cum îmi comunicase A.). Din fotografie îmi zâmbeşte 
trist o fată cu un lănţişor la gât... 

OCTOMBRIE 1991 

În seara asta mi-a vorbit un spirit necunoscut: 

— Dacă mi-ai da de mâncare, Dumnezeu te-ar 
binecuvânta. 

— Dar cu cine vorbesc? 

— Cu Sorin. 

Nu am idee cine poate fi, îl întreb dacă poate să-mi 
spună ceva despre el, şi-mi răspunde: 

— La moartea mea a fost o mulţime de oameni. 

— De cât timp ai plecat dintre noi? 

— De trei săptămâni. împlinisem 24 de ani. 

— Cu ce te ocupai? 


— Eu ca să câştig bani eram om bun la toate la un 
patron. 

— Mai ai ceva să-mi spui? 

— Că dacă mi-ai da de mâncare, Dumnezeu te-ar 
binecuvânta. 

OCTOMBRIE 1991 

Mi-am cumpărat un costum frumos şi m-am gândit 
să-l „dau” unui spirit, fiind nou, cumpărat de mine. M-am 
gândit la spiritul Mioarei, cu care nu am mai comunicat 
din ianuarie, şi deja i-am simţit prezenţa: 

— Costumul este foarte frumos şi l-am şi primit 
când te-ai gândit la mine. 

— Mioara, dar tu îl porţi? 

— Nu aş putea spune chiar asta. 

— Atunci cum să înţeleg că „l-ai primit”? 

— lau altă înfăţişare. 

— Dar cum erai înainte? 

— Cu haina albă de la Dumnezeu. 

— Unde eşti? 

— La lisus. 

— De când? 

— După 40 de zile după ce am murit. Bogdaproste 
pentru costum. 

— Dar cum să iei altă înfăţiare, când voi mi-aţi spus 
că suntem sfere luminoase? 

— Suntem sfere, dar, dacă dorim, putem lua forma 
pe care am avut-o ca oameni. 

— Şi cel mai des, tu ce formă ai? 

— De om, cum mă ştiai şi tu. 

— Deci semeni cu Mioara, cea pe care am 
cunoscut-o eu? 

— Foarte bine. Mă faci să râd. 

— Voi aveţi străzi, clădiri ca la noi în oraşe? 

— Avem pajişti înflorite şi nu mai avem nevoie de 
săptămâni, zile, ore, ca să măsurăm timpul. 

— În afară de pajişti mai aveţi ceva? 

— Da. Mai avem pomi cu fructe gustoase... 


— Seamănă cu cele de la noi? 

— Nu. Se mănâncă numai cu gândul. E greu să 
înţelegi. 

— Înseamnă că nici pomii nu sunt ca cei de pe 
pământ? 

— Nu. 

Gândesc: „Probabil sunt nişte pomi imaginari”. Are 
dreptate Mioara când îmi spune că este greu să înţeleg. 
De fapt nu înţeleg mai nimic. A şi citit gândul meu, căci a 
continuat: 

— Pomii de la noi sunt reali, iar pomii voştri sunt 
fictivi! 

— Susţii că lumea adevărată ar fi lumea voastră?! 

— Da. Lumea voastră este creată de gândul lui 
Dumnezeu. La început a fost gândul Lui. Pe voi v-a creat 
gândul lui Dumnezeu. 

— Şi pe voi? Lumea voastră? 

— Tot gândul lui Dumnezeu a creat şi lumea 
noastră, dar nouă ne-a dat mai multă libertate decât 
vouă. 

— Dar pentru ce? 

— Este aşa pentru a fi posibilă evoluţia. Astfel, stări 
de evoluţie inferioară, preced stări superioare. Nimic nu 
este fără sens. 

— Care este scopul vieţii pe pământ? 

— De a învăţa primele litere ale alfabetului 
Universului. De pildă, eu, înainte de a pleca din lumea 
voastră, am ajuns la litera „I”, iar după ce am venit aici, 
până acum, am ajuns mult mai departe. Îţi spun astfel 
pentru a te ajuta în aprecierile cu privire la nivelul 
spiritual care se poate ajunge pe pământ şi aici. 

— Ce este dincolo de „literele” care ţi-au rămas? 

— Este apropierea de Dumnezeu, care poate să 
dureze mii de ani tereştri, dar pe noi nu ne afectează 
această durată, fiindcă pentru noi nu mai există timp, 
cum ţi-am spus. 

— Mi-ai spus mai înainte că lumea voastră ar fi 


lumea reală. Dar nu există riscul ca fiecare să considere 
că singura lume reală, adevărată, este cea în care 
trăieşte el? 

— Nu există acest risc-dacă te referi la lumea 
noastră pentru că întotdeauna un spirit superior este 
mult mai lucid decât unul inferior, fie încarnat, fier liber. 

— Cum îl percepi pe Dumnezeu? 

— Ca pe un infinit de sfere minuscule care radiază 
lumină, blândeţe şi o stare de fericire. O dată atinsă 
această stare, după ce ai parcurs şirul de vieţi 
pământene şi astrale care te-au ajutat să te apropii de 
ea, te contopeşti cu Dumnezeu, devii părticică din Infinit, 
corpul tău spiritual îşi leapădă, în sfârşit, ultima haină, şi 
redevine ce a fost din veşnicie: UNU, cu deosebire că 
acum e conştient de sine, se cunoaşte pe sine. Acum el 
nu poartă niciun nume, este ceea ce numim „Dumnezeu” 
ca să-l putem „delimita” potrivit capacităţii noastre de 
pricepere ca oameni, ca spirite. (Multe spirite ale unor 
oameni simpli, dar care au crezut în existenţa lui 
Dumnezeu, sunt năucite după moarte, că nu îl găsesc pe 
Dumnezeu, aşa cum se aşteptau n.a.). 

Se poate înţelege acum că cel ce ai devenit, UNU, 
poate fi în toate, pretutindeni. Iată că ai aflat nu numai 
rostul vieţii pe Pământ, ci rostul vieţii în sine: Dumnezeu 
se cunoaşte pe Sine prin noi, „copiii” Lui. 

— Dar asta înseamnă că totul a pornit de la UNU? 

— Dumnezeu a fost UNUL din Veşnicie, dar nu se 
cunoştea pe Sine, fiind însă conştient de existenţa Lui: 
gândea. Din acel UNU El a făcut mai întâi TREI, care 
erau: Conştiinţa, Voința şi Mâna, sau Puterea de a face, 
de a crea, respectiv: Tatăl, Fiul şi Sfântul Duh. Treimea 
Sfântă a făcut alţi UNU după chipul şi asemănarea 
primului UNU-Tatăl, deci conştienţi că există şi atât, fără 
să se cunoască pe sine. Prin Voinţă, Mâna a făcut ca, 
conştienţa să devină Conştiinţă. Pentru că timp de fapt 
nu există, Opera lui Dumnezeu nu are nici început şi nici 
sfârşit, este veşnică. 


— Dar ai spus că mai întâi a fost doar UNUI!... 

— Da, dar există cicluri de evoluţie. 

— Şi involuţie? 

— Involuţia este un nonsens! De pildă, un spirit 
care a fost uman nu se va reîntrupa într-un animal, ci 
numai în alt om, care va putea cunoaşte mai mult decât 
în viaţa precedentă. Chiar pentru ispăşirea unor păcate 
nu trebuie să vii numaidecât într-un animal, ci poţi 
reveni pe pământ ca om, în condiţii umile, să cunoşti 
mizeria şi suferinţa. 

Deci există ciclicitate, cicluri ale evoluţiei. La 
sfârşitul unui astfel de ciclu Dumnezeu redevine UNU, 
iar Spiritul Lui gândeşte la toată Creaţia Sa şi se bucură 
pentru că prin Creaţia Lui s-a cunoscut pe Sine. Fiindcă 
timpul nu se scurge, propria Lui Creaţie se memorează 
în Spiritul Divin şi astfel se reia totul de la Unu la 
Trinitate, de la Trinitate la Infinit, de la Infinit, iar la 
Unu, şi aşa mai departe. 

— Dar eu nu înţeleg un lucru: dacă Dumnezeu a 
reuşit să se cunoască, de ce mai reia tot procesul de 
creaţie şi cunoaştere? (Cred că am spus o prostie, un 
singur lucru l-am înţeles bine: nu se poate exprima în 
cuvinte actul Creaţiei). 

— S-a cunoscut pe Sine, dar nu uita că nefiind 
Timp, nu există nici trecut, nici viitor pentru Dumnezeu, 
iar eu am folosit termenii de „ciclu“, „reluare“, numai 
pentru a-ţi da posibilitatea de a înţelege unele lucruri 
care pot fi foarte greu înţelese atunci când simţi 
curgerea timpului şi când îţi sunt atât de pregnante 
noţiunile de trecut şi viitor. Dacă ai fi fost şi tu în afara 
timpului ţi-aş fi spus aşa: numai într-un continuu prezent 
Dumnezeu îşi face Opera Lui de Creaţie. ACUM El este 
Unul. ACUM este Infinit. Spune-mi sincer, aşa înţelegi 
mai bine? 

— Dacă te-aş putea minţi? E greu să pricep. 

— Vezi? De-acum trebuie să mă opresc pentru că 
deja am ajuns la chestiuni pe care mi-ar fi foarte greu să 


ţi le explic încât să le înţelegi. Dar îţi mai spun ceva: s-au 
adunat zeci de spirite dornice de cunoaştere, cărora 
stadiul în care se află nu le permite să afle prin ele însele 
aceste lucruri. 

— Dar tot ce mi-ai spus nu este totuşi o taină? 

— Ba da, dar nu şi pentru cei care pun Adevărul 
mai presus de orice! 

— Spune-mi, te rog, cum se face trecerea de lao 
stare inferioară la una superioară pe treptele evoluţiei 
spirituale? 

— Această trecere se face chiar în momentul în 
care devii conştient de însuşi faptul că eşti mai superior 
decât erai în starea în care te aflai înainte. 

— Dar nu te poţi înşela? Adică să te crezi mai 
avansat decât eşti în realitate? 

— Aici nu mai este loc pentru înşelătorie sau 
minciună! Aici nu mai ai simţuri care te pot păcăli, ci 
numai o conştiinţă în care te vezi ca într-o oglindă. Aici 
nu te poţi vedea decât exact aşa cum eşti. 

— Mai am două nelămuriri: Acolo sunteţi bărbaţi şi 
femei, ca aici? Este mai puternică legătura de rudenie 
decât cea spirituală? 

— Legăturile de rudenie există numai pe pământ. 
Apoi rămân numai legăturile spirituale, care sunt mai 
puternice. Aici suntem toţi copiii lui Dumnezeu, nu ne 
mai diferenţiem pe sexe, şi nici pe grade de rudenie. Dar 
unii se mai întâlnesc cu foste rude de-ale lor şi stau de 
vorbă despre cei rămaşi pe pământ. Pe cei care le-au fost 
dragi se străduiesc să-i ajute. Acum plec la mine acasă. 

— Îmi vei mai spune şi altă dată câte ceva? 

— Sigur că da. 

— De ce îmi povesteşti toate acestea? 

— Intotdeauna vei recunoaşte un spirit uman 
evoluat după trei aspecte: dăruirea de sine, iubirea 
dezinteresată faţă de alţii şi interesul pe care-l manifestă 
pentru „lumea cealaltă”-cum spuneţi voi. Eu, vorbinduc-ţi 
despre minunile lui Dumnezeu obţin un dublu rezultat: te 


ajut să te luminezi dar şi eu mă înalţ, pentru că orice 
gând bun pe care îl emiţi sau orice faptă bună pe care o 
faci, se răsfrâng în bine asupra ta. 

OCTOMBRIE 1991 

De vorbă cu spiritul bunicii: 

— Bunico, de ce nu-mi mai vorbeşti? 

— Dacă tu nu mă mai chemi... 

Îmi dau seama de mica gafă pe care am făcut-o-nu 
am mai chemat demult spiritul ei ca să-mi poată vorbi-şi 
schimb repede subiectul. Ea ştie că-mi pare rău. 

— Spune-mi, ce-ţi place mai mult acolo unde te afli? 

— Liniştea. Uneori cântă îngerii lui Dumnezeu. Este 
o muzică cu totul diferită de cea de la voi! 

— Aveţi „clădiri”? 

— Aici sunt foarte multe biserici, catedrale, şi 
printre ele este numai verdeață şi flori. 

— Dar ape aveţi? 

— Avem râuri în care curge nectar şi ambrozie. 

— Dar ce sunt acestea? 

— Este hrana noastră. 

OCTOMBRIE 1991 

Am îndeplinit rugămintea lui Sorin cu care am 
comunicat acum o săptămână şi astăzi am stat de vorbă 
cu el; chiar dacă nu-l cunosc, aş vrea să văd ce mi-ar mai 
putea spune: 

— Pot să îţi spun că avem reminiscenţe din fostul 
corp, care ne folosesc ca să putem lua forma pe care o 
aveam pe pământ. Modelul uman ni l-a lăsat Dumnezeu 
ca să-l avem în amintirea vieţii de pe pământ. lisus va 
veni la voi pe pământ ca să mântuiască omenirea. 
Germenii răutăţii şi ai urii vor fi stârpiţi. Lumea se va 
bucura de iubirea lui Dumnezeu. 

— Când va veni lisus? 

— Când va vrea Dumnezeu. 

— Dar lumea noastră va fi tot materială? 

— Va fi la fel, materială, dar nu vor mai exista nici 
păcate, nici durere şi nimeni nu va mai uri pe nimeni căci 


toţi oamenii vor avea credinţă în Dumnezeu. Eu am venit 
să-ţi arăt răul din lume, cum va fi după sfârşitul lumii 
voastre şi ce ai tu de făcut când lisus va veni pe Pământ. 
Dumnezeu vrea să-i faci bine pe oamenii bolnavi. Acum 
faci bine dacă semeni iubire între oameni! Sfieşte-te de 
Dumnezeu în tot ce faci. 

— Ce înţelegi prin „bine”? 

— Îi faci bine pe oamenii bolnavi. Eşti miloasă. 
Peste mulţi români Dumnezeu şi-a lăsat Harul. 

— Îmi poţi explica în ce fel „pot vindeca oamenii 
bolnavi”? 

— Dumnezeu ţi-a dat energie mai multă decât la 
alţi oameni, ca să o poţi ceda celor bolnavi. Diana, eu 
sunt obosit. 

— Vrei să pleci? 

— Nu vreau să plec, dar nu mai pot să stau. 

10 OCTOMBRIE 1991 

Azi am primit o comunicare cu totul deosebită; a 
dorit să-mi vorbească un spirit cu care nu am mai 
comunicat până acum: 

— Eu sunt sufletul poetului... Aş vrea să-ţi transmit 
o poezie. Aş fi foarte bucuros dacă o vei transcrie. Eu am 
încercat de multe ori să-i inspir pe anumiţi oameni, dar 
ei nu sunt conştienţi de acest lucru. Tu o vei transcrie 
conştientă că eu ţi-o dictez: 

Moartea 
Şi moartea mai are o moarte. 

Un hohot sălbatic în noapte! 
Şi moartea mai pleacă prin moarte. 
Se duce departe, departe. 
Eu merg legat la ochi în moarte 
Şi moartea se-adânceşte-n moarte. 
Şi moartea nu poate să scape 
De-ale morţilor luminegre ape! 
La unica, searbădă-mi moarte. 
Stăteam în sicriuri rotate. 
Şi moartea mai moare prin moarte. 


Te OO Orp ii udă ala 


= O 


12. Doar când hienele-s moarte! 
Poeziei i-a urmat un scurt şi binevenit comentariu 
al spiritului poetului care mi-a dictat-o: 


1. -Ştii cum şi noi mai avem încă o moarte? Când 
spiritul uită că a fost întrupat. 

2, -Moartea mea s-a produs noaptea. 

3. - 4. 

4. - Moartea pleacă pentru cei chemaţi la 
Dumnezeu! 

5. sunt obligat să mor. 

6. -Gara morții lasă să treacă trenurile mortii. 

A - 8. 

8. - Moartea are doar o slabă licărire de lumină, 


dar în rest are „negre ape”. 

— Dar de unde acea licărire de lumină? 

— De la mila lui Dumnezeu. 

9. - 10. - „Sicriuri rotate” simbolizează pe toți cei 
care sunt răspunzători de moartea mea. 

— De ce „rotate”? 

— „Rotate” pentru că ucigaşii mei se roteau în jurul 
meu la înmormântarea mea! 11. - 12. 

— Hienele mureau şi stârvurile pe care le mâncau 
nu mai aveau aceeaşi soartă. 

— Explică-mi, te rog, acest lucru. 

— Dacă hienele le mănâncă stârvul, sufletul 
animalelor de la care provine stârvul devin rele; dacă 
mor împăcate-reîntorcându-se liniştite în natură-devin 
suflete bune. De aceea, prin moartea hienelor moare şi 
moartea veşnică. Încearcă să priveşti simbolic? 

— Este foarte sumbră această poezie... îţi 
mulţumesc pentru că mi-ai dictat-o şi pentru că m-ai 
ajutat s-o înţeleg, cât de cât. Mi-e teamă să o arăt cuiva. 

— Nu te teme! Această poezie a fost făcută de mine 
după ce oasele mi-au putrezit. 

— Te mai simţi cumva legat de ele? 

— Nu. Erau ca o carcasă. 

— Cum defineşti corpul fizic? 


— Vehicul al spiritului. 

— Exact asta este? 

— Da. 

— Deci este ca o maşină în care eu urc, merg cu ea 
cât este necesar, iar apoi ies din ea? 

Este bună comparaţia ta. 

— Îmi mai spui ceva astăzi? 

— Tu de ce nu scrii direct ce-ţi dictez? Fără alfabet! 

— Te referi la un fel de scriere intuitivă? 

— Da. 

— E prea greu aşa ceva. E drept că am început, de 
la o vreme, să intuiesc mai bine, dar... ar trebui să 
exersez, probabil, ca să reuşesc. 

— Dacă vrei, te pot ajuta. Acum, însă, eşti obosită. 
Lasă pe altă dată. 

OCTOMBRIE 1991 

Zilele trecute am făcut zeci de încercări, la 
îndemnul Poetului, de a transcrie direct, fără pendul. Nu 
am reuşit concentrându-mă aşa cum m-a învăţat el. Mai 
repede reuşeam când nu îmi propuneam acest lucru. Se 
pare că mai degrabă este nevoie de relaxare totală, în loc 
de concentrare. Îmi era ciudă că, făcând aceste exerciţii 
de concentrare mentală, nu numai că nu am reuşit, dar 
ele au însemnat o muncă obositoare, şi pierderea unui 
timp preţios în care aş fi putut transcrie comunicările cu 
ajutorul clasicului pendul. 

Când eram necăjită din pricina imposibilității unei 
comunicări directe, mai facile, mi s-a comunicat prin 
pendul: 

— Pentru uşurarea transcrierilor din lumea noastră, 
roagă-te la Dumnezeu să-ţi lumineze mintea şi să te ajute 
să poţi transcrie direct după dictarea noastră. Atunci 
mintea ţi se va lumina şi vei putea citi mesajele noastre 
ca dintr-o carte! 

Căpătând un nou firicel de speranţă şi curaj, m-am 
rugat din suflet să pot primi mesajele pe calea gândului. 


OCTOMBRIE 1991 

Astăzi, într-un moment de relaxare, fără să vreau, 
am luat un creion în mână şi m-am pomenit scriind: 
„Sunt eu, Sufletul Poetului, şi am intrat în gândul tău. Tu 
scrii acum ce „auzi” de la mine. Observ că ţi se mai 
strecoară în gând unele îndoieli, dar în curând nu le vei 
mai avea. Nu, nu te opri, scrie mai departe. Îţi voi dicta o 
poezie usturătoare la adresa unui poet care se află încă 
printre voi: 

„Masca”: Sub o faţă de martir/Zace-un suflet cam 
senil/Şi un suflet stă să nască/O faţă cu altă mască. // Te- 
ai ascuns pe după mască, /Suflete uscat, de iască! / Şi tot 
searbăd eşti şi trist, /Tu, o mască de artist! / Reapari din 
nou pe scenă/ Şi ne minţi cu altă temă. Suflet hâd şi 
caraghios. / Ne-ai surâs şi ţi-ai şi scos// Masca ta de zi cu 
zi/ Ce pe faţă o tot ţii! / Te-am văzut atunci perfect: 
/Nulitate şi defect! // Şi-am văzut pe chipul tău/ Cum s-a 
mai căscat un hău/Şi-acest hău naşte şi-mparte/ Poezii cu 
rime sparte!” 

După ce am terminat de scris, am recitit totul şi nu 
mi-a venit să-mi cred ochilor. Totuşi, un lucru îmi este 
clar: nu eu am făcut această poezie! Aceste versuri au 
fost scrise repede, fără ca eu să gândesc, unul după 
altul. Nu pot fi decât gândurile altcuiva, care nu are cum 
să le aştearnă pe hârtie decât în acest mod. După 
această experienţă uimitoare, nu am dreptul să mă mai 
îndoiesc că mai există cel puţin-fiinţe care gândesc, şi pe 
care nu le vedem. Deşi totul pare incredibil, este 
concluzia cea mai simplă şi logică pe care o pot trage, în 
ciuda tuturor suspiciunilor mele de până acum. 

24 OCTOMBRIE 1991 

Astăzi a revenit spiritul Domnicăi. Am rugat-o să-mi 
spună câte ceva despre preocupările ei de Acolo şi mi-a 
spus: să-i ajutăm să iasă din situaţiile grele. Dar nu-i 
putem ajuta. 

— Pe noi ne cheamă lisus la El şi ne trimite la 
oameni să-i ajutăm să iasă din situaţiile grele. Dar nu-i 


putem ajuta pe cei care nu cred în El. 

— Nu puteţi, nu vreţi, sau nu aveţi voie? 

— Nu putem! Domnul lisus ne mai trimite 
câteodată la duhurile rele care bagă zâzanie între 
oameni, ca să le învăţăm să nu mai facă rău, iar dacă ele 
nu ne ascultă, atunci Domnul lisus le şterge din Cartea 
Vieţii! 

NOIEMBRIE 1991 

Azi Mioara mi-a continuat relatările ei de Dincolo, 
aşa cum îmi promisese: 

— Ştii, la noi este bucurie permanentă, şi nu mai 
există durere. Unde te uiţi, vezi pajişti cu flori minunat 
colorate. Facem cu gândul multe lucruri pe care le 
punem în slujba voastră. Ţinem permanent legătura cu 
oamenii. 

— Ţineţi legătura şi cu alte fiinţe, care nu au fost pe 
pământ? 

— Sunt fiinţe care îl preaslăvesc pe Dumnezeu şi 
noi nu putem lua legătura cu ele decât dacă vrea 
Dumnezeu. Toţi copiii care vin la noi devin sfinţi, iar cei 
săraci şi orfani devin îngeraşi ai lui Dumnezeu. 

— Iţi mulţumesc mult pentru tot ce mi-ai spus. 

N — Să ştii că Dumnezeu a vrut să afli cum este în 
Împărăţia Lui ca să-ţi imprime dorinţa de a te comporta 
astfel încât să poţi veni în Împărăţia Lui când va sosi 
vremea. 

Seara, de vorbă cu Cătălin. L-am rugat să-mi spună 
câte ceva din amintirile vieţii lui de pe Pământ. Mă 
aşteptam să-mi  „vorbească” despre lucruri mai 
pământene, dar iată comunicarea lui: 

— Eu credeam în capacitatea mea de a-mi exercita 
voinţa şi în forţa care mă ţinea dintotdeauna deasupra 
celorlalţi. 

— Dar ce forţă era aceea? 

— Eram ales de Dumnezeu. El voia ca eu să fac 
oamenii să deosebească ce-i bun de ce-i rău, ce-i curat de 
necurăţenie. 


NOIEMBRIE 1991 

Un spirit mi-a transmis următorul mesaj: 

— Tu vei face pe multă lume să se închine lui 
Dumnezeu. O să fii solicitată de mulţi oameni necăjiţi 
care nu mai găsesc speranţă decât în Dumnezeu. Să ştii 
că legătura cu noi o vei realiza practic peste trei zile 
după ce vei şti cine va fi ghidul spiritual care te va aduce 
din când în când în lumea noastră. Un om pe care acum 
nu-l cunoşti te va ajuta să realizezi practic psihotronul. 
El va şti să-l realizeze numai după ce îl va contacta 
telepatic Robert, care-i va vorbi despre aparatul pe care 
l-a realizat el la vremea lui. 

— Este misterioasă această comunicare, şi nu prea 
o înţeleg... Despre ce aparat este vorba? Cine este acest 
Robert? întreb: 

— Cine eşti? 

— Stivănson. (Transcriu exact literele care mi-au 
fost dictate). 

— Ajută-mă să înţeleg: Robert cine este? 

— Eu sunt Robert Stivănson. 

— Probabil nu ai trăit în România. 

— Am fost englez, dar asta nu are nicio importanţă 
acum. Mi se spune Tehnicianul. 

— Ce te-a îndemnat să vii să-mi vorbeşti? 

— Ştiam că te chinui să comunici cu spiritul 
poetului şi am venit să te ajut. Tu ţi-ai dorit uşurarea 
comunicărilor cu lumea noastră. 

— Tu comunicai cu spiritele când erai pe Pământ? 

— Da, şi de aceea te înţeleg foarte bine, iar 
Dumnezeu mi-a încredinţat misiunea de a te ajuta în 
strădania ta de a comunica cu noi. 

— Ai pomenit ceva de un aparat. 

— Da. Psihotronul este un aparat cu ajutorul căruia 
vibraţiile noastre sunt transformate în impulsuri 
electrice. Cu ajutorul acestui aparat se vizualizează 
comunicările celor care au plecat din lumea voastră. 

— Crezi că vom reuşi să realizăm un astfel de 


aparat? 

— Da, dacă veţi face întocmai cum vă învăţ! 

— Dar cine mi-a vorbit la începutul acestei 
comunicări despre tine? 

— Era un spirit intermediar care ţi-a făcut legătura 
cu mine. 

NOIEMBRIE 1991 

Astăzi, când mă întorceam acasă după orele de 
serviciu mi s-a întâmplat un lucru ciudat: deşi nu aveam 
bani la mine, deşi nu-mi propusesem să intru în librăria 
de pe strada mea, pe drum am simţit îndemnuri: „Du-te 
la librărie! Trebuie să cumperi o anumită carte!”. Am 
intrat şi am cerut direct cartea „Straniul caz al 
doctorului Jekyll şi al domnului Hyde”. Este o carte care 
în mod obişnuit nu m-ar fi atras, eu nu cumpăr astfel de 
cărţi. Vânzătoarea mi-a reţinut-o, m-am dus acasă după 
banii necesari, am revenit şi am cumpărat-o. Nu am citit 
numele autorului decât ajunsă din nou acasă, cu 
cărticica. Citindul, am rămas stupefiată: Robert Louis 
Stevenson! Nu am citit până acum nicio carte a acestui 
autor, şi, sinceră să fiu, nici nu am auzit vreodată de el. 
Am luat repede pendulul şi am întrebat: 

— Cine m-a trimis la librărie? 

— Tehnicianul. 

— Tu ai vrut să cumpăr această carte? 

— Da. 

— Cine este Robert Louis Stevenson? 

— Este omul în care am locuit eu. 

— De ce ai vrut să cumpăr această carte? 

— Toată cartea este scrisă conform realităţii. Vei 
afla din ea foarte multe lucruri care îţi sunt 
indispensabile pentru realizarea unei legături mai bune 
cu lumea noastră. Ţi-am spus să o cumperi pentru a te 
iniţia cât de cât în tainica lume a umbrelor, şi pentru a-ţi 
arăta că eu sunt într-adevăr cel care am realizat pentru 
prima dată legătura practică cu lumea umbrelor. 

— Doctorul Jekyll şi domnul Hyde, vrei să spui că 


sunt personaje reale? 

— Au existat în realitate. 

Comunicarea ne-a fost întreruptă de pisica mea 
care până acum dormise la trei metri de mine. Brusc a 
început să miorlăie, a sărit de la locul ei, a venit lângă 
mine foarte agitată, mirosind cartea lui Robert şi călcând 
în picioare tabla cu alfabetul. M-a surprins reacţia atât 
de violentă a micului animal, aparent fără nicio cauză. 
Robert mi-a explicat: 

— Pisica ta face aşa pentru că ea simte prezenţa 
noastră. De multe ori chiar ne vede. Acum deschide 
cartea. Vezi la pagina 13. Aştept. 

Deschid rapid cartea la pagina 13 şi citesc cu 
înfrigurare următoarele cuvinte: „Şi astfel, vălurile 
nesigure care îi acopereau vederea se ridicară brusc, 
lăsând să se contureze clar silueta unui duh necurat”. 

Simt că-mi fuge pământul de sub picioare! Mi se 
întâmplă nişte lucruri incredibile: pe data de 13 fac 
cunoştinţă cu un spirit-autor al unei cărţi pe care o 
cumpăr fără să vreau s-o cumpăr, mă îndeamnă să o 
deschid la pagina 13 unde se vorbeşte despre apariţia 
unui duh necurat... După ce am citit fragmentul din 
carte, iau din nou pendulul şi aştept noi explicaţii. 

— Fragmentul pe care l-ai citit vrea să-ţi dezvăluie 
faptul că spiritele rele te pot înşela! Spiritele rele nu 
sunt aici dar pot veni chiar dacă nu le pofteşti! 

— Îmi dau seama dintr-odată că Robert este ghidul 
spiritual al cărui nume urma să-l aflu, şi deci, care mă va 
conduce. De fapt este foarte probabil ca el să-mi fi 
transmis acest gând. Îl întreb, în modul cel mai direct: 

— Tu eşti? 

— Da. Şi peste trei zile vei lua legătura direct cu 
noi. Nu întâmplător ai tăi au hotărât să plece sâmbătă 
(peste trei zile), când va trebui să fii singură, fără să te 
deranjeze nimeni. 

Îmi amintesc că ei se hotărâseră să plece peste o 
săptămână din localitate, dar ulterior s-au răzgândit-nu- 


mi explicam de ce-stabilind plecarea peste trei zile. 

Robert continuă să-mi comunice: 

— Sâmbătă, când vei fi singură, vei veni la noi. 
Pentru a te descotorosi de corpul fizic vei dormi profund 
timp de 13 minute, timp în care sufletul tău va face o 
săritură în timp şi va părăsi spaţiul şi timpul în care se 
află! Unora li se întâmplă acest lucru în stare de veghe, 
ceea ce vei reuşi şi tu, dar după ce vei fi venit de la noi 
înapoi pe Pământ. Somnul îţi va fi provocat de mine la 
ora 13. Tu fă tot posibilul ca la această oră să fii acasă, în 
pat, la tine în cameră. La vremea stabilită îţi vei simţi 
corpul uşor ca un fir de praf! Tu nu ştii ce bine va fi când 
vei ajunge la noi! Să nu te sperii, că Dumnezeu este cu 
tine! Eu voi fi ghidul tău spiritual în plimbarea pe care 
sufletul tău o va face. 

Tocmai mă gândeam cu teamă că în urma 
experienţei pe care mi-o propunea Robert m-aş trezi în 
situaţia de a nu mai găsi calea de întoarcere, când el mi- 
a transmis: 

— Fii sigură că drumul îl vei parcurge „dus-întors 
Să nu te agăţi de corpul fizic când vei simţi că te înalţi! 
Un sentiment de teamă va pune stăpânire pe tine, dar tu 
să-i întorci spatele! 

— Teamă în vis? 

— Nu va fi vis, ci Realitatea care de fapt este 
ADEVĂRUL pe care de atâta timp l-ai căutat! Să fii cât se 
poate de calmă şi relaxată! Citeşte cartea şi-ţi mai dau 
apoi unele lămuriri. Îţi spun să o citeşti pentru a afla mai 
multe lucruri despre noi. Tu ai un nimb strălucitor şi 
niciun duh rău nu va îndrăzni să-ţi facă vreun rău! 

— A venit apoi Sufletul Poetului şi l-am întrebat ce 
poate să-mi spună despre toate acestea. Mi-a spus: 

— O să mă atingi! 

— Ce gândeai când îmi spuneai mereu să mă 
concentrez la tine, să percep gândul tău? 

— Că trebuie să te determin să-ţi doreşti foarte 
mult ca să reuşeşti într-adevăr. 


n 
! 


— Deci cu toate strădaniile mele, tu nu gândeai că 
voi putea reuşi atunci, pe loc? 

— Nu. 

— Ce simţi acum? 

— Bucurie, lacrimi de bucurie pentru tine!... 

După o comunicare banală şi spontană cu Robert, 
care m-a făcut să râd (se pare că pe el nu), mi-a spus un 
lucru care m-a cam stingherit: 

— Un spirit nu este văzut de oameni, dar poate 
avea o personalitate mai puternică decât voi sau decât vă 
închipuiţi voi! Un spirit inferior poate să-ţi rupă legătura 
pe care o ai cu lumea în care te-ai născut om. 

După ce am citit cartea lui Robert, spiritul lui mi-a 
comunicat: 

— Eu am fost Utterson. Vezi că Jekyll şi-a ucis în 
cele din urmă propriul trup ca să-şi ucidă răul din el, şi 
nu se gândise nicio clipă că nu poate să ducă la bun 
sfârşit ceea ce a început. Iniţial el a vrut ca ceea ce este 
rău în el să dispară, dar nu a reuşit decât să se subjuge 
Răului?. 

spus să citeşti această carte ca să vezi cât de rău 
poate fi răul din tine! Tu eşti un om bun, proporţia de rău 
din tine este diminuată, de aceea Dumnezeu îi iubeşte pe 
oamenii ca tine, şi vrea ca voi să-i ajutaţi pe ceilalţi să-L 
iubească şi să fie buni. 

— De ce ţi se spune „Tehnicianul 


4 Henry Jekyll-doctor în medicină, doctor în drept, 
efectuează o experienţă de dedublare a propriei pesoane, 
în urma căreia noul Jekyll devine o persoană ce posedă 
numai calităţile fostului Jekyll, iar domnul Hyde-dublura 
lui-devine purtătorul tuturor slăbiciunilor şi defectelor 
domnului Henry Jekyll. Notarul Utterson este cel care 
cercetează şi observă cu atenţie acest straniu 
experiment. (n.a.) 

Scopul lui Jekyll a fost să ucidă tot răul din el 
neutralizându-l pe Hyde. Ţi-am 


— Cei de aici îmi spun aşa, şi cei din lumea voastră 
cu care ţin legătura, pentru că am construit un aparat de 
comunicare între cele două lumi când am fost pe pământ, 
iar misiunea mea pe care am avut-o pe pământ de a 
menţine această legătură, o continui aici. Faceţi tot 
posibilul şi realizaţi aparatul! Vă va fi de mare folos când 
va fi sfârşitul lumii voastre şi începutul alteia noi! 

— „Noua lume” va fi tot aici, pe Pământ? 

— Da, dar vor fi numai oameni buni. 

— Totul din cartea ta este inspirat din realitate? E 
cam greu de crezut... 

— Totul a fost real şi nu simbolic! 

— Se mai străduieşte cineva să construiască 
psihotronul? 

— A şi fost realizat! Se fac mari cercetări în toată 
lumea şi mai ales în România, care este un popor sfânt! 

— Aş putea lua legătura cu cei care fac astfel de 
cercetări? 

— Da, dar este prea devreme. Aşteaptă. Vei primi 
un proiect. 

Am îndoieli foarte mari. De la cine să primesc 
proiectul unui aparat imaginar (cel puţin deocamdată), 
când eu nu am vorbit cu absolut nimeni despre aşa ceva? 
Şi nici nu aş putea vorbi... 

Robert revine cu noi lămuriri: 

—  Psihotronul este un aparat care transformă 
vibraţiile noastre în semnale electrice. Un model de 
psihotron ar fi un traducător. Un calculator sau o maşină 
de scris electrică va putea primi direct informaţiile de la 
noi. Aceasta se va putea face numai în prezenţa ta sau a 
altui om dotat cu un biocâmp puternic. 

— Pisoiul mă deranja şi m-am gândit să-i sugerez să 
doarmă. L-am întrebat pe Robert dacă aş fi capabilă în 
cele din urmă să-l adorm. Mi-a răspuns: 

— Da, prin hipnoză. Pur şi simplu îi comanzi să 
doarmă! 

— Dar crezi că e cazul să-i sugerez prin cuvinte 


unui animal să doarmă? 

— Nu. Numai în cazul oamenilor comenzile le faci 
prin cuvinte dar chiar şi prin imagini. În cazul pisicii 
creezi mental imaginea ei dormind. Acea imagine 
reprezintă de fapt corpul eteric al pisicii şi el va constitui 
un model pentru corpul fizic. Corpul eteric determină 
manifestările corpului fizic. 

Noaptea trecută, pe neaşteptate, sufletul meu s-a 
detaşat de trup. Acest fapt s-a petrecut în timp ce 
dormeam, însă după o foarte scurtă nedumerire mi-am 
dat seama despre ce este vorba şi m-am speriat, căutând 
să revin cât mai repede în trup, cu toate pregătirile 
prealabile ale lui Robert. Mă tot întrebam pentru ce n-a 
aşteptat până la ziua şi ora stabilită? Nu-mi amintesc 
cum s-a produs decorporarea, dar ştiu că la un moment 
dat era ca şi cum m-aş fi trezit (chiar dacă aveam ochii 
închişi şi corpul meu fizic continua să doarmă) eram 
perfect conştientă că sunt un „noruleţ” alburiu care 
plutea deasupra capului meu-pe care-l vedeam pe pernă, 
cu ochii închişi. Îmi tot repetam în acele clipe: „Doamne, 
pentru asta m-a pregătit Robert... Dar el unde este, şi de 
ce s-a grăbit?” Am conchis că mie prea frică şi, nu ştiu 
cum, m-am reîntors în trup. Abia apoi a urmat somnul 
obişnuit... Oricum, nu-mi mai amintesc nimic altceva. 

lată acum o comunicare din timpul zilei, de la 
Robert, referitoare la întâmplarea de azi-noapte: 

— 'Ţi-am arătat în noaptea trecută că nu ţi se 
întâmplă nimic rău dacă pleci puţin. Deci, astfel în timpul 
somnului, sufletul tău îşi va lua zborul. Te-am pregătit 
destul ca să te mai sperii. 

— Mi-ai vorbit noaptea trecută? Că eu nu-mi 
amintesc să-mi fi vorbit. 

— Nici n-am avut când. Dar poţi să fii sigură că 
data viitoare îţi voi vorbi. 

— Te voi recunoaşte? 

— Da. Azi-noapte sufletul tău a ieşit puţin din trup 


pentru a se obişnui cu senzaţia de părăsire a trupului. 

— Eram conştientă de asta şi totuşi îmi amintesc 
acum destul de confuz. 

— Erai obosită. Dacă o să fii odihnită şi relaxată o 
să fii perfect conştientă! 

— Spune-mi, te rog, pe la ce oră s-a petrecut azi- 
noapte detaşarea şi cât m-am distanțat? 

— La ora trei. E adevărat că nu ştiai cum să revii 
mai repede în corp: sufletul tăuţia părăsit trupul în 
întregime doar până te-ai dezmeticit şi te-ai speriat. 
Atunci eu te-am ajutat să revii în corpul tău, şi te-am 
lăsat să-ţi continui somnul normal. 

— Pentru sâmbătă la ora 13 rămâne valabilă 
detaşarea? 

— Da. Detaşarea de azi-noapte a fost o etapă 
pregătitoare, dar practică. Îţi mai dau un sfat: în general 
este bine să mănânci numai după ce revii pe Pământ. 

— Aş dori să-mi spui câte ceva despre modul în 
care trebuie să revin în corp, pentru că azi-noapte cam 
intrasem în panică, de frică să nu rămân „pe-afară”. 

— Te vei reîntoarce în trup uşor, ca şi cum ai 
îmbrăca o haină firavă şi ţi-ar fi teamă să nu se descoasă. 

— Robert, am să-ţi pun o întrebare mai... 
personală: tu eşti un spirit sobru? 

— Dimpotrivă! Uneori chiar mă amuz de felul în 
care-mi pui întrebările. 

— Dacă, să presupunem, chiar voi „veni la voi”, ce- 
mi vei arăta? 

— Îţi voi arăta pe toţi cei cu care ai comunicat de 
altfel ei vor veni singuri-şi nu numai atât! Te vei minuna 
de câte cei vedea şi vei auzi aici! Ne vei cunoaşte mai 
bine şi te vei hrăni din hrana noastră. 

Ora 12. Comunicarea cu Robert. 

— Acum pregăteşte-te pentru decorporare. Fii 
calmă şi invocă-mă un timp mai lung pentru a-ţi apropia 
vibraţiile de ale mele. Eu îţi voi provoca un somn adânc, 


în care vei fi conştientă de ce ţi se întâmplă. 

M-am conformat. A sosit ora 13. Condiţiile au fost, 
din păcate, total nefavorabile: un tânăr insistent (de 
unde a apărut?) m-a scos din aşa-zisul calm pe care 
reuşisem să-l dobândesc de fapt crispată-pe la ora 13, 
15, pe neaşteptate, a sunat cineva la uşă care nu să lăsat 
până nu am deschis, am rămas din nou singură, m-am 
relaxat, l-am invocat din nou pe Robert, după care, fiind 
foarte obosită din cauza tuturor comunicărilor din 
ultimele săptămâni, am adormit normal ca un om obosit. 
M-am trezit nu după 13 minute, ci după trei ore, 
supărată foc: am dormit prea mult, şi nici măcar nu-mi 
aminteam nimic deosebit. 

L-am chemat pe Ghid: 

— Am fost la voi? 

— Nu. Ai fost prea obosită, şi încă nu ştii să scapi 
complet de un duşman: frica. Dar tot e bine că te-ai 
odihnit, pentru că săptămâna asta ai ajuns să dormi 
patru ore pe noapte, iar după masa deloc. 

— Bine, dar experienţa? 

Îmi venea să plâng de ciudă, deşi somnul acesta mi- 
a fost foarte necesar. Robert a continuat să mă 
liniştească: 

— Te porţi ca un copil căruia nu i s-a dat jucăria 
promisă. Fii liniştită, că odată tot vei reuşi! Când vei veni 
aici, îţi va place atât de mult, încât nu-ţi va mai veni să 
pleci! Şi să nu-ţi mai fie frică, pentru că noi îţi vom ţine 
viaţa în mâinile noastre. 

— Ce vrei să spui cu asta? 

— Nici un spirit răuvoitor nu va putea pune 
stăpânire pe trupul tău atunci când legătura ta cu el (cu 
corpul fizic) se va fi slăbit din cauza extracorporalizării. 
Nu ţi se va întâmpla nimic rău. 

— Dar de ce trebuie să vin? 

— Nu eşti obligată să vii. Dacă vei veni, vei învăţa 
multe aici, ceea ce prin pendul este foarte anevoios. Vei 
primi date şi despre psihotron. 


— Dar voi reţine oare ce voi învăţa? 

— Da, dacă notezi totul imediat după ce revii în 
trup. Şi oricum, în privinţa aparatului, eu voi inspira pe 
altcineva pe care l-am ales. Omul acela te va căuta. 

— Cine este acel om? 

— Aşteaptă şi ţi se va prezenta singur. 

— Te-am supărat astăzi? 

— Nu m-ai invocat până să adormi, gândurile ti-au 
fugit în alte direcţii şi toată strădania mea a fost aproape 
degeaba de data asta... 

— Dar pentru altă dată nu-mi va fi de folos? 

— Ba da, dar va fi altă muncă. 

Reţin totuşi din această eşuată experienţă câteva 
senzaţii de un fel de încercare a sufletului de a se 
desprinde de corpul carnal. Nu ştiu dacă acest lucru 
venea numai din partea mea sau mă ajuta ghidul, dar la 
un moment dat mi-am simţit corpul foarte greu, ca o 
bucată de plumb, mă străduiam şi doream să-mi 
părăsesc propriul trup şi nu reuşeam. Forţele care ţineau 
sufletul legat de trup erau mai puternice, teamă nu mă 
părăsise total - eram emoţionată-şi ajunsesem să mă 
întreb de ce oare nu reuşesc? Din acel moment cred că 
am stricat totul. Sunt conştientă că nu am încă o tehnică 
a detaşării, astfel încât calmul şi voinţa mea să învingă 
acele forţe nevăzute care ne ţin legaţi de lumea noastră. 
Totuşi, după toate acestea am căpătat certitudinea că 
adevărata mea fiinţă, eu, sunt altceva decât corpul meu 
fizic, şi asta nu pentru că mi-ar fi spus-o Robert, ci 
pentru că aşa am simţit. 

Robert mi-a confirmat această teorie şi mă întreb 
dacă nu cumva chiar el m-a ajutat să înţeleg ce s-a 
petrecut cu mine. 

După comunicarea lipsită de importanţă (legată de 
treburi pământeşti) cu Robert, el mi-a zis: 

— Tot ce ţi-am spus este conform realităţii voastre. 

— Ştiu că voi consideraţi că realitatea este (în) 


lumea voastră. Dar oare nu cumva eu, din lumea mea, 
văd ca fiind reală această lume în care mă aflu, iar voi, la 
rândul vostru consideraţi că lumea voastră este cea 
reală? Şi când ne priviţi pe noi „din afară” ne priviţi ca 
pe un fel de „produs“ al vostru, al lumii voastre, al 
gândurilor voastre, aşa cum oamenii obişnuiţi vă 
consideră îndeobşte un produs al imaginaţiei lor? 

— Nu este aşa! Cât te înşeli asupra acestei 
probleme dacă crezi ce ai spus adineauri! Singura lume 
reală cu adevărat este lumea noastră, în raport cu orice 
sistem. Nu-ţi pot explica acest lucru în câteva cuvinte. 
Încearcă să înveţi pe un preşcolar analiza matematică. 
Vei reuşi? Singurul Adevăr este Dumnezeu şi Împărăţia 
Lui. 

Seara, într-o clipă de răgaz, am luat pendulul în 
mână fără să invoc pe nimeni. Ştiam că cineva vrea să-mi 
vorbească. Mi s-a spus: 

— Eşti foarte ocupată şi ţi-ai uitat vechii prieteni! 

— Cine îmi vorbeşte? 

— Cătălin, Mioara, Ştefan, A., bunicii... Suntem 
aici. Noi te iubim şi am aşteptat să vii la noi dar n-ai mai 
venit. 

— Îmi pare rău. Vom mai comunica. Sunteţi 
supăraţi? 

— Nu, dar aşteptăm să te mai gândeşti şi la noi din 
când în când. 

Mi-au făcut o surpriză frumoasă prietenii mei, mă 
bucur că au venit fără ca măcar să mă gândesc la ei. 

Azi am început să mă relaxez cum m-a învăţat 
Robert dar nu am reuşit din cauza unui vecin care a 
bătut cuie timp de o oră. 

Am primit, în schimb următoarea comunicare: 

— Conspectează partea a doua din „Egiptul secret” 
că acolo este descris tot ce trebuie să faci pentru a te uni 
cu Dumnezeu. 

Nu ştiu cine mi-a spus asta. 

Astăzi mi-a vorbit Spiritul Poetului. A intervenit 
fără să-l chem, ca să-mi spună: 

— Am să-ţi spun ceva important! Dorinţa mea cea 
mai arzătoare este să-mi publici poeziile, şi să se ştie că 
am fost ucis. Nu te speria, că Dumnezeu vrea ca 
adevărul să iasă la iveală, fără ca ţie să ţi se întâmple 
ceva rău. 

Într-adevăr, astfel de gânduri îmi frământau mintea 
în acel moment. El a simţit teama mea. Dar iată ce mi-a 
fost destăinuit prin această comunicare. 

— Pe cei responsabili de moartea mea îi vor urmări 
spiritele rele până ce vor umbla ca nişte vagabonzi. Unul 
dintre ei a plătit în dolari pe zugravul lui ca să mă 
omoare. Zugravul s-a ţinut după mine o zi întreagă. La 
ora 10 seara veneam de la un prieten care acum 
locuieşte în America. În staţia de tramvai de la prietenul 
meu, zugravul mă aştepta. A sosit tramvaiul şi zugravul 
s-a urcat cu mine în tramvai. El nu vedea că eu, un poet 
atât de talentat, eram un prăpădit!... El înfăptuia orbeşte 
ce i s-a impus. La staţia următoare zugravul s-a prefăcut 
că se dă jos. Un alt tramvai venea din spate. Zugravul s-a 
agăţat de mine în timp ce tramvaiul nostru pornea. 
Tramvaiul din spate avea viteză mare şi m-a lovit pentru 
că am fost împins chiar pe şine. Eu am plecat imediat la 
lisus şi m-am simţit un spirit care putea să vadă totul de 
la înălţime. Am văzut atunci cum zugravul a fugit pe 
străzi lăturalnice până la cel ce-l trimisese să mă omoare 
spunându-i: „Gata. E zob”, după care a primit banii şi a 
fugit la aeroport. Un avion tocmai decola spre un oraş 
din ştiam numele, acum nu-l mai ştiu. Zugravul s-a urcat 
în avion şi dus a fost! Autorii morali ai crimei s-au „rotit” 
la înmormântarea mea ca nişte „sicriuri rotate”. Ei erau 
foarte invidioşi pentru că eram talentat şi nu puteau 
suporta gândul că ar putea fi întrecuţi. Acesta a fost 
motivul pentru care m-au ucis. Atât. 

x 


Azi-noapte am avut un vis pe care-l rețin în toate 
amănuntele. Este un vis neobişnuit. L-am invocat pe 
Robert şi i l-am povestit: 

— Eram pe malul unui ocean, eram pregătită să 
intru în apa lui, doream acest lucru, dar mă temeam să o 
fac. În jurul meu erau oameni care mă priveau foarte 
prietenos, cu înţelegere, şi ei intrau în acea apă trecând 
pe lângă mine, în timp ce eu ezitam. O voce mi-a spus să 
merg liniştită înainte, că mă va ajuta „această femeie”. 
Lângă mine se afla o femeie foarte frumoasă care m-a 
împins uşor înainte, încurajându-mă. N-am avut încotro 
şi m-am pomenit în apa oceanului ce se întindea la 
picioarele mele, dar, înaintând, constatam că nu era apă, 
nu aveam senzaţia de rece şi ud, cum mă aşteptam. 

Înaintam deja cu viteză foarte mare printr-un tunel 
larg, luminos, care mă absorbea, nu ştiam unde o să 
ajung, eram uimită şi înfricoşată. Am avut senzaţia că 
această călătorie a durat câteva minute, până ce am 
ajuns, parcă expulzată, într-un loc în care mă simţeam 
extraordinar de bine, parcă mă aflam în mijlocul unui 
ocean de lumină blândă. Distingeam pretutindeni în jurul 
meu. particule luminoase, cu o mare claritate. Da, erau 
puncte de lumină! apoi totul a devenit din ce în ce mai 
confuz. 

Robert mi-a comunicat imediat: 

— Nu ai visat, a fost o călătorie reală, iar acela pe 
care l-ai parcurs nu era ocean, ci TIMPUL! Ţi-a fost 
teamă, şi spiritul unei femei pe care tu nu o cunoşti te-a 
ajutat. 

— Tu de ce nu erai acolo? Nu eşti tu ghidul meu? 

— Ba da. Tu ai fost la lisus dar nu ai putut să ne 
percepi pentru că îţi consumasei mult din energie. De 
aceea te-ai întors instantaneu în lumea ta, de fapt într-un 
plan mai apropiat lumii voastre. Nici nu mai ai nevoie de 
tehnici speciale, tu ştii de acum ce ai de făcut ca să vii la 
noi. Este bine că îţi aminteşti senzaţia de viteză de când 
ai călătorit prin timp, căci înseamnă că ai păstrat câte 


ceva din realitatea pe care ai trăit-o. [i-am dat toate 
datele necesare să vii aici. Azi-noapte sufletul tău a 
zburat spre noi în afara timpului cu o viteză mai mare 
decât viteza gândului, mai repede decât viteza luminii, 
mai rapid decât viteza unei state căzătoare! 

G.O. soţul prietenei mele, este un om cu însuşiri 
ieşite din comun. Dintotdeauna modul lui de a gândi a 
fost mai matur decât al celor de vârsta lui. El are acum 
30 de ani şi este un soţ şi un tată exemplar. 

Când avea numai trei ani el avea un caiet în care 
caligrafia „beţişoare” cum se învaţă în clasa l-a din 
proprie iniţiativă. Dacă unul nu-i ieşea corect, îi arăta 
bunicii lui spunându-i, supărat, că iar a greşit. Bunica îl 
păcălea, zicându-i că este bine, „de ce să-şi bată capul 
micuțul de pe-acum cu scrisul?” Dar el se ambiţiona şi se 
corecta singur. 

G.O. povesteşte: 

„Eu la patru ani, când ai mei m-au dus la grădiniţă, 
deja ştiam tabla înmulţirii şi literele alfabetului, încât 
educatoarea m-a trimis înapoi, acasă, zicând că sunt atât 
de dotat încât aş fi putut să merg la şcoală! Dar eram 
prea mic pentru şcoală, iar la grădiniţă nu mai aveam ce 
învăţa... 

Când eram în clasa a şaptea ne-a venit într-o zi o 
inspecţie la geografie. In ziua aceea noi nu aveam 
această materie în orar, dar eu făceam parte dintr-o 
clasă cu elevi buni, la care profesoara noastră s-a hotărât 
să fie asistată (susţinea un examen). Fuseserăm anunţaţi 
cu o zi înainte despre această inspecţie, dar eu nu 
ştiusem de acest anunţ şi nu mă pregătisem deloc la 
geografie. Ştiindu-mă un elev bun şi serios, profesoara 
m-a scos pe mine la hartă. Eram conştient că nu mă 
pregătisem şi din cauza aceasta eram foarte speriat. Am 
ieşit la hartă foarte emoţionat, convins că nu voi scoate 
niciun cuvânt şi că voi fi trecut la loc. Dar când mă aflam 
în faţa hărţii şi a întrebărilor profesoarei, ceva s-a 


întâmplat. Nici acum nu-mi pot explica ce anume, cert 
este că în acel moment, parcă deodată mintea mi s-a 
luminat. Am început să dau explicaţii strălucite, indicând 
pe hartă locuri, zone, curenţi oceanici, denumiri care nu 
ne fuseseră predate la nicio oră şi pe care nu le citisem 
nicăieri. Profesoara şi toată asistenţa au rămas uimiţi. 
După oră, însuşi inspectorul a ţinut să mă cunoască 
personal şi să-mi strângă mâna, întrebându-mă ce vreau 
să urmez după terminarea şcolii. Ca un om perfect matur 
i-am spus foarte serios că vreau să urmez filologia. N-a 
fost să fie aşasunt inginer. 

Eu nu visez. Eu dorm foarte profund, poţi să tai 
lemne pe mine. Sunt foarte rare cazurile când „visez”, 
dar ştiu că acelea nu sunt vise, e realitate pură. 

Întotdeauna ceva m-a ţinut deasupra celorlalţi. 
Sunt capabil să domin-cu idei-o masă de oameni. Mi s-a 
spus de multe ori acest lucru. Odată, după 15 minute de 
discuţii cu un grup de ţigani fără niciun Dumnezeu, 
înrăiţi, cu care nu se putea înţelege nimeni, i-am 
„îimblânzit” şi în cele din urmă mi-au dat dreptate. 

Stând de vorbă cu oamenii, îi „citesc” uitându-mă la 
ei şi  ascultându-i. Nu de puţine ori s-au mirat 
interlocutorii cărora-fără să-i cunosc dinainte-le-am 
relatat ce anume le place şi ce nu, ce vicii au, şi, în 
general, lucruri despre viaţa lor personală”. 

Soţia lui G.O. mi-a spus că soţul ei i-a amintit de 
nenumărate ori că „Eu trebuia să mă nasc în alte 
timpuri”, şi, câteodată spunea că nu va muri bătrân. Ela 
putut prevedea cu exactitate de multe ori, sub forma 
unor viziuni-imagini-evenimente ce urmau să se întâmple 
(mai ales familiei lui) într-un an de zile. Niciodată nu s-a 
înşelat! Este un om extrem de corect cu sine şi cu cei din 
jurul său, şi foarte capabil. Tocmai pentru că niciodată 
intuiţia lui atât de dezvoltată nu l-a înşelat, soţia lui este 
neliniştită din cauza afirmațiilor lui de mai sus, privitoare 
la propriul său destin. În ultima perioadă el a repetat de 
atâtea ori că i se va întâmpla ceva rău, că nu trebuia să 


se nască atunci când s-a născut, ci „în alte timpuri”, 
încât soţia lui a devenit din ce în ce mai îngrijorată. 

Fiindu-mi prietenă bună, îmi povestea de multe ori 
despre temerile ei, până azi, când am primit de la ea un 
telefon în care m-a anunţat plângând, că G. se afla de 
câteva zile internat într-un mare spital. Are amețeli, nu 
poate sta pe picioare, a slăbit foarte mult, medicii nu ştiu 
încă, concret, de ce suferă. M-a rugat să o ajut, ea ştiind 
despre comunicările mele. 

În cadrul comunicării ce a urmat am întrebat ce se 
petrece cu G. şi cum poate fi ajutat. La aceste întrebări 
am primit un răspuns foarte detaliat şi care m-a uimit 
prin ineditul lui: 

— Tu poţi să îl salvezi pe G. aşa: du-te la el la spital 
şi spune-i că ai venit să-l vindeci cu ajutorul lui 
Dumnezeu. G. se va însănătoşi dacă va crede că 
Dumnezeu este cel care-i alungă boala. 

Dacă nu va crede, atunci Dumnezeu nu-l va ajuta şi 
se va îmbolnăvi şi mai tare. Roagă-te pentru el şi 
Dumnezeu va auzi ruga ta. G. Işi doreşte acest lucru, 
chiar dacă nu arată asta. (G. nu prea crede în Dumnezeu, 
dar susţine că de mai multe ori i-a vorbit o „voce”). 

G. este un ales al lui Dumnezeu şi nimeni nu ştie 
acest lucru dar toţi văd că el face minuni şi nu-şi pot 
explica de ce. Colegii lui îl invidiază şi sunt răi cu el 
pentru că el este foarte bun. G. a ştiut tot timpul că el 
trebuia să se nască în alte timpuri pentru că spiritul lui a 
fost, înainte ca el să se nască, întrupat într-un om care se 
numea Tudor Zamfir şi el a trăit în satul... ştie G. numele 
satului dacă îşi caută în memorie. Tudor Zamfir a murit 
în satul Vulturul, când avea 30 de ani, iar sufletul lui s-a 
reîntrupat imediat în G. De aceea, fiindcă spiritul acelui 
om s-a reîntrupat imediat după moarte, G. cunoaşte 
evenimente din viaţa anterioară şi acum i-a venit timpul 
să suporte o cumpănă. 

Ajută-l cum te-am învăţat! 

Dumnezeu vrea să facă din România un popor sfânt 


şi pentru aceasta El are un plan, planul a început să fie 
pus în aplicare. În România sunt foarte mulţi oameni 
sfinţi, dar ei nu ştiu acest lucru. Dumnezeu astfel îşi va 
face lucrarea lui: mai întâi va face să nu mai fie boli, mai 
apoi va face să nu mai trăiască cei ce nu au crezut în El; 
până ce pe Pământ va fi un înfricoşător cutremur şi vor 
muri toţi necredincioşii şi vor rămâne numai cei cu frică 
de Dumnezeu, se va fi curăţit lumea de boli şi de păcate. 
Copiii lui Dumnezeu vor fi apăraţi de Îngerii Lui, dar vai 
de cei fără pic de credinţă, că duhurile rele îi vor trimite 
acolo unde este pericolul mai mare! 

În urmă cu 10 zile Robert îmi spunea că voi primi 
un proiect al psihotronului. Nu l-am crezut. Alaltăieri am 
primit un telefon de la redacţia revistei „Magazin”, în 
paginile căreia mi-au apărut articolele-pe tema acestor 
comunicări-şi mi s-a comunicat acest mesaj: „Vă 
aşteptăm, aţi primit pe adresa redacţiei o scrisoare de la 
un domn H., inginer din localitatea. care vă pune la 
dispoziţie proiectul unui aparat care, susţine dânsul, v-ar 
putea ajuta foarte mult”. 

Am plecat într-un suflet şi m-am întors cu proiectul, 
pe care îl am în faţă şi nu-mi vine să cred! Proiectantul 
se adresează redacţiei în câteva rânduri, spunând, în 
final: „Am proiectat un dispozitiv electronic ataşat la o 
maşină de scris electrică pentru „convorbiri cu 
suprasensibilul. Cred că acest dispozitiv i-ar fi de mare 
folos doamnei din Constanţa. De aceea vă rog să-i 
trimiteţi schiţele şi descrierea ce v-o trimit alăturat”. 

Deşi el îl denumeşte „Dispozitiv electronic de 
comunicaţii dintre Universul material propriu-zis şi 
Universul suprasensibil” (DECUMUS), este vorba chiar 
despre  psihotron! Am alături schema electrică de 
principiu şi explicaţiile necesare. L-am chemat pe 
Tehnician (spiritul lui Robert) şi el mi-a spus: 

— Tu trebuie să ajuţi la înfăptuirea Planului lui 
Dumnezeu de a salva omenirea. H. a făcut proiectul 


DECUMUS sub inspiraţia noastră, şi tot aşa ţi-a expediat 
şi proiectul. (Chiar mă întrebam: de ce mie? - doar au 
fost publicate şi alte persoane având aceleaşi preocupări 
cu ale mele, despre care H. ar fi luat cunoştinţă.). 

Eu am vrut să primeşti proiectul DECUMUS. Va 
veni şi ziua când îl veţi pune în aplicare. 

25 NOIEMBRIE 1991 

Azi am fost la G. la spital împreună cu soţia lui. I- 
am vorbit lui G. despre puterea lui Dumnezeu de a-l 
vindeca şi am încercat să-i insuflu o mai mare încredere 
în El. I-am spus şi despre datele pe care le-am primit 
despre existenţa lui anterioară. M-a ascultat în tăcere de 
la început la sfârşit. Abia acum am aflat că satul Vulturul 
este satul în care s-a născut G! Nu a comentat nimic mai 
mit. 

Lui G. i s-a pus diagnosticul „Hepatită B”. Iniţial 
analizele îi ieşeau bune în ciuda faptului că el nu se 
putea ţine pe picioare. Apoi analizele i-au ieşit foarte 
proaste, iar starea lui de slăbiciune este avansată. Cu 
toate acestea, el susţine în salon, în faţa oricui, că 
sâmbătă (răspoimâine) va pleca acasă sănătos. Aceasta 
ar însemna că, după cum spune el, ar trebui să se 
externeze după numai 12 zile de la data internării, în 
condiţiile în care medicii i-au spus că va trebui să stea 
cel puţin 18 zile, având în vedere starea în care se află. 
Mai mult, el a spus tuturor pacienţilor din salon care va 
fi ziua externării fiecăruia dintre ei. Nimeni nu-l crede. 

Sâmbătă G. a devenit dintr-odată sănătos şi plin de 
viaţă, încât medicul a fost nevoit să-l externeze, 
spunându-i că este uimit să aibă un caz ca G., caz extrem 
de rar în istoricul acestei boli; niciodată vreunui pacient 
de-al său nu i-au ieşit analizele atât de „suspect” de bune 
după un timp atât de scurt! 

Alţi doi pacienţi din acelaşi salon au plecat exact în 
zilele indicate de G., deşi nu se aşteptau. 

Înainte de plecarea mea de astăzi la Bucureşti am 
primit o scurtă comunicare care mă avertiza: 

— Pe drum Dumnezeu îţi va arăta un semn. La 
Bucureşti, mâine, vei întâlni un om bolnav de rinichi. 

Şi acum iată faptele, care nu pot fi trecute cu 
vederea, chiar şi dacă nu ar fi existat avertismentul de 
care am pomenit, şi pe care, atunci când mi-a fost făcut, 
l-am privit cu oarecare neîncredere. 

În trenul cu care am călătorit, în acelaşi 
compartiment cu mine, pe canapeaua din faţa mea erau 
un băiat şi o fată, doi prieteni foarte tineri. Fata şi-a scos 
dintr-o geantă o mică Biblie şi a început să citească din 
ea. Băiatul şi-a întors, râzând, faţa spre prietena lui, 
glumind pe seama faptului că ea poate citi o „asemenea 
carte”. 

Reacţia fetei a fost cuminte, s-a mulţumit doar să-l 
privească mustrător, şi şi-a continuat lectura. Văzând că 
nu o poate convinge să renunţe la Biblie el a ieşit pe 
culoar să fumeze o ţigară. Nu şi-a aprins ţigara înainte 
de a o trage şi pe fată afară din compartiment, pentru a-i 
ţine companie. După numai un minut am auzit deodată 
tipetele disperate ale fetei pe culoar. Toţi cei din 
compartiment ne-am adunat în dreptul uşii, care era 
blocată de tânărul ce abia ieşise şi care acum era 
inconştient, alb la faţă, susţinut cu mare greutate de 
prietena lui care plângea în hohote. Băiatul leşinase. Am 
reuşit să ieşim din compartiment, şi un bărbat a început 
să strige: „Îi este rău! Să vină cineva care ştie Tatăl 
Nostru!” O altă voce spunea: „Moare omul, daţi-i un 
extraveral, opriţi trenul! 

O bătrânică i-a spus ceva, probabil un descântec, 
dar în zadar. Am sugerat să-l întindem pe canapea, în 
compartiment. Mi-am dat imediat seama că acesta era 
semnul şi ştiam, eram sigură că eu îl pot face să-şi revină 
şi că aşa trebuie să se „întâmple”. Întotdeauna îmi 
păstrez calmul şi luciditatea în astfel de momente; la fel 


şi acum. l-am lăsat pe cei din compartiment să îl 
pălmuiască şi să-l stropească cu apă pe tânăr şi am văzut 
că rămâne în continuare în aceeaşi stare de inconştienţă. 
Atunci am intervenit şi i-am rugat să mă lase să-l ajut, 
pentru că „eu pot şi ştiu”. Cuvintele acestea îmi veniseră 
pe moment în minte. M-au privit într-un mod curios şi m- 
au lăsat să mă aşez lângă el. Am întrebat-o pe prietena 
lui care îi este numele mic şi ea mi-a zis, continuând să 
plângă: „Ştefan”. Mi-am apropiat palmele de el şi m-am 
rugat din suflet atât pentru sănătatea lui Ştefan cât şi 
pentru iertarea greşelilor lui. M-am rugat, în gând, lui 
Dumnezeu, să-mi trimită acum acel semn, dacă aceasta a 
fost voia Lui. În două-trei minute băiatul a început să-şi 
recapete culoarea în obraji într-un mod foarte vizibil, a 
deschis ochii şi s-a ridicat. Pe frunte avea broboniţe de 
sudoare. A început apoi să vorbească: „Dintr-odată se 
făcuse întuneric... N-am mai trecut niciodată prin aşa 
ceva”. L-am privit: era un tânăr înalt, bine legat. A fost 
întrebat dacă nu crede cumva că i s-a făcut rău din cauză 
că nu mâncase, sau poate băuse sau fumase prea mult. 
Ne-a spus că el nu bea alcool, de mâncat a mâncat bine 
când a pornit la drum, iar ţigările nu i-au făcut niciodată 
rău. Nu-şi explica nici el starea de slăbiciune care l-a 
cuprins pe neaşteptate. Mulțumită că totul s-a terminat 
cu bine, am ieşit puţin pe culoare. Ştefan a venit şi el 
lângă mine să-şi aprindă o ţigară. l-am spus mirată: 
„Cum abia te-ai trezit din leşin şi vrei să o iei de la 
capăt? Crezi că e bine să fumezi acum?” „Pot să fumez, 
nu mi se va face rău, mă simt puternic!” A fumat toată 
ţigara fără să-i fie rău, timp în care l-am întrebat dacă 
crede în Dumnezeu. Nu-mi dau bine seama ce anume l-a 
determinat să-mi răspundă: „Nu credeam în Dumnezeu. 
Dar de acum voi crede mereu!'”, dar m-a bucurat 
răspunsul lui. 

Prietena lui mi s-a destăinuit apoi: „Nu credea 
deloc, şi mereu râdea de mine ori de câte ori încercam 
să-l aduc la credinţă... Mereu mă rugam ca Dumnezeu 


să-l facă mai smerit”... Ceilalţi călători din compartiment 
m-au întrebat „Ce i-am făcut?” Eu nu am făcut nimic. 
Dumnezeu a făcut totul. 

Ajunsă în Bucureşti, în drumurile mele am fost 
nevoită să iau un taxi pentru a străbate oraşul. 
„Întâmplător” am oprit un taxi particular. La jumătatea 
drumului, în plin centru al oraşului, am avut un mic 
accident: un alt autoturism a lovit maşina în care mă 
aflam, zgâriind-o. După constatarea urmărilor ciocnirii şi 
discuţiile inevitabile dintre cei doi conducători, ne-am 
reluat drumul. Şoferul taxiului, enervat din pricina 
acestei întâmplări nedorite, şi-a cerut scuze spunându-mi 
că pentru el este foarte importantă această maşină, 
deoarece, pe lângă salariu, banii câştigaţi de pe taxi îl 
vor ajuta să-şi facă peste trei zile o operaţie foarte grea 
la rinichi. Tot restul drumului mi-a povestit despre 
problemele pe care le are de atâta timp cu rinichii, iar eu 
mă gândeam întruna că nu trebuie să mă mir prea tare, 
pentru că doar ştiam că trebuie să-l întâlnesc pe acest 
om, nu mi se comunicase clar la plecare: „La Bucureşti, 
mâine vei întâlni un om bolnav de rinichi!” Oricât de 
circumspectă aş fi, nici de data asta nu pot crede că este 
o simplă coincidenţă întâmplătoare faptul că în acest 
oraş, la această dată, îmi vorbeşte acest om care este 
bolnav de rinichi, exact aşa cum am fost prevenită cu o zi 
înainte! 

lată, după atâta timp, o comunicare cu caracter 
general privitoare la soarta oamenilor: 

— Noi, cei de aici, vrem să vă ajutăm ca pe Pământ 
să nu se mai întâmple atâtea orori. În Univers se vor 
produce mari schimbări. La voi vor fi cutremure mari şi 
vor muri mulţi oameni. Noi muncim aici pentru salvarea 
voastră. Aici avem mulţi specialişti. 

Azi am pus la cale împreună cu colega mea, S., o 

nouă verificare a veridicităţii afirmațiilor unor spirite. 


Mai precis, ea mi-a sugerat să invoc spiritul bunicii ei şi 
să îi pun câteva întrebări al căror răspuns eu nu-l 
cunosc: 1) Cum îi spunea ea bunicii când era copil? 2) Ce 
anume i-a împărţit S., bunicii sale cu câteva zile în urmă? 
3) Să-mi comunice câteva versuri din cântecelul pe care 
bunica obişnuia să îl fredoneze nepoatei sale când era 
copil. Deci iată această comunicare pe care am făcut-o în 
absenţa lui S., urmând să-i transmit a doua zi 
răspunsurile primite. 

— Eşti aici? 

— Da. 

— Te rog să te prezinţi, aşa cum te numea S. când 
era mică. 

— Mali. 

Să fie o eroare? Nu am mai întâlnit acest nume 
niciodată. (Dar S. mi la-confirmat a doua zi). 

— Ai primit ceva de la S? 

— Da. 

— S. m-a rugat să te întreb ce anume ai primit. 

— Ea ştie că mi-a dat sarmale făcute de Z. Ei beau 
palincă de la Z! 

— Când le-ai primit? 

— Săptămâna trecută, când erau cu Z. la masă. 

— Eşti mulţumită, mai ai nevoie de ceva? 

— Am fost foarte mulţumită şi nu mai am nevoie de 
nimic. 

— Spune-mi, te rog, câte ceva care să o convingă 
pe S. că tu mai exişti chiar şi după ce ai plecat dintre noi. 

— S. de ce nu crede că eu exist şi după ce am 
murit, că doar cine a avut grijă de ea când a fost departe 
de casă? (Ulterior S. mi-a spus că, deşi este cu serviciul 
şi cu familia departe de părinţi ei, totul îi merge bine, de 
parcă cineva o are sub protecţia sa şi o ajută să îşi 
rezolve favorabil toate problemele). Mai continuă: 

— Fetiţele lui S. le port şi acum în suflet! 

Nu mi-am dat seama la începutul comunicării că 
pisica se afla în cameră şi acum simte ea ceva - a plecat 


de la locul în care stătea liniştită şi a venit la mine în pas 
vioi ca să tragă cu dinţii de tabela de comunicare. Mali a 
apucat să-mi comunice: 

— Eu nu pot suporta pisicile! 

Am pedepsit pisica şi am închis-o în bucătărie, unde 
a miorlăit în continuu până i-a dat cineva drumul, fapt 
care m-a cam indispus, periclitându-mi comunicarea. 
Dar, cel puţin, interlocutoarea mea invizibilă s-a declarat 
mulţumită: 

— Este mai bine acum. 

— Te mai rog un lucru: îmi poţi spune măcar un 
vers din cântecelul pe care i-l cântai lui S. când era mică 
pentru a o înveseli? 

— Fii senină, ca să-ţi spun un cântecel întreg! 

— De ce mi-ai spus asta? 

— Că erai încruntată. 

Este adevărat: nu-mi dădusem seama că eram 
posomorâtă încă, din cauza incidentului de mai înainte. 
Mali m-a făcut să zâmbesc, mai ales prin versurile pe 
care mi le-a dictat; sunt nişte versuri nostime pe care nu 
le-am întâlnit până acum: 

Iute se mai târguieşte fata la măritat 

Şi îl şi îmbrobodeşte pe bietul băiat! 

Dar băiatul se răzbună pe ea de îndat: 

Îi coboară şi îi urcă şirul dezlânat! 

Dar nici fata nu se lasă mai prejos de el. 

Şi îi pune în mâncare sos de ghiocel. 

Nici băiatul însă nu e mai prejos. 

Că se şi grăbeşte să-l verse pe jos! 

În continuarea poezioarei mi-a făcut o scurtă 
comunicare adresându-mi următorul îndemn: 

— Fă des pomelnic pentru vii şi pentru morţi, că ei 
aşteaptă şi tu nu faci destul pentru ei! 

— Îţi mulţumesc pentru tot ce mi-ai comunicat. 

— Rămâi sănătoasă! 

DECEMBRIE 1991 
Referitor la comunicarea de ieri, S. mi-a confirmat 


totul, mai puţin cântecelul, pe care nici ea nu l-a auzit 
niciodată. 

În discuțiile cu prietenii şi cunoştinţele mele 
referitoare la Dumnezeu şi Creaţia Sa, de multe ori mi se 
pune întrebarea: „Dar pe Dumnezeu cine l-a făcut?” 
Aceeaşi întrebare o pun şi eu acum unui spirit înţelept. 
El mă învaţă: 

— Fata mea, Dumnezeu este nenăscut şi trăieşte 
din Veşnicie! Nimeni în afară de Dumnezeu nu este 
nenăscut şi nu trăieşte din veşnicie! El trăieşte în 
Veşnicie, nu va dispare şi nu se poate distruge niciodată. 

Răspunzând gândurilor care mă frământau, gânduri 
care nici nu au apucat să ia forma unor întrebări 
concrete, mi-a spus în continuare: 

— Tu să ştii, fata mea, că atunci când va veni 
vremea, Dumnezeu te va lua la El şi va fi atât de bine la 
El, încât vei vrea să te contopeşti cu El, dar conştiinţa ta 
nu se va contopi cu alte conştiinţe. Tu vei fi tot tu. 

Iti mulţumesc. 

DECEMBRIE 1991 

Întreb cum am putea scăpa de această boală cruntă 
a secolului nostru - SIDA. Mi să răspuns: 

— Dumnezeu a dat această boală să-i pedepsească 
pe oameni pentru păcatele lor şi nu va dispare decât prin 
credinţă şi rugăciuni din partea oamenilor. Mulţi oameni 
nu au credinţă în Dumnezeu. 

— Îţi mulţumesc, îmi mai spui şi altceva? 

— Cel ce caută adevărul îl găseşte. Dar cel care 
caută ceva despre care nu e convins că există şi cere 
dovezi, degeaba caută! Când crezi, adevărul singur ţi se 
arată. Asta înţelegeţi voi mai greu. 

17 DECEMBRIE 1991 

Aseară, când mă aflam într-un cabinet de 
stomatologie, s-a petrecut un fapt inexplicabil. Afară era 
foarte frig, dar în cabinet era cald, şi, după ce mi-am 
tratat o măsea, am mai stat puţin de vorbă cu doamna 
doctor şi cu asistenta. Venise vorba despre faptul că de o 


zi şi jumătate s-a oprit curentul electric într-o zonă mare 
a oraşului. Astfel ne-am amintit de „economiile de curent 
electric” care se făceau cu regularitate în epoca 
ceauşistă” şi despre cât de grea era viaţa în acea 
perioadă. În cabinet se afla o măsuţă de sticlă cu 
suprafaţa de aproximativ 1 x 0, 5 metri, pe care se 
găseau câteva instrument stomatologice. Cu timpul, 
discuţia s-a mai aprins, vorbind despre fostul dictator. La 
un moment dat s-a auzit un zgomot foarte scurt şi 
puternic, ca o pocnitură, care ne-a făcut să ne ducem 
mâinile la urechi dintr-un reflex de apărare. Primul meu 
gând a fost că cineva aruncase de afară o piatră prin 
fereastra cabinetului, dar nu a fost asta, ci, pur şi simplu, 
geamul măsuţei despre care am pomenit se despicase 
exact pe mijloc, transversal, după o linie perfect dreaptă, 
ca şi cum ar fi fost tăiat. Cele două jumătăţi ale geamului 
măsuţei căzuseră înspre interior. Sticla nu fusese 
crăpată, ne-a asigurat asistenta, şi nimic fierbinte nu 
fusese pus pe măsuţă. Pe ea nu se aflau decât câteva 
instrumente uşoare, care în niciun caz nu ar fi putut 
provoca tensiuni atât de mari încât să conducă la un 
asemenea fenomen. Încă ceva: nimeni şi nimic nu se 
sprijinise de măsuţă. Atunci cum a fost posibil aşa ceva? 
Mi s-a spus că până acum nu s-a mai întâmplat ceva 
asemănător. 

Ajunsă acasă am primit următoarea comunicare: 

— Geamul de la măsuţă s-a spart întâmplător? 

— Nu. 

— Dar cum s-a întâmplat? 

— Spiritul Elenei Ceauşescu a vrut să vă arate că 
nu este de acord cu ce spuneţi voi. 

— Nu pot crede asta!... 

— Dacă nu crezi întreab-o pe ea! 

Nu am mai întrebat nimic pe nimeni şi mi-am zis că 
uneori, inexplicabilul nu este poate chiar atât de 
inexplicabil precum pare. 


DECEMBRIE 1991 

De vorbă cu spiritul lui Cătălin, despre Creator: 

— Spune-mi, cum îl percepi pe Dumnezeu? 

— O lumină albă care este „corpul” Lui. Are o 
blândeţe şi o bunătate nemăsurate, care ne învăluie 
mereu. El este mare cât tot Universul. Noi suntem foarte 
mulţi, iar El este Unul, de aceea El are toate atributele 
sfinţeniei şi toate calităţile. El este peste tot, în toate. 

— Tu poţi să-ţi explici de unde vine El? 

— Nu. Noi suntem puşi în faţa Faptului împlinit, ca 
şi voi. 

Seara am primit următoarea comunicare: 

— Diana, prinde gândurile din zbor, că poţi, dar 
încă nu-ţi dai seama! Dacă vrei să se întâmple un lucru 
bun, gândeşte-te cu putere la acel lucru, şi bucură-te, că 
aşa va fi! Tu poţi să captezi gândurile oamenilor. Să nu te 
gândeşti la nimic atunci, ca să percepi gândurile lor. Tu 
poţi ghici gândurile oricui dacă stai lângă el. Te-am 
atenţionat acum, pentru că tu uitasei de aceste lucruri. 

DECEMBRIE 1991 

Am citit şi am scris toată ziua. În jurul orei 20, 
simţindu-mă obosită, am întrerupt lucrul. Incă de atunci 
m-am pomenit cu o dorinţă nelămurită de a scrie CEVA. 
Nu am mai luat stiloul în mână pentru că mi-am zis 
dinainte că nu mai scriu nimic, ajunge pentru azi. Nu mă 
gândeam la nimic, nu voiam să scriu nimic, dar simţeam 
că trebuie să iau stiloul şi o foaie de hârtie şi să scriu. 
Ce? Nu ştiam. M-am gândit că poate Spiritul Poetului ar 
dori să-mi dicteze o nouă poezie, dar nu a fost asta. Puţin 
alarmată, am luat totuşi stiloul în mână şi am aşteptat 
câteva clipe, fără să mă gândesc la nimic. Apoi am spus 
mental. „Acum sunt gata să recepţionez. Poţi să-mi 
dictezi”. 

Imediat am perceput o imagine ce înfăţişa o 
mulţime de oameni care se agitau; erau atât de multi, 
încât puteam crede că ei reprezentau toată populaţia 
globului pământesc-păreau că aparţin tuturor raselor 


umane şi tuturor categoriilor sociale. Dar, în ansamblu, 
impresia pe care mi-a lăsat-o acea imagine a fost de 
mizerie şi neînțelegeri, discordie. M-a impresionat 
puternic, dar totodată mă întrebam ce sens are această 
viziune, ce era cu aceşti oameni? 

Şi atunci au început să se scrie prin mâna mea fără 
ca eu să gândesc, cursiv şi coerent următoarele: 

„Întreaga mulţime a spiritelor umane tinde către 
Sfânta Treime, care se identifică cu unicul Dumnezeu-Eul 
primordial şi Eul final-dar „final” nu în sensul că ar avea 
un sfârşit, ci cu semnificaţia de a fi Cel către care tinde 
totul, „totul”, fiind cel de care aţi luat voi cunoştinţă sau 
nu. 

Pământul aparţine Universului, Universul aparţine 
mulţimii  universurilor, iar mulţimea  universurilor 
aparţine Marelui Univers, pe care-l numim Dumnezeu. 

Un spirit nu este ceva trecător, şi cu atât mai mult 
Dumnezeu este veşnic, este Veşnicia însăşi. 

Nu există tinereţe, nu există bătrâneţe, nu există 
moarte. Acestea sunt create de mintea voastră, dar ele 
nu înseamnă decât un singur lucru, şi acela este viaţa. 

Nu există decât iubire, viaţă şi veşnicie şi acestea 
sunt atributele lui Dumnezeu. Iubire, Veşnicie, Viaţă- 
Hristos, Sfântul Duh şi Dumnezeu-latăl, iată Sfânta 
Treime! 

Viaţa pe Pământ este cea mai de jos etapă care 
trebuie parcursă în drumul către Divinitate şi prin care 
treceţi voi acum. Dar Divinitatea este în voi, şi prea 
puţini sunteţi conştienţi de acest lucru. Greşeala cea mai 
mare a oamenilor este de a nu crede în Divinitate. Asta 
înseamnă că nu cred în ei înşişi şi de aceea ajung să 
îndure cele mai mari suferinţe, atât ale trupului, cât şi 
ale spiritului-pe care de cele mai multe ori nici nu şi-l 
cunosc. 

Pentru că Dumnezeu înseamnă Iubire, de aceea El 
vrea să vă ajute să vă descoperiţi sufletele care sunt 
ascunse în carnea voastră pe care, fiindcă o vedeţi, 


credeţi mai degrabă în ea, şi ea nu e decât o iluzie... 

Gândeşte şi tu: ce rost ar avea trupul carnal, dacă 
ar fi să accepţi ideea că el înseamnă mai mult decât 
spiritul? Carnalul înseamnă durere, murdărie, pofte care 
nu fac decât să degradeze spiritul, care la început a fost 
curat. 

Cele mai mari opere de artă, care sunt bucuria 
spiritului, deci şi a lui Dumnezeuau fost create de trupul 
fizic? Nu de el, ci de spirit, care este singurul adevărat 
creator! apoi mâna artistului a pus în practică ceea cea 
conceput conştiinţa şi numai aşa au putut lua naştere 
opere, statui, picturi remarcabile! Spiritul adevăraţilor 
artişti cunoaşte dinainte fericirea artei adevărate, dar el 
materializează tot ce simte-ca impuls creator pentru a 
face să vibreze şi a trezi şi sufletele celor subjugaţi de 
material-care sunt cei mai mulţi. Artistul nu ştie 
întotdeauna că de aceea face arta. El simte nevoia să 
exprime ceva glorios, dar nu ştie întotdeauna de ce. 

Vă zbateţi în propriile neajunsuri create tot de voi, 
numai şi numai de voi!... Natura e darnică cu voi, pentru 
că Dumnezeu este generos. Şi ajungem iar la omul 
fizicacela care îşi terfeleşte numele de om de secole de-a 
rândul-ca să-şi satisfacă plăcerile lumeşti. Se dedă la 
cele mai josnice acţiuni şi din ce progresează pe plan 
material, îi trebuie mai mult. Iluzii hrănite cu iluzii... 

Nici nu ştii cât de milă îmi este de voi, când vă văd 
cum vă convulsionaţi şi vă încovoiaţi sub poveri create de 
voi, oameni mici şi proşti, care nu mai puteţi vedea decât 
lucrurile mici, făcând nepăsători abstracţie de ceva atât 
de măreț şi sfânt care se află chiar în voi: Divinitatea”. 

Am încheiat aceste pagini scrise în mod automat, 
mai repede decât le-aş fi transcris dintr-o carte sau, cu 
atât mai mult, decât le-aş fi conceput eu, şi am luat 
pendulul pentru a mi se confirma faptul că nu eu sunt 
autoarea acestor rânduri, senzaţie care plana asupra 
mea în permanenţă. 

— Eu am conceput ceea ce am scris mai înainte? 


— Nu! 

— Atunci ce s-a întâmplat? 

— Dumnezeu m-a trimis să-ţi arăt de ce este El 
supărat pe oameni. 'Ţi-am trimis această „scrisoare din 
cer” ca să apară în cartea pe care o vei scrie. Dacă 
oamenii vor crede, nu vor mai suferi atât. 

— Dar eu nu scriu nicio carte! 

— Ba o vei scrie, şi prin ea, mulţi oameni se vor 
apropia de Dumnezeu. 

— Dar de ce mi s-au dictat mie aceste cuvinte? 

— Pentru că tu le poţi percepe, şi pentru că ai un 
suflet de copil. Noi am văzut că tu nu eşti un om care 
vrea bani şi averi, ci nemurirea sufletului. 

Eu însămi sunt uimită şi tulburată de ceea ce s-a 
scris cu mâna mea. Nu meditasem demult la astfel de 
lucruri (şi nici azi) şi am înţeles toate referirile din 
„scrisoare” abia după ce am citit-o, de parcă altcineva o 
scrisese, nu mâna mea, sub ochii mei. 

O recitesc din nou acum, şi mesajul ei îmi 
răscoleşte şi mai puternic sufletul. Da! Este într-adevăr o 
„scrisoare din cer”, este cea mai plină de adevăr 
scrisoare pe care am primit-o vreodată, şi ea este 
transmisă din partea Celui ce şi-a scris în final numele! 

Într-un moment de relaxare, parcă cu un alt treilea 
ochi, am văzut de 8 - 10 ori ieşind din întrerupătorul de 
pe perete, împrăştiindu-se, curgând, parcă, în sus, şi apoi 
adunându-se într-un disc luminos (sferă?) care lua apoi 
forma întrerupătorului. Sunt sigură că nu se manifesta în 
spaţiul nostru, căci de câte ori mă ambiţionam să privesc 
în mod natural nu îl mai percepeam. Privind din nou într- 
un anumit fel, detaşat, spotul de lumină reapărea, se 
deplasa cam 1 m-l, 5 m, de-a lungul peretelui în 
diagonală, spre tavan, şi dispărea. 

În acelaşi timp, cadrul de lemn al uşii de lângă 
întrerupător se dedubla şi el şi vedeam, alături de el, 
paralel, o fâşie luminoasă identică. Acum două zile mi s-a 
întâmplat prima dată să „văd” o a doua lustră lângă cea 


materială, care se găseşte suspendată în mod normal de 
tavan. Era identică cu cea reală, însă părea formată din 
particule luminoase, fără strălucire, de un alb-lăptos. Am 
văzut-o pentru câteva secunde, după care a dispărut. 

Am cerut unui spirit să-mi lămurească întrucâtva 
acest fenomen necunoscut mie până acum, şi el mi-a 
comunicat. 

— Ce ai văzut tu erau dublurile eterice ale 
obiectelor respective. Află că obiectele fizice sunt 
imaginile celor eterice şi nu invers! 

29 DECEMBRIE 1991 

Îmi vorbeşte Spiritul Poetului: 

— Forţa gândului este cea mai puternică forţă din 
Univers. Practic ea este singurul lucru existent cu 
adevărat! Rolul rugăciunilor este, în fond, de a exercita 
puterea gândului. De aceea, dacă vrei cu ardoare un 
lucru, să te gândeşti cu intensitate şi foarte des la el şi fii 
sigură că se va împlini în cele din urmă, întocmai cum ti- 
ai dorit. 

— Spune-mi, te rog, de unde vine intuiţia unui om, 
inspiraţia unui artist? 

— De multe ori este un spirit prieten, protector, 
care-l ajută, îi influenţează gândurile fără ca el să ştie, 
sau chiar îi dictează. Unii oameni se trezesc noaptea din 
somn foarte inspiraţicând spiritul lor, parţial degajat în 
timpul somnului, a primit un mesaj. 

Dar mai este şi cazul în care propriul lor 
subconştient îşi ia „inspiraţia”... 

— De unde? 

— Din locul în care se afla înainte de a se întrupa, 
şi unde va pleca iar, după ce va 

„Muri”. 

— Nu-mi poţi spune nimic despre locul acela? E 
secret? 

— E secretul pe care îl ştii deja-este Dumnezeu. 

— Voi îl „vedeţi” pe Dumnezeu altfel decât cum îl 
„vedeaţi” când eraţi printre noi? 


— Noi îl percepem, nu-l vedem. Voi îl percepeţi mai 
greu, şi doar unii dintre voi; mai mult vi-l imaginati, dar 
El există cu adevărat! 

— Tu, ACOLO, eşti considerat tot poet? 

— Eu nu mai am pretenţia că sunt poet, ci mai 
degrabă spirit liber. Poet eram pentru oameni. Dar asta 
nu înseamnă că nu continui să fac şi aici poezii. 

4 IANUARIE 1992 

Îmi comunică spiritul unui cunoscut pictor şi 
grafician: 

— Să nu vă pară rău după un om care moare, 
pentru că sufletul lui pleacă abia atunci în adevărata 
existenţă, unde mă aflu şi eu acum. Noi suntem liberi de 
orice legătură cu lumea voastră care este atât de 
murdară şi decăzută moral, şi pe care am cunoscut-o şi 
noi, fiecare la vremea lui. 

Aici ne continuăm actul creaţiei început acolo, dar 
numai aici se poate desăvârşi cu adevărat, datorită unor 
posibilităţi nebănuite de voi. 

IANUARIE 1992 

Seara, când stăteam singură în cameră, pe canapea 
şi citeam, am simţit dintr-odată, foarte pregnantă, 
prezenţa cuiva în dreapta mea, ca şi cum ar fi fost o 
persoană de faţă care mă privea insistent. Nu am mai 
putut continua cititul din acel moment, pur şi simplu 
simţeam că am un musafir invizibil. Aşa încât am luat 
pendulul şi alfabetul ca să văd despre ce este vorba. Am 
primit următorul mesaj: 

— Închide televizorul! (l-am închis). Nu ne-ai mai 
chemat demult şi noi am avut lucruri foarte importante 
să-ţi spunem. 

— Dar, scuză-mă, eu nici acum nu aveam de gând 
să vă chem. 

— Aşa este, dar eu ţi-am transmis ideea că sunt o 
fiinţă prezentă care vrea să-ţi vorbească. 

— Deci nu mi s-a părut... 

— Cum să ţi se pară? Eu sunt lângă tine doar! 


Ce firesc îmi vorbeşte, de parcă am aparţine 
aceleiaşi lumi! 

— Cine eşti? 

— Eu, Spiritul Poetului. Dar pe lângă tine mai sunt 
şi. dar să-ţi spun tot ce am de spus, pentru ce am venit: 
vei scrie o carte despre aceste comunicări. Noi te vom 
ajuta. Deşi după apariţia cărţii se vor ridica voci 
împotriva ei, pe de altă parte va fi şi mult apreciată, dar, 
am venit să te previn: să nu te ameţească acest succes, 
pentru că lui Dumnezeu nu-i plac dorinţele de mărire şi 
trufia: Ţi-am spus toate astea ca să fii conştientă că tu ai 
nişte misiuni de îndeplinit. Una din ele este şi apariţia 
acestei cărţi. 

— Nu ştiu dacă am curajul şi talentul de a scrie o 
carte despre voi, este o problemă delicată. Dar spune-mi, 
de ce artrebui să o scriu? 

— Principalul motiv este de a trezi în conştiinţele 
oamenilor ideea unei vieţi mai bune, pe care nu o pot 
obţine decât fiind miloşi cu cei necăjiţi şi săraci, şi buni 
cu toţi cei din preajma lor. Singurul care nu-l uită pe om 
este Dumnezeu. Tu să ştii că nu întâmplător ai primit 
toate aceste comunicări, iar cartea ta va apărea la 
momentul oportun, care a fost ales de noi. 

IANUARIE 1992 

Spiritul lui Cătălin mă anunţă pe neaşteptate: 

— Uite-o pe Iulia! Vrea să vorbiti. 

— Care Iulia? 

— Iulia Haşdeu. 

Ştiam, tot de la Cătălin, că Iulia a dorit şi mai 
demult să-mi comunice ceva, dar atunci am renunţat din 
start la comunicarea cu ea deoarece bănuiam, sau 
intuiam că vrea să-mi dicteze poezii. Îmi lipsea timpul, şi, 
implicit, răbdarea pentru aşa ceva. 

Acum am comunicat cu spiritul luliei pentru prima 
dată. Mi-a spus: 

— Eu voiam demult să mă chemi, dar tu nu ai vrut. 
Lilica îmi zicea tatăl meu. 


— De ce-mi spui asta? 

— Ca să fii sigură că sunt eu. 

— Dar sunt sigură. 

— Vreau să-ţi dictez o poezie făcută de mine aici, la 
lisus. Dacă nu vrei, nu scrii. 

— Ba acum o voi scrie. Cum se numeşte poezia? 

— „Aşa de tânără”. 

Aşa de tânără te-ai dus 

Copilă-n, lumea lui lisus. 

Erai... 

Nu mai pot continua, înţeleg destul de greu literele 
pe care mi le comunică, şi simt că încep să devin 
încordată. Iulia a simţit acest lucru şi am amânat pe altă 
dată, cu părere de rău. 

15 IANUARIE 1992 

După o pauză mai lungă am primit azi o scurtă 
comunicare: 

— Nici nu vă închipuiţi voi că istoria se repetă la 
intervale de timp mult mai mici şi de un număr mult mai 
mare de ori decât credeţi voi! în fiecare om sălăşluieşte 
câte un suflet care a mai fost pe Pământ în timpuri 
despre care voi nu ştiţi nimic! 

23 IANUARIE 1992 

În urma articolelor care mi s-au publicat în revistă 
anul trecut am primit şi continui să primesc multe 
scrisori de la cititori din toată ţara pe adresa redacţiei. 
Oameni suferinzi, necăjiţi, cu tot felul de probleme, sau 
tineri căutători ai Adevărului mă roagă să le răspund, să- 
i ajut. Scrisorile lor sunt foarte sincere şi impresionante, 
şi nu pot rămâne indiferentă. Curios este că niciuna din 
scrisorile pe care le-am primit, nu este potrivnică celor 
scrise în articole. Am răspuns multora dintre ele şi am 
ajutat cât am putut. Am primit deja scrisori de 
mulţumire. Spiritul lui Cătălin mi-a comunicat astăzi, 
privitor la această problemă: 

— Tu când scrii unui om, Dumnezeu ne trimite pe 
noi la el şi noi îl ajutăm. Prin noi, Sfântul Duh îi ajută, 


pentru că ei îl caută pe Dumnezeu. 

— Cătălin, este adevărat că tu mă ajuţi şi pe mine? 

— Da, pentru că Dumnezeu m-a trimis să am grijă 
de viaţa ta. 

24 IANUARIE 1992 

Doamna B. din Bucureşti, medic, mi-a scris că a 
comunicat cu ani în urmă cu spiritul unei prietene 
decedate, care a ajutat-o foarte mult în anumite 
probleme. Dar de câţiva ani nu a mai fost posibilă nicio 
comunicare. Mă întreabă de ce. Eu neştiind să-i dau un 
răspuns, l-am întrebat pe mentorul meu, care mi-a spus: 

— Pentru că B. este păcătoasă. 

— Dar care-i sunt păcatele? 

— Drăcuie, bea, şi trăieşte cu un bărbat cununat cu 
altă femeie în faţa lui Dumnezeu. 

Am trimis acest răspuns persoanei care mi-a scris, 
doamnei B. Ea mi-a răspuns că este perfect adevărat tot 
ce i-am scris şi m-a rugat să mai fac o comunicare din 
care să afle ce trebuie să facă pentru a se îndrepta. I-am 
îndeplinit rugămintea şi am primit următoarea 
comunicare: 

— Spune-i lui B., aşa: Dumnezeu o va ierta dacă 
face tot ce îi spun prin tine. Păcatul de a drăcui este deja 
înlăturat de când a citit prima ta scrisoare. Ea nu va mai 
drăcui decât foarte rar, apoi se va controla tot mai mult, 
până va scăpa definitiv de acest nărav. Păcatul de a-i 
place băutura se va şterge tot prin autocontrol şi o vom 
ajuta şi noi fără să-şi dea seama. 

— Cum? 

— Îi vom dicta subconştientului ei că nu are poftă 
să bea. Cât priveşte traiul ei cu un bărbat cununat cu 
altă femeie în faţa lui Dumnezeu, ea va trebui să-i spună 
lui aşa: „Eu sunt o femeie cu frică de Dumnezeu şi vreau 
ca de acum înainte să fiu cinstită în faţa Lui. Nu vreau 
să-ţi fac niciun rău spunându-ţi toate acestea, dar va fi 
bine şi pentru noi doi, şi pentru familia ta dacă te 
hotărăşti să trăieşti cu o singură femeie-cea pe care o 


alegi tu. Dacă nu te grăbeşti să faci acest lucru, tu vei 
avea cel mai mult de suferit şi trebuie să înţelegi că dacă 
vei avea de suferit va fi numai din vina ta. Eu altă 
alternativă nu pot accepta. Fii înţelept şi hotărăşte tu 
singur ce va fi cu tine de azi înainte”. El este foarte 
bolnav şi boala lui este pedeapsa lui Dumnezeu pentru 
păcatele lui. Dacă o ascultă pe B. şi se roagă să fie iertat, 
nu va mai suferi atât din cauza bolii”. 

La această a doua scrisoare a mea, d-na B. mi-a 
răspuns că nu numai că nu mai drăcuie, dar a început să 
îi îndrepte şi pe cei din jurul ei. Prietenul ei este într- 
adevăr foarte bolnav (ciroză) şi necredincios. Ea a 
încercat de mai multe ori să-l determine să-şi îndrepte 
cumva situaţia familială, dar el nu înţelege. 

FEBRUARIE 1992 

Unei mame cu fetiţa bolnavă de encefalopatie 
infantilă i-am trimis următoarea comunicare: 

— Fata este bolnavă pentru păcatele tatălui ei, şi se 
va face bine numai prin mila lui Dumnezeu şi prin 
puterea Lui. Tu scrie-i să se ducă degrabă la mănăstire şi 
să se roage la Maica Domnului, pentru că Ea îi ajută pe 
copiii necăjiţi. 

Aflu ulterior: fata are acum vârsta de 18 ani. Tatăl 
ei le-a părăsit de când fetiţa avea câţiva ani. 

7 FEBRUARIE 1992 

Îmi scrie o altă mamă, doamna S. octogenară, 
îndurerată pentru situaţia fiului ei-ţi, avocat, care bea 
alcool periodic, o dată dau de două ori pe lună (de ani de 
zile), când intră în crize de câteva zile şi îi este foarte 
rău. Apoi redevine un om normal, strălucit în meseria lui. 
Doamna S. Îmi scrie că întreaga lui familie suferă foarte 
mult din această cauză, şi deşi s-au rugat cu toţii lui 
Dumnezeu pentru fiul ei, nu s-a produs nicio schimbare 
în bine. Mă roagă cu stăruinţă să fac o comunicare 
pentru ei. lată acum ce mi s-a comunicat de Dincolo: 

— Fiul ei este posedat de spiritul unui om căruia i-a 
plăcut mult alcoolul. Tu crezi că nu îl poţi ajuta pe P, dar 


poţi, dacă te rogi pentru îndepărtarea duhului rău de la 
el. Dumnezeu îţi ascultă rugăciunile. 
— Bine, dar şi familia lui, împreună cu el, s-a rugat! 


— Rugăciunile lor nu au fost ascultate pentru că ei 
nu i-au ajutat pe semenii lor. Dumnezeu dă celui ce-i 
cere, dar şi el trebuie să dea! Tu îi ajuţi sincer pe cei 
necăjiţi şi de aceea Dumnezeu îi ajută pe cei pentru care 
te rogi. Tu scrie-i tot ce ţi-am spus eu acum şi roagă-te 
pentru P dacă vrei să-l ajuţi. Nu e nevoie să te 
întâlnească. Dumnezeu vă vede pe toţi, vă cunoaşte 
suferinţele şi vă aude rugăciunile, dar le împlineşte 
numai pe cele ale copiilor lui iubiţi care-i respectă 
Cuvântul. 

— Dar P. nu vrea să bea, este foarte credincios, se 
roagă, de ce nu îl ajută credinţa lui? 

— El este credincios, dar s-a gândit mai mult la el şi 
mai puţin la alţii! mai scrie-i că Dumnezeu este împotriva 
celor care nu preţuiesc viaţa pe care le-a dat-o El pe 
Pământ! Ei se vor gândi la toate acestea. Tu să faci cum 
te învăţ eu şi de acum înainte, şi adevărat îţi spun, că 
mare va fi răsplata lui Dumnezeu în Ceruri! 

Am trimis această comunicare doamnei S. şi după 
câteva zile mi-a confirmat întru totul ceea ce mi se 
spusese despre fiul ei în comunicare: domnul P. este, de 
mai multă vreme, obsedat de gândul sinuciderii, şi este 
un om „zgârcit şi egoist”! 

Am fost rugată să realizez o nouă comunicare, în 
care să cer sfaturi pentru a afla cum ar trebui să se 
procedeze pentru ca dl. P să scape de sub acea influenţă 
nefastă. Mi s-a comunicat: 

— P. este chinuit de spiritul unui om care s-a numit 
Boris, de care va scăpa dacă el va face în fiecare seară 
câte 100 de mătănii, timp în care se va ruga aşa: „lartă, 
Doamne, de păcate pe robul tău P, şi îndepărtează de la 
el duhurile rele pentru totdeauna. Ai milă, Doamne, de 
sufletul lui Boris, mântuieşte-l de păcate şi ia-l în 


Împărăţia Ta, Amin”. 

— Câte zile să facă acest lucru? 

— Să facă ce l-am învăţat eu atât cât poate, până va 
simţi o mare linişte şi poftă de viaţă, şi o mare iubire 
pentru oameni şi pentru Dumnezeu. Mai scrie-i lui P că 
sfatul meu este să nu intre în politică dacă nu este sigur 
că face asta numai în folosul oamenilor, căci este multă 
murdărie acolo unde vrea el să intre. Tu spune-i că eu 
povăţuiesc, iar nu oblig pe nimeni la nimic! P să 
înţeleagă că el singur va trebui să aleagă, dar să nu uite 
niciodată de răsplata mereu dreaptă a lui Dumnezeu! 
Acum poţi să scrii ce te-am învăţat. 

Nu ştiu cine mi-a vorbit, dar tot timpul cât a durat 
această comunicare am simţit imensa iubire a lui 
Dumnezeu, ca stare, şi nu ca pe un simplu concept. 

(După zece luni de la intervenţia mea în acest caz, 
D-na S. m-a anunţat, cu multă bucurie, că fiul ei nu a mai 
avut niciuna din manifestările anterioare în această 
perioadă! Mare mi-a fost şi mie bucuria să aflu că l-am 
putut ajuta să scape de o „boală” care-l chinuia pe P şi 
pe familia lui de 20 de ani, lună de lună!). 

SE 


XXX 


Am primit o scrisoare de la o doamnă a cărei fetiţă, 
O., a murit în urmă cu un an, la numai 18 ani. Îmi scrie 
că avea un suflet sensibil, mi-a trimis câteva poezii 
remarcabile scrise de O. Înainte de a pleca dintre noi. 
Imi spune că suferă încontinuu de când O. a părăsit-o şi 
că singura ei alinare este gândul că sufletul curat al 
copilului ei există undeva, în Univers. Ar fi dorit foarte 
mult să poată lua legătura cu ea, şi de aceea mi-a scris. 

De cum am terminat de citit această scrisoare, am 
simţit că O. este prezentă în preajma mea: 

— Sunt O. Am venit la tine de când ai primit 
scrisoarea, care este impregnată cu gândurile mamei 
mele. Eu sunt foarte bucuroasă că pot lua, în sfârşit, 
legătura cu ai mei. Scrie-i mamei mele că nu trebuie să 


fie supărată din cauza morţii mele, pentru că după ce i- 
am părăsit am plecat într-o lume în care nu este 
suferinţă şi unde mă simt foarte bine. Dar ea, de câte ori 
plânge după mine, mă face să sufăr foarte mult. Mai 
scrie-i că sunt de multe ori prezentă în gândurile ei, când 
încerc să-i transmit să fie liniştită, că eu nu sunt moartă, 
ci sunt foarte vie! Numai corpul nu-l mai am, în rest sunt 
aceeaşi şi se va convinge de toate astea când vom fi din 
nou împreună, aici. 

— Cum este locul în care te afli? 

— Este un loc foarte frumos, luminos, iar din cer se 
aud cântece pe care urechile voastre niciodată nu le-au 
auzit. 

— Te-ai mai întâlnit cu cineva cunoscut acolo? 

— Da, dar important este ca mama să ştie că exist 
şi după ce am murit. Tu eşti un om care vrea dovezi cât 
mai multe despre existenţa noastră dar trebuie să crezi 
ceea ce-ţi spunem despre noi până ce te vei convinge 
singură de adevăr, după ce vei veni şi tu aici. 

— Ai un corp? 

— Da, este din particule de lumină, şi poate trece 
prin orice. La început am fost bulversată de toate 
acestea, însă acum sunt foarte mulţumită. 

— Ai să-i transmiţi un mesaj direct mamei tale? 

— Da: mami, eu vin foarte des să te văd, dar te 
găsesc mereu supărată şi în loc să mă bucur, mă 
întristez. Doresc foarte mult să fii mai liniştită, fiindcă 
asta mă va bucura şi pe mine. Până vei veni şi tu aici, să 
nu te gândeşti la moarte, şi să nu crezi că am dispărut de 
tot, chiar dacă nu mă vezi! Te iubesc şi vreau să te rog să 
nu plângi când citeşti aceste cuvinte fiindcă pe mine mă 
afectează plânsul tău aşa cum ai simţi tu o lovitură 
puternică. 

Apoi îmi spune mie: 

— Dă-i curaj, te rog!... Mă simt atât de fericită că 
pot vorbi cu ai mei rămaşi pe pământ, când până acum 
eram obligată să-i văd fără să le pot transmite mai nimic. 


Cheamă-mă, dacă vrei, după ce-ţi scrie mama mea. 

După ce am primit a doua scrisoare de la mama lui 
O., mi-a comunicat: 

— Îţi mulţumesc. Mama este acum alt om datorită 
ţie! 

11 FEBRUARIE 1992 

O situaţie asemănătoare mi se prezintă în altă 
scrisoare. Numele fetei-care a suferit un accident mortal 
în Ungaria-este Flavia. Am încercat să comunic cu ea, 
dar a fost foarte greu până am intrat în legătură, iar apoi 
am primit câteva răspunsuri confuze. După aceasta s-a 
prezentat un vechi spirit prieten, care mi-a spus să nu 
mai chem alte spirite în afară de cele care mi s-au 
prezentat singure (cu care am comunicat până acum). 
Mi-a explicat că Flavia se afla într-un somn odihnitor, de 
refacere, prin care a trecut şi el cândva, dar care la 
unele spirite durează mai puţin, la altele mai mult. Eu nu 
am dreptul să tulbur aceste spirite, să înţeleg acest 
lucru! „De aceea Dumnezeu vă interzice să chemaţi 
morţii, în afară de cazul în care El trimite pe unii dintre 
noi cu anumite misiuni, să vă vorbim, sau să vă ajutăm”. 

Mi-am dat seama astfel, că numai din dorinţa de a 
ajuta un om, am comis o mare greşeală, tulburând 
liniştea unui spirit. 

17 FEBRUARIE 1992 

M-am hotărât să nu mai chem niciun spirit străin, 
dar iată că zi s-a întâmplat tocmai invers: un spirit străin 
a venit să-mi vorbească: 

— Sunt un spirit care vrea să te roage să-l ajuţi să 
se elibereze de păcate ca să poată să ajungă la lisus. Mă 
cheamă Vlad şi am plecat din lumea voastră în anul 
1940, când o boală cruntă m-a trimis în Cer. Roagă-te la 
lisus să-mi ierte păcatele şi să mă ia la El. 

— Dar ce păcate ai pe suflet? 

— Am lăsat o femeie cu patru copii şi am fugit cu 
toţi banii din casă la altă femeie, care era o stricată şi 
care după ce a băut şi a mâncat pe banii mei, m-a luat la 


goană. Eu nu am avut curajul să mă întorc înapoi, acasă. 
Toţi copiii mei şi nevasta mea m-au urât până la moartea 
mea când i-am rugat să mă ierte, ca să pot muri liniştit. 
Dar ei mi-au spus că mă lasă să-mi primesc răsplata 
pentru cât s-au chinuit din cauza mea. Şi acum plătesc 
pentru nesocotinţa mea, pentru că ei nu s-au rugat deloc 
pentru sufletul meu păcătos. 

L-am inclus pe Vlad în rugăciunile mele şi i-am 
aprins lumânări. (Ulterior, într-o comunicare cu un alt 
spirit, mi s-a comunicat un „Bogdaproste, am primit 
lumina”, cuvinte ce ieşeau din contextul comunicării ce o 
avusesem mai înainte. Am întrebat cine mi-a adresat 
acele cuvinte: era Vlad...) 

19 FEBRUARIE 1992 

Cătălin îmi vorbeşte despre călătoria gândurilor 
noastre: 

— Gândurile voastre rămân o vreme în locul în care 
aţi stat când le-aţi emis, sau prin obiectele din preajmă, 
iar mai târziu, în timp, dispar de acolo. 

— Unde? 

— În universul cel mai apropiat de voi. 

— Şi apoi unde se duc? 

— Prin toate celelalte universuri până la ultimul, 
care este împărăţia lui Dumnezeu. 

— Ce se întâmplă cu gândurile, o dată ajunse 
acolo? 

— Gândurile oamenilor ajung toate aici pentru a se 
arăta oamenilor imediat ce mor. Ele nu se pierd, şi nu pot 
pleca decât în diferite planuri astrale. Gândurile fiecărui 
om, după ce părăseşte lumea voastră, ajung şi i se arată 
în planul în care el este capabil să urce pe măsura 
faptelor pe care le-a făcut pe Pământ. Aici se 
înregistrează şi faptele lor, nu numai gândurile, deoarece 
faptele sunt gânduri materializate. 

24 FEBRUARIE 1992 

Despre zilele sfârşitului, un spirit trimis mi-a spus: 

— Dumnezeu a vrut ca toţi oamenii să fie legaţi 


prin prietenie şi iubire, dar oamenii se gândesc mai mult 
la trupul lor decât la sufletul lor şi la Dumnezeu. 
Dumnezeu m-a trimis să vă spun aşa: „Va veni vremea 
când voi, copiii Mei iubiţi, veţi avea o viaţă pe pământ ca 
în împărăţia Mea din Cer! Voi să îl iubiţi pe Domnul 
Dumnezeul vostru şi să-i ascultați cuvântul, pentru că El 
vă iubeşte şi vrea să vă salveze din zilele îngrozitoare ce 
le va abate asupra oamenilor. Vor veni în curând zilele de 
pe urmă, când toţi necredincioşii şi păcătoşii vor căuta să 
se ascundă de la faţa Mea, dar nicăieri unde vor sta, nu 
vor putea scăpa de judecata dreaptă a lui Dumnezeu!” 

— Mai vorbeşte-mi, te rog, despre Dumnezeu. 

— El este lumina vieţii, gândul care a făcut toate pe 
care le vezi şi le auzi şi încă alte multe, pe care nu le vezi 
şi nu le auzi. 

— Ce este veşnicia? 

— Este ceea ce este în toate, între toate şi dincolo 
de toate. 

26 FEBRUARIE 1992 

Fii mai optimistă! Gândurile pesimiste atrag 
supărări. Gândeşte-te numai la lucruri bune. Cultivă 
gândul bun! 

MARTIE 1992 

Am scris mai demult proiectantului psihotronului 
despre faptul că aşteptam proiectul lui. I-am scris, de 
asemenea, despre cum a apărut Robert (Tehnicianul) în 
comunicările mele. Mi-a răspuns cu întrebări pentru 
Robert, şi astfel, între noi trei a început o strânsă 
colaborare. lată, după o pauză mai lungă, o nouă 
comunicare cu Robert: 

— Robert, ai abandonat proiectul nostru? 

— Eu nu am abandonat, tu nu m-ai mai chemat! 

— Te superi dacă te întreb cu ce te ocupai pe 
Pământ? 

— Nu. Am fost scriitor, dar înainte am făcut 
facultatea de inginerie (?). Eu am realizat în secret un 
aparat de comunicare cu cei care populează lumea în 


care mă aflu eu acum. 

— Dar de ce în Larousse citesc despre tine doar ca 
despre un scriitor obişnuit? 

— Nu ai găsit nimic altceva despre preocupările 
mele în dicţionar pentru că cei care l-au întocmit nici ei 
nu ştiau nimic, şi nici nu ar fi crezut în posibilitatea 
realizării unui asemenea aparat. Noi vrem să reuşiţi să 
transformați vibraţiile noastre în semnale electrice. 
Energia vibraţiilor noastre va trebui amplificată, şi în 
această condiţie ea va putea aduce în stare de 
funcţionare un fototranzistor sau o fotodiodă. Pentru 
comunicări, noi vom „împrumuta” energie de la voi-care 
aveţi un câmp puternic în jurul corpului şi capului. 
Această bioenergie este principiul vieţii şi voi, oamenii, 
v-aţi putea folosi de ea, nici nu vă închipuiţi cât de mult! 
Tu ai mai multă bioenergie decât au oamenii în mod 
normal, şi aceasta ne va ajuta în comunicări fără să-ţi 
dăuneze. Noi dorim foarte mult să faceţi tot posibilul să 
construiți acest aparat care vă va ajuta mult în 
comunicările cu lumea noastră. Detalii tehnice mai 
amănunțite îţi voi da la vremea potrivită, după ce vă veţi 
fi apucat efectiv de lucru. Adu proiectul! (Au urmat 
explicaţii privind schema electrică). Părerea mea este că 
un calculator ar fi mai potrivit deoarece are o 
sensibilitate mai mare decât maşina de scris şi, în plus, 
veţi găsi mai uşor un calculator. Pe afişajul lui veţi 
vizualiza mesajele noastre! Faceţi montajul 
corespunzător schemei din proiect, pentru că acum este 
corectă. Veţi mai avea nevoie de sfere mici de staniu, cu 
diametrul de aproximativ 3 mm, care vor avea rolul de a 
obtura orificiile prevăzute în planşetă. Staniul este 
materialul cel mai potrivit. 

(Voi trece peste tot restul detaliilor tehnice). 

Nu aveţi voie să folosiţi aparatul decât pentru a-i 
ajuta pe cei bolnavi şi necăjiţi, nu pentru a face avere, şi 
nici pentru a citi trecutul sau viitorul celor ce v-ar cere 
aceasta! 


Pentru vindecări, veţi vizualiza pe ecran cu ajutorul 
nostru, zonele sărace în energie ale bolnavilor şi alte 
anomalii energetice. 

APRILIE 1992 

Tehnicianul: 

— L-am testat bine pe H. când l-am ales să te ajute 
să realizaţi acest aparat. Am investit în el multă 
inspiraţie! Acest proiect face parte din Planul lui 
Dumnezeu de salvare a oamenilor. 

— Ai de făcut corecturi la programul pe care l-am 
primit ultima dată? 

— Poate, dacă-l deschizi şi-l mai citeşti o dată 
acum. Citim împreună: eu văd gândul tău. Aştept 
întrebări. 

— Cine este medicul spaţial? 

— Medicul spaţial încă nu este desemnat. Se va 
face aici o adunare în care se va desemna. El va fi un 
spirit alb, care va voi să vă ajute. Având o constituţie 
prea subtilă, el nu va putea acţiona direct asupra 
aparatului. Eu vă voi fi intermediar. 

— Este adevărat că „nu este posibil ca aparatul să 
funcţioneze dacă s-ar cere aflarea trecutului şi 
viitorului?” 

— Nu este adevărat, dar este mai bine să nici nu 
scrieţi nimic despre această interdicţie tocmai pentru a 
nu genera astfel de dorinţe din partea eventualilor 
curioşi. 

— Cine este „administratorul spiritual”? 

— Sunt eu. 

— Eu am terminat. Mai ai ceva să-mi comunici? 

— Învață espetanto. (?) 

APRILIE 1992 

Exact la ora 0.00 am simţit un imbold puternic de a 
lua un creaion şi o hârtie. Pentru prima dată mi s-a 
întâmplat acum ca mâna să-mi fie dirijată nu de voinţa 
mea, ci de aceea a unui spirit. Păstrez aceste foi cu 
scrisul anevoios şi crispat pe ele. Este o scriere 


automată. („Scrisoarea din cer” fusese scrisă intuitiv, 
după ceea ce mi se dictase mental). Acum, când am 
sprijinit vârful creionului pe coala de hârtie, mâna a 
început singură să se mişte din încheietură. Primul 
cuvânt scris a fost „lulia”. Apoi din nou, „lulia”, urmat de 
„Lili”. Mi-am dat astfel seama că este spiritul Iuliei, care 
dorea să facem un mic antrenament pentru a reuşi să 
scriu fără prea mari dificultăţi în acest mod. A venit să 
termine poezia începută în ianuarie. Eu uitasem complet 
de ea, dar ea nu a uitat! Dacă eu nu am chemat-o, ea 
totuşi a venit. Toată această comunicare a fost obţinută 
fără pendul, ci numai în scris: 

„Aşa de tânără 

Aşa de tânără te-ai dus Copilă-n lumea lui Iisus. 

Erai ca o floare de crin Acum eşti doar un suspin... 

Tu porţi în tine amintiri Ce au parfum de trandafiri. 

Lăsa-vom lira să ne cânte şi muzica ei să ne-ncânte. 

Dar nimeni nu va şti în veci că inimile noastre-s reci 
şi sufletul nostru s-a dus cu sufletul copilei, sus. 

Lilica Haşdeu 

Je pense que mourir-o est une nouvelle naissance 
dans une monde toujours etonante et claire”. 

Pe moment nu am ştiut să traduc exact această 
frază, iar uimirea mi-a crescut când, după acest gând 
atât de frumos, Iulia a desenat prin mâna mea conturul 
unei cruci, aureolată cu raze de lumină, reprezentate 
clasic, sub forma mai multor liniuţe, ceea ce mie nu mi- 
ar fi trecut niciodată prin gând să deseneze, oricât de 
pătrunsă aş fi de sentimentul religios. 

Fără să o întreb, Iulia îmi transmite în continuare: 

— Să nu mai spui nimic dacă vezi că nu eşti 
crezută, să nu te iei după necredinţa oamenilor! Să crezi 
în ce vezi cu ochii tăi acum! (Creionul se mişca mecanic 
pe hârtie cu un scris necunoscut). Crede în mine, nu 
ezita; lisus este cu tine. Amin. 

A mai desenat o cruce aureolată, după care s-a 
semnat „Lilica”. 


APRILIE 1992 

Seara, comunicare cu pendulul, care se mişcă într- 
un ritm alert: 

— Cine eşti? 

— Iulia. 

— Ai să-mi comunici ceva? 

— Da. Spiritul tău este albastru. Dacă vrei, pot să-ţi 
spun şi alte lucruri despre tine, pe care tu nu le cunoşti, 
însă eu le văd. 

Mă minunez: 

— Ce te determină să-mi spui toate astea, doar eu 
nu ţi-am cerut? 

— Fiind şi eu tot un spirit albastru”, şi aflându-mă 


5 Fără să aibă cunoştinţă despre această comunicare, 
două clar-văzătoare cunoscute şi recunoscute mi-au spus 
acelaşi lucru! 


Una dintre ele mi-a spus: „Văd în jurul corpului tău un 
fel de lumină gri-bleu. Este şi o entitate străină. Ai un 
mentor spiritual? Eu am intrat în dialog cu el.“ Cealaltă, 
studiindu-mi aura, cu altă ocazie, mi-a spus, de 
asemenea, că este de o nuanţă albastru- cenușiu. 

-Dar dacă nu este pe placul lui Dumnezeu să-mi 
dezvălui astfel de lucruri? 

-Fii liniştită, am nevoie să ţi le spun, ca să te luminez. 
Scopul acestei comunicări este de a te ajuta să te ridici 
mai mult pe plan spiritual. Cunoscând cât mai multe 
despre tine, conştiinţa ta începe să se trezească la 
realitate, la adevărata realitate. Treapta de evoluţie a 
spiritului tău îţi dă dreptul să afli mai multe despre tine. 


Îţi pot spune aceste lucruri pentru că eşti capabilă să le 


în contact cu fluidul tău, pot să îţi văd trecutul şi viitorul. 

„Peste... (numărul de zile), zile, la ora... (de 
preferinţă pe la ora 10 seara) mă voi cufunda într-un 
somn adânc”. Spui asta, privindu-ţi imaginea din oglindă, 
între ochi. Somnul astfel provocat nu mai este un somn 
obişnuit, ci un somn magnetic, care permite luciditatea 
spiritului. 

— Spune-mi, voi atinge vârsta de 70 de ani? 

— Nu. 

— 50? 

— Nu. 

Mai bine mă opresc aici. 

— Este un lucru urât moartea, a muri? 

— Este un fenomen normal care aduce o mare 
eliberare. 

Iulia pare a fi un spirit extrem de comunicativ. Mă 
întreb de ce vine ea, de la o vreme, atât de des să-mi 
vorbească, şi nu Cătălin? Cu el nu am mai comunicat 


înţelegi. 

Cum îţi spuneam, spiritul tău are o nuanţă cenuşie de 
albastru, ceea ce denotă o evoluţie bună, cu multe 
suferinţe în multe încarnări. Ai avut multe experienţe pe 
pământ, dar numai într-una ai căutat să-ţi eliberezi 
spiritul-acum. Ultima dată ai fost pe pământ femeie, între 
anii 1913-1914. Ai locuit în Franţa, în localitatea 
Tourneville. (Pe hartă nu am găsit acest oraş. Sau o fi 
vreun sătuc?). Numele tău era Jaqueline Pierrot. Erai 
foarte veselă tot timpul, dar şi foarte bolnavă de plămâni. 
Ai murit foarte tânără. Erai tot tu, dar în alt corp, în alt 
spirit şi în alt timp! Dacă vei persista în încercările de a- 
ţi aminti câte ceva de atunci, este posibil ca, puţin câte 
puţin, să-ţi aminteşti sau să vizualizezi fapte pe care le- 
ai trăit cândva, trezindu-ţi mai mult spiritul. Acest lucru 
este necesar pentru a te putea dezlega mai uşor de corp 
atunci când vei dori. Ca să te detaşezi, spui de trei ori pe 
zi aşa: 


demult. La această întrebare, ea mi-a răspuns că: 

— El s-a dus să ajute pe cineva. Acum eu mă ocup 
de tine. 

— Spiritul lui Cătălin, ce culoare are? 

— Albastru deschis, ca mine. 

Dintr-odată îmi amintesc că azi dimineaţă m-am 
trezit cu senzaţia că în viscineva îmi vorbea foarte mult 
şi repede, mă dăscălea, m-am trezit cu vagi crâmpeie 
dintr-o lungă discuţie. Iulia mi-a explicat: 

— Ai fost la noi. Eu ţi-am dat câteva sfaturi de 
viitor. Chiar dacă acum nu ţi le aminteşti, subconştientul 
tău le-a înregistrat, va ţine cont de ele şi te va ajuta la 
momentele potrivite. 

Să însemne şi asta că lulia „se ocupă” de mine? 

APRILIE 1992 

Nu am mai comunicat în ultima perioadă. Nu am 
mai simţit nicio „chemare”. Până astăzi: 

— Sunt Cătălin. 

— Iulia mi-a spus că ai fost. plecat. 

— Da, am avut alte treburi, şi, cum nu puteam să te 
las de capul tău (!) am rugat-o pe Iulia să-mi ţină locul. 
Dar nu te bucura că ai scăpat de mine. lată-mă la 
datorie! 

— Mă bucur că ai revenit. 

— Eu am mai fost prin preajma ta, dar, nu te-ai 
obişnuit încă să-mi simţi prezenţa? 

— Eu ştiu că tu eşti de multe ori cu mine, chiar şi 
când nu te chem să comunicăm. 

— Nu oricine merită acest lucru, că dacă toţi 
oamenii ar merita, Dumnezeu le-ar da tuturor asemenea 
putere! Dar de ce nu începi să scrii? 

— Ce să scriu? 

— Cartea. 

— Crezi că voi putea să scriu o carte despre voi? Va 
convinge o astfel de carte? 

— Trebuie! Noi te susţinem din umbră. Succes! 

6 MAI 1992 


— Dumnezeu este pretutindeni şi totuşi nu-L poate 
cunoaşte oricine. lată cel mai mare şi trist paradox!... 

1 IUNIE 1992 

Am primit din partea unei femei o scrisoare 
neobişnuită. Mesajul ei l-am înţeles perfect. Iată ce-mi 
scrie: 

„Întotdeauna am crezut şi cred în existenţa şi 
puterea acestor fiinţe care nu aparţin lumii noastre. 
Cândva, pe o perioadă de câţiva ani, am ţinut legătura cu 
lumea lor, şi m-am convins că acea lume este un 
ADEVĂR, prin mesaje şi răspunsuri primite, care, în 
timp, sau verificat perfect! La acea perioadă mă gândesc 
întotdeauna uşor înfiorată, pentru că-mi amintesc că au 
existat săptămâni în care invocam zilnic un spirit cu care 
realizam lungi dialoguri. 

Devenise aproape o obsesie. până când, într-o 
noapte am avut o viziune. Atunci credeam că a fost vis, 
dar îmi dau seama din ce în ce mai mult că a fost foarte 
adevărat şi m-a lecuit definitiv. Imi amintesc că atunci m- 
am dus în toiul nopţii în camera mamei plângând şi 
povestindu-i ce mi s-a întâmplat: mă culcasem într-o 
seară, după ce comunicasem câteva ore cu spiritul unei 
cunoştinţe decedate. Eram singură în camera mea. În 
toiul nopţii, dintr-un somn foarte normal şi adânc m-am 
sculat brusc, cât se poate de trează şi lucidă. 

Când am deschis ochii, am simţit o greutate foarte 
mare pe piept şi am văzut în faţa mea o figură neagră cu 
ochii, era ceva nedefinit, ca o fantomă, căreia nu-i vedem 
foarte clar decât ochii i. Mă apăsa pe piept înfiorător de 
tare şi-mi spunea ceva. Ştiu că eram foarte conştientă că 
nu visez, eram speriată de moarte, mai ales că încercam 
să mă ridic-n-o să uit niciodată senzaţia aceea de 
neputinţă pe care am avut-o încercând să-mi ridic 
mâinile ca să îndepărtez ciudăţenia de pe pieptul meu. 
Îmi simţeam corpul de piatră şi aveam îngrozitoarea 
senzaţie că dacă mai durează mult o să mor. Abia atunci 
am auzit, am început să înţeleg ce-mi spune, nu-mi 


amintesc acum cuvânt cu cuvânt ce-a fost spus, dar ştiu 
că era o ameninţare, un fel de prevenire că dacă nu 
încetez cu chemarea atâtor spirite, o să dau rău de 
bucluc. Şi atunci, de undeva din spatele creaturii, am 
auzit vocea lui P. - spiritul prieten cu care comunicasem 
chiar în acea seară, (dacă nu mă înşel, chiar şi l-am 
văzut) care-mi spunea-şi aici îmi amintesc exact 
cuvintele: „Vezi ce se întâmplă dacă deranjezi sufletele 
morţilor? Să nu mai faci niciodată aşa ceva! Mi-amintesc 
că am încercat să spun în gând „Tatăl nostru” cum 
făcusem de câte ori visam ceva rău, dar nu puteam să-mi 
mişc mintea, parcă eram complet amorţită, numai auzul, 
puterea de percepere îmi mai funcţiona, suficient ca să 
văd şi să aud ce se petrece în jurul meu. 

Doamne, niciodată n-am să uit frica aceea 
îngrozitoare pe care am trăit-o atunci, conştiinţa că sunt 
atât de aproape de moarte, durerea aceea totală, 
copleşitoare, pe care o aveam pe piept, provocată de 
acea creatură dubioasă! După cuvintele lui P a dispărut 
greutatea de pe piept împreună cu creatura şi 
literalmente am simţit cum îmi recapăt forţa în mâini, în 
picioare, toată vlaga, şi am fugit ţipând spre mama. 

De atunci am încetat orice comunicare, şi rămân cu 
credinţa că Dumnezeu, sau altceva m-a avertizat foarte 
clar că trebuie să mă opresc. Ceea ce am şi făcut”. 

Nu am nicio îndoială că tot ce-mi scrie această 
tânără este adevărat şi sunt convinsă că dacă eu însămi 
nu înţelegeam la timp care este rostul comunicărilor 
mele, nici avertismentele pe care eu le-am primit nu ar 
mai fi fost atât de blânde pe cât au fost... 

23 IULIE 1992 

Azi-noapte l-am visat pe Cătălin! Este pentru prima 
dată după un an şi jumătate de când comunic cu spiritul 
lui-că-mi apare în vis. Nu i-am văzut niciodată chipul în 
vreo fotografie. În visul meu avea o figură foarte senină, 
era foarte tânăr, un băiat firav şi delicat. Imi adusese un 
coş cu bunătăţi, iar eu îl priveam uimită, gândindu-mă: 


„Doamne, e chiar Cătălin! Cum e posibil să fie aici, lângă 
mine, doar el este mort!” Mă privea cu înţelegere, îmi 
zâmbea, şi nu scotea niciun cuvânt. Nici măcar nu s-a 
prezentat, dar eu ştiam că este el. 

Mi-a lăsat coşul şi a dispărut. N 

M-am trezit foarte impresionată de acest vis. In 
coşul pe care-l pregătise pentru mine se afla ceva care- 
mi producea o mare bucurie, însă nu ştiu, şi nici în vis nu 
ştiam ce anume era în coşul acela al lui, ceva ce era 
pentru mine, şi care mă bucura. 

Astăzi am comunicat cu el şi l-am întrebat ce poate 
să-mi spună despre visul meu de azi-noapte. Ce îmi 
dăduse? Mi-a spus: 

— Eu eram, şi am venit ca să mă vezi. Ceea ce se 
afla în coşul pe care ţi l-am adus simbolizează lumina 
spirituală pe care ţi-o dăruiesc. 

29 IULIE 1992 

Într-o călătorie cu trenul o cunosc pe Anca T. - o 
tânără pasionată de fenomenele paranormale. Pe tot 
parcursul drumului, vreme de câteva ore, discutăm pe 
această temă. Indrăznesc să-i spun câte ceva despre 
Cătălin. Îmi spune că numele lui îi este cunoscut, are 
acasă cartea semnată cu numele său, intitulată „Prima 
carte, ultima carte”. 

Imi amintesc că în urmă cu 6 ani, pe când eram 
studentă, cineva îmi vorbise despre această carte: Cum 
că este scrisă de (sau despre?) un tânăr care nu mai 
trăieşte, şi că merită să o citesc. Este tot ce ştiam despre 
ea. În 5 - 6 ani am încercat să o găsesc, dar fără rezultat. 
Am căutat-o în biblioteci, în librării, la cunoştinţe, dar nu 
am găsit-o nicăieri. Cu timpul uitasem de ea. Mi-am dorit 
enorm să o citesc, mai ales după comunicările cu spiritul 
lui Cătălin, pe care la un moment dat l-am rugat să mă 
ajute să o găsesc. Şi iată că astăzi o cunoscut pe Anca T., 
care are această carte şi chiar acceptă să mi-o 
împrumute. Este o simplă întâmplare? Este ajutorul lui 
Cătălin? îi las Ancăi numărul meu de telefon şi aştept cu 


nerăbdare să mă sune după ce ajung acasă. 
1 AUGUST 1992 

Azi m-a sunat Anca. Începusem să cred că m-a 
uitat. La ora 17 mi-a făcut o vizită şi mi-a adus mult 
aşteptata carte a lui Cătălin. Ard de nerăbdare să o 
citesc! Aştept cartea asta de 6 ani! 

2 AUGUST 1992 

Aseară, după plecarea Ancăi am început să citesc 
cartea care reflectă scurta viaţă a celui ce a fost Cătălin 
Bursaci. De cum am văzut chipul lui pe copertă, mi-am 
dat seama că eu îl ştiam dinainte, din vis! Era acelaşi 
chip! Am citit toată cartea azi-noapte, pe nerăsuilate. 

În aproape fiecare rând din jurnalul lui şi din ce 
povestesc cei ce l-au cunoscut, îi recunosc spiritul: 
Cătălin-omul era un „băiat calin şi năbădăios, timid şi 
pozeur, tandru şi ironic”. Nu pot să nu continui cu alte 
câteva fragmente din „Argumentul” cărţii semnat de 
domnul Mircea Sântimbreanu, şi apoi cu gânduri ale lui 
Cătălin, cel care la numai 18 ani a plecat din lumea 
noastră după o răscolitoare şi lungă suferinţă. 

„Fizicul lui ascundea, derutant, o maturizare pe 
care în adânc, ignorată chiar şi de cei mai apropiaţi, i-o 
îngăduise, poate ca o compensație, zodia Racului. 
Deghizat în anii incerţi ai pubertăţii, exact ca orice băiat, 
desfăşurându-se pe eşichierul sever şi banal al vârstei 
lui-şocală-casă-teme-colegi-antrenamente-Cătălin 
escalada în taină alte spaţii, decolase demult spre alte 
orizonturi. În zbuciumul secret al inimii lui palpita mai 
mult decât miracolul precocităţii, în sinele lui ţâşnise 
jerba înaltă a voinţei de a se exprima, de a fi el însuşi”. 

„Îşi simţea gândirea-poate lucrul cel mai greu la 
această vârstă - îi vâna palpitul, o dorea capturată, 
supusă. 

„Aflăm cu umilinţă de abia din mărturia acestui 
tânăr muribund cât de bogaţi şi totodată cât de risipitori 
suntem. Cât de puternici, având certitudinea unui mâine 
şi cât de nesfârşite sunt bucuriile mici”. 


„Mai sunt şi alte lecţii în această carte. Una dintre 
ele, nu mai puţin tulburătoare, se adresează părinţilor, 
mai exact familiei, acest cuib somnolent, câteodată 
risipit, adesea rece”. 

În 1972, când avea 15 ani, Cătălin îi scria mamei 
lui: „Mama, vezi că fără mine nu poţi? Trebuie să vin eu 
şi să-ţi repar poeziile. Dar ce contează, nu sunt eu din 
tine, n-o să trăiesc eu lângă tine, şi-o să fiu lângă tine 
mereu?... Scrie, să nu moară acele locuri pe care le-ai 
iubit. Să nu moară cei pe care i-ai iubit. N-are importanţă 
ce spun alţii. Tu scrie!” 

Mi-am amintim că în acelaşi fel mă îndemna şi pe 
mine să scriu cartea de faţă, căutând să mă facă să 
înţeleg că trebuie să o scriu. 

Învățătura pe care mi-a dat-o spiritul lui Cătălin am 
găsit-o cu surprinderesintetizată în următoarele rânduri 
scrise de el în acelaşi an 1972: 

„In viaţă trebuie să dai cu coatele-unde se dă cu 
coatele dar şi acolo unde nu se dăcând nu se vede. 

Unde se joacă cinstit, joci cinstit. 

Unde se trişează, trebuie să „trişezi cinstit”-cel mai 
bine. 

Când se fuge, fugi. 

Atunci trăieşti bine, eşti fericit şi cinstit. 

Dacă joci numai cinstit, eşti numai fericit. 

Dacă trişezi şi dai cu coatele, eşti fericit şi trăieşti 
bine, dar eşti un laş. 

Alege!” 

Această adevărată „lecţie despre fericire” mi-a 
dăruit-o spiritul lui în comunicări pe care mi le făcea- 
uneori mentalcând mă pomeneam în situaţii în care eram 
nevoită să aleg dacă să „joc cinstit”, sau să „fug”... De 
multe ori am procedat cum m-a îndemnat el (atunci când 
m-a îndemnat) - precum un înger păzitor şi preabun 
sfetnic-şi întotdeauna am constatat că nu existau soluţii 
mai bune în contextele respective. Recunosc cu toată 
sinceritatea că atunci când încă nu-l cunoşteam pe 


Cătălin, deseori lipsa mea de discernământ în a lua 
decizii mai mult sau mai puţin importante, îşi spunea 
cuvântul. 

Din scrierile lui datate din 1974 rețin: 

„... în întunericul nopţii acesteia, jur în faţa mea 
însumi, căci numai în mine cred, jur că de azi înainte 
LARAS nu se va mai ivi. În nesupunerea mea, totuşi mă 
supun unei singure credinţe, şi anume aceea pe care 
însuşi creierul meu o ţese şi nici unei alteia. 

Credinţa mea s-a dovedit de multe ori mai tare 
decât aceea căreia i se supun cei mai mulţi oameni, nu 
atât la tinereţe cât la vârstă înaintată, când frica de 
faptele lor şi de răspunderea faptelor lor îi nimiceşte. 
Acestei credinţe îi spun acum jurământul meu şi atunci 
când jur ceva mie însumi înseamnă a-mi pune voinţa la 
încercare. Nu sunt numai ambițios, dar am voinţă şi ea în 
este de neînfrânt. Voința mi-o voi pune la încercare 
pentru a putea arunca lumii în faţă slăbiciunea ei şi 
pentru a putea în felul acesta îi mai tare decât ei şi 
pentru a mă putea iubi pe mine însumi”. 

Fac un salt în timp şi ajung în 1975, înainte de 
sfârşit, la o înregistrare pe bandă de magnetofon: „M-am 
îndepărtat de colegii mei. Am suferit mult şi sunt cu mult 
peste ei. Şi ce rău îmi părea, dacă am să pierd anul, c-o 
să-mi pierd colegii. acum îmi dau seama cât de mici erau 
şi ce preocupări mărunte aveau”. 

Ţin să reamintesc aici o comunicare a spiritului lui 
Cătălin, prin care-mi spunea următoarele cuvinte-nu 
departe de ceea ce este scris mai sus: 

„Eu credeam în capacitatea mea de a-mi exercita 
voinţa şi în forţa care mă ţinea dintotdeauna deasupra 
celorlalţi. Eram ales de Dumnezeu: El voia ca eu să fac 
oamenii să deosebească ce-i bun de ce-i rău, ce-i curat de 
necurăţenie”. 

Citesc mai departe în „Prima carte, ultima carte”, şi 
din nou bătăile inimii mi se accelerează: sufletul lui îl 
simt prezent aici, undeva în vecinătatea sufletului meu şi 


între rândurile pe care le citesc: 

„La asta se adaugă şi ei, şi sufletul meu care mereu 
mă ceartă. Am multe de îndurat, dar voi învinge şi voi fi 
mai tare decât toate”. 

„În ultima săptămână s-au petrecut lucruri destul 
de obişnuite, care mi-au creat certitudinea că tineretul 
de azi, şi, odată cu el, cel viitor, trebuie salvat de la 
moartea sufletului. (...) Deci, cer societăţii (vreau să nu 
se uite în aceasta includ şi tineretul) să ne ajutăm 
sufletul”. 

„Romantismul, romantismul este o secreție a unui 
suflet înflorit, deci, doresc ca sufletul nostru să fie 
înflorit, deci aş vrea să fim ajutaţi sau măcar să nu fim 
opriţi 

Regăsesc în rândurile următoare stilul lui 
inconfundabil de a da lecţii-serioase de altfel, dar 
presărate cu mici ironii: 

„Nu are importanţă ce se va întâmpla mâine. Decât 
te întristezi. asta o faci toată viaţa şi degeaba. 

Măsura în care va influenţa viitorul tău. Nu trebuie 
să fii niciodată pesimist, strică la ficat. Fii vesel şi să nu- 
ti pese”. Nu o dată spiritul lui m-a ajutat să-mi uşureze 
sufletul îngreunat de tristeţi apăsătoare, dăruindu-mi din 
lumina lui: 

„De ce ai acum gândurile atât de negre? Fii atentă 
mereu la ce şi cum gândeşti! Nu uita că gândurile pe 
care acum mintea ta le ţese vor face parte cândva din 
lumea în care te vei muta. De aceea trebuie să ai mereu 
gânduri pozitive, să fii optimistă. Ori de câte ori crezi că 
ai motive să fii tristă sau supărată, încearcă să-ţi impui 
să te gândeşti la lucruri plăcute”. 

Apoi îmi apărea în faţa ochilor minţii o imagine ca-n 
poveşti: o vale înverzită, soare, linişte şi pace. Ca prin 
farmec îmi revenea pofta de viaţă, uitam de toate relele 
pământului şi simţeam nevoia să împărtăşesc tuturor 
bucuria mea. Această experienţă pe care mi-a oferit-o 
Cătălin nu este oare chiar o încercare a lui de a-mi „salva 


sufletul” şi de a-l ajuta „să înflorească”-cum se exprima 
chiar el când mai ere printre noi? Atunci el cerea 
ajutorul pentru „salvarea de la moartea sufletului” a 
tineretului viitor. Din tineretul acela „viitor” fac parte şi 
eu, şi toate generaţiile de tineri care citesc sau vor citi 
aceste rânduri şi vor şti să înveţe ceva din ele. 

Că spiritul lui Cătălin este un spirit bogat am 
înţeles din comunicările pe care le-a făcut vreme de 
aproape doi ani. Găsesc acum în jurnalul vieţii lui (de pe 
banda de magnetofon) o nouă confirmare: 

„Trebuie o suferinţă mare, să răscolească totul. 
Valuri care să ajungă până la fund şi să răscolească şi 
nisipul de pe fund. Era necesară o suferinţă mare”. 

„Dar nu-i nimic, mi-a folosit, acum mă simt mult 
mai bogat după atâta suferinţă”. 

* 


XXX 


Se apropie dimineaţa. Am terminat de citit „Prima 
carte, ultima carte”, a lui Cătălin. Cu sufletul am citit-o. 
Poate că aceasta este „Ultima lui carte”, cea pe care o 
scriu acum. 

Nu sunt un om care plâng uşor, dar acum e greu să 
mă stăpânesc. Sunt foarte tristă, îl simt pe Cătălin 
prezent, începe să-mi comunice: 

— Tu ai plâns pentru că ai aflat supliciul la care am 
fost supus... dar cât crezi că pot exprima câteva cuvinte 
din tot ce-am suportat? 

— Ştii acum de ce a fost necesară o suferinţă aşa 
mare? De ce te-ai chinuit atât? 

— Mama a trebuit să sufere asistând la suferinţele 
mele. Vezi unde pot duce răutăţile de zi cu zi, chiar şi 
pentru fiinţa cea mai dragă? 

— Dar nu tu au suferit cel mai mult? 

— Nu. Ea suferă şi acum. Eu nu mai sufăr. | 

li privesc fotografia de pe coperta cărţii. Îl întreb 
ce-mi poate spune despre cel care este în fotografie. Îmi 
răspunde: 


— Era o povară. 

Mă încearcă un sentiment de vinovăţie pentru 
neîncrederea pe care i-am arătat-o de multe ori, alături 
de respectul pentru suferinţa de neimaginat prin care a 
trecut. El îmi comunică: 

— Eu ţi-am iertat multe, dar important este nu să-ţi 
iert eu greşelile, ci să nu le mai faci! Acum te las, noapte 
bună, muritoareo! 

Am simţit o briză uşoară peste frunte, după care m- 
am pomenit singură. Am adormit greu. 

4 AUGUST 1992 

După toate comunicările pe care le-am primit, şi în 
special după cele transmise de spiritul lui Cătălin-înainte 
de a-i citi cartea-am meditat deseori la tot ce am înţeles 
eu că înseamnă viaţa de dincolo de moarte, şi mi-am pus 
mai puţine întrebări cu privire la fostele vieţi pământene 
ale interlocutorilor mei invizibili. 

Însă acum, după ce am lecturat jurnalul lui Cătălin, 
prin intermediul căruia am luat cunoştinţă de unele 
evenimente din scurta lui existenţă printre oameni, de 
fiinţele care i-au fost dragi, de aspiraţiile lui, mă gândesc 
tot mai mult că ar trebui să încerc să contactez o 
persoană din cele care i-au fost apropiate, o rudă a lui, 
pe mama lui. Din păcate, îmi lipsesc indicii importante 
care m-ar putea îndrepta către persoana pe care aş 
căuta-o. Din carte ştiu că el îşi petrecea vacanţele 
copilăriei în comuna Pleniţa, la bunicii lui, şi că avea o 
verişoară mai mică, Rosana, la care ţinea foarte mult. 
Aceste date nu mă pot ajuta prea mult... M-am hotărât să 
cer sprijinul lui Cătălin. L-am întrebat azi dacă ar fi bine 
să o caut pe mama lui, şi dacă el m-ar putea ajuta să o 
găsesc. Mi-a spus că nu mă sfătuieşte să-i caut mama, 
„Caut-o mai bine pe Rosana”, mi-a spus. 

Mi-am exprimat părerea că dacă el nu-mi dă o 
mână de ajutor, nu aş avea prea mari şanse de a o găsi, 
nu cunosc pe nimeni din acea comună, nici din judeţ 
măcar, şi, în plus, Rosana era o fetiţă pe când îşi vizita 


acolo bunicii, acum ea trebuie să aibă în jur de 30 de ani, 
nu îi cunosc numele de familie, nu ştiu în ce oraş 
trăieşte. 

Cătălin m-a încurajat, spunându-mi că dacă vreau 
cu adevărat să dau de ea, voi reuşi. 

10 AUGUST 1992 

Acum şase zile Cătălin mi-a răspuns că nu este 
imposibil să o găsesc pe Rosana. Am făcut o nouă 
greşeală: nu l-am crezut. 

Şi iată că astăzi am văzut că este posibil! Nu ştiu 
dacă a fost mâna Providenţei, dacă a fost influenţa lui 
Cătălin, sau dacă a fost o pură întâmplare, cert este că 
azi, printr-un concurs de împrejurări favorabile, mi-a 
căzut în mână o scrisoare-care nu-mi era adresată mie, 
ce-i drept, ci unei reviste la care colaboram-dar care 
avea ca expeditor pe dl. D.N. din... comuna Pleniţa. 
Această persoană, precizează în scrisoare: „din anul 
1968 m-am mutat în comuna Pleniţa”. 

Mi-am zis. „lată omul de legătură!” Dl. D.N. solicită 
un ajutor în privinţa stării sale de sănătate. Din fericire, 
îl pot ajuta. I-am trimis o scrisoare în acest sens, cu 
rugămintea, în final, de a-mi răspunde în cazul în care a 
cunoscut-o pe Rosana, pe Cătălin, sau pe alt membru din 
familia lor. 

SEPTEMBRIE 1992 

Nu, nu am făcut o greşeală scriindu-i domnului. 
D.N. aşa cum mi-am închipuit. Azi am primit răspunsul 
lui, cu mulţumiri! A durat atât, aproape o lună, pentru că 
între timp s-a interesat de persoanele despre care l-am 
întrebat. O cunoştea pe Rosana, dar nu a văzut-o de 
mulţi ani. De curând a aflat că ea este acum medic 
stagiar în Cluj. Pe mama Rosaneimătuşa lui Cătălin, tot 
medic, o cunoaşte din 1973, de când i-a fost pacient. Mi- 
a dat adresa unui spital la care pot să-i scriu. 

Nu-mi închipuiam că voi intra în posesia acestei 
adrese vreodată, şi încă atât de simplu! 


21 SEPTEMBRIE 1992 

Abia azi m-am hotărât să-i scriu mamei Rosanei. 
Nu-i uşor să te decizi într-o astfel de problemă delicată, 
de suflet. l-am trimis şi o parte din comunicările lui 
Cătălin. Mă tem ca nu cumva să nu primească 
scrisoarea, apoi mă tem pentru că nu ştiu ce efect va 
avea asupra dumneaei, în cazul în care o primeşte. 

3 NOIEMBRIE 1992 

Am primit azi douăsprezece pagini de la mătuşa lui 
Cătălin! Scrisoarea este mai pozitivă decât mi-am 
imaginat! Îmi descrie mai multe întâmplări pe care şi le 
aminteşte din copillăria lui Cătălin şi care, fireşte, nu 
apar în cartea lui. Şi următoarele rânduri m-au bucurat 
la fel de mult: „Noi l-am iubit foarte mult pe Cătălin, dar 
sigur, prinşi în vârtejul ocupaţiilor zilnice „nimicarniţe”- 
cum le zicea Cătălin, ne gândim din ce în ce mai rar la el. 
Aţi făcut foarte bine că mi-aţi trimis scrisoarea aceasta. 
Este sigur un semn pe care ni-l trimite el”. 

NOIEMBRIE 1992 

În urmă cu câteva săptămâni am început 
corespondenţa cu M.D. - o tânără din judeţul Vrancea, 
care suferă de o maladie rară, caracterizată prin leziuni 
şi atrofii ale fibrelor musculare ale membrelor inferioare 
care este probabil că pot preceda o paralizie... Mama şi 
fratele ei au murit din cauza aceleiaşi boli, acum M.D. 
este singură şi descurajată, convinsă că viitorul ei 
apropiat nu mai poate însemna decât azilul sau moartea. 
De câteva ori a încercat să se sinucidă. I-am scris câteva 
scrisori care-slavă Domnului! - au avut darul de a-i ridica 
moralul mai mult decât mă aşteptam, dacă stau să judec 
lucrurile după tonul descurajant al primelor ei scrisori. 
M-am rugat pentru ea, şi m-am bucurat să aflu, treptat, 
din scrisorile ei că a început să creadă în Dumnezeu şi să 
se roage să o salveze. 

În legătură cu acest caz, pe data de 15 octombrie 
1992, aproape de miezul nopţii, am primit un mesaj de 
Dincolo, măcar că încetasem orice comunicare de mai 


multă vreme. În acea noapte am simţit că trebuie să 
primesc un mesaj important, că se aşteaptă de la mine să 
recepţionez un mesaj. Am luat pendulul de cristal de 
cuarţ şi mi s-a spus: „Am venit să te ajut în dorinţa ta de 
a-i face bine lui M. Ia un creion şi ţine-l în mână. Să nu te 
gândeşti la nimic şi să nu-ţi laşi mâna controlată de 
mintea ta!” Am făcut întocmai, şi după un minut muşchii 
mâinii au început să capete mici contracţii şi să fie 
dirijaţi de o Forţă, străină mie. S-au scris prin mâna mea 
următoarele cuvinte, cu litere rotunde, mari: „M. să 
creadă că este aleasă de Tatăl Ceresc pentru a-l. 
cunoaşte pe El prin suferinţa ei şi să arate lumii minunile 
Tatălui! Tu să-i trimiţi ei această scrisoare şi să înţeleagă 
că nu tu, Diana, ai scris aceste rânduri, ci eu, Sfânta 
Parascheava, azi, de ziua mea. M., să ştii că boala ta este 
plata pentru păcatele bunicului tău şi a venit vremea 
răsplăţii pentru suferinţa ta, care are rolul de a-ţi întări 
sufletul, ci nu de a-l pierde! M., păstrează această 
scrisoare pe care eu ţi-am scris-o, mereu cu tine, şi 
nimeni să nu o mai atingă. Eu sunt cu tine şi te ajut. Să 
mai ştii că frica de boală alimentează boala dar gândurile 
bune te ajută foarte mult! Să te gândeşti la mine ori de 
câte ori ai gânduri întunecate şi ai să simţi că sunt lângă 
tine pentru că te voi însenina. Crede în minte şi în 
Domnul Dumnezeu, şi nu vei mai fi singură şi bolnavă. 
Amin. Parascheva”. 

Am fost sfătuită să expedieze cât mai repede 
scrisoarea. M-au surprins multe lucruri la această 
comunicare deosebită: în primul rând eu nu ştiusem că 
acea zi era ziua Sfintei Paraschiva! De asemenea, nu 
aveam cunoştinţă de faptul că numele sfintei nu ar fi 
„Paraschiva” ci „Parascheva”, aşa cum a fost scris în 
comunicare. În fine, M. nu mi-a spus până acum nimic 
despre niciun bunic al ei. 

Dar astăzi am primit răspunsul de la M. la acea 
scrisoare dictată, şi mare mi-a fost mirarea să aflu din 
rândurile pe care ea mi le-a trimis, următoarea 


întâmplare, petrecută cu mulţi ani în urmă, întâmplare 
pe care i-o relatase mai demult o mătuşă, şi pe care o 
uitase: _ 

Bunicul lui M., în tinereţe, a avut o prietenă. Intr-o 
seară, când se întorceau împreună de la un bal pe 
bicicleta bunicului, au suferit un accident, răsturnându- 
se cu bicicleta. Bunicul nu a păţit mai nimic, dar fata şi-a 
fracturat coloana vertebrală şi de atunci nu a mai putut 
merge. La scurt timp, bunicul s-a căsătorit cu altă fată 
(viitoarea bunică a lui M.). Fosta lui prietenă, imobilizată 
la pat, nu a mai avut mult de trăit. Inainte de a muri l-a 
chemat pe bunicul lui M., şi, de faţă cu rude şi vecinii 
adunaţi la căpătâiul muribundei, l-a blestemat, cu limbă 
de moarte, „să-i ologească toţi urmaşii-copiii, nepoţii. 

Blestemul acela cumplit a acţionat într-adevăr 
asupra urmaşilor săi: prima s-a îmbolnăvit chiar soţia lui, 
care a stat la pat, bolnavă, 20 de ani înainte de a muri! 
apoi blestemul a atins-o pe fiica lui-mama lui M., pe 
nepotul lui-respectiv fratele lui M., care şi ei s-au stins 
din viaţă. De aceeaşi boală suferă de câţiva ani şi M. 
Fiica cea mare a bunicului nu este atinsă de blestem, şi 
implicit de boală, însă tatăl ei natural este altul! Iar 
bunicul a murit de astm. 

Mă surprinde, de asemenea, să citesc în scrisoarea 
lui M. 

„Doctoriţa care mi-a făcut biopsia a ajuns cu 
rezultatul biopsic şi cu date din foaia mea de observaţie, 
în iulie 1992 la Laussane, în Elveţia şi la Berlin la nişte 
congrese de neurologie la care au participat cei mai mari 
specialişti ai lumii. Aceştia au spus, ce credeţi, că unul 
singur mai avusese un asemenea bolnav, iar din 
literatura medicală reiese că mai sunt cunoscute doar 
câteva cazuri similare. Nu se ştie prea bine ce e cu mine, 
se presupune că e un defect genetic şi mai vor o mulţime 
de date despre mama şi fratele meu care au murit. Ei nu 
înţeleg de ce muşchii sunt buni, se regenerează totuşi! 
Şi, din păcate, nu-mi pot propune niciun mod de a lupta 


cu această boală oribillă...” 

Socotesc că toate aceste date şi explicaţii sunt cât 
se poate de concludente pentru a putea înţelege de unde 
porneşte dezastrul aceste familii. Pentru a putea lupta 
împotriva răului în cazul de faţă o boală necruțătoare 
care şi-a întins tentaculele peste generaţii întregi-este 
necesar ca în primul rând să-i cunoaştem cauza, 
rădăcinile. Astfel vom şti cu cine trebuie să luptăm. 
Atunci ne putem canaliza toată energia, toată voinţa şi 
rugăciunile noastre spre înlăturarea cauzei bolii. Este 
ceva asemănător oarecum cu vindecările prin regresie 
hipnotică. 

Prin acea comunicare şi prin faptul că M. a 
conştientizat motivul suferinţei ei, de acum ştim că lanţul 
acelui blestem trebuie curmat, oricât de mult ar trebui 
luptat pentru asta. 

10 NOIEMBRIE 1992 

În seara asta am făcut un experiment deosebit. Am 
cunoscut-o de curând pe doamna V., o pictoriţă din 
Chişinău cu capacităţi paranormale uimitoare. Azi m-a 
vizitat acasă. Pe lângă harul de a vindeca trupurile şi 
sufletele oamenilor prin extracorporalizările pe care le 
realizează-lucru care pentru ea pare foarte natural, de 
altfel-poate avea succes la Banca de date a Universului 
Suprasensibil. Doamna V. este o vizionară şi o 
diagnosticiană desăvârşită. Concentrându-se, ea poate 
vizualiza „pricina lucrurilor”-cum spune ea, îndeosebi a 
bolilor a căror cauză o găseşte de multe ori în existenţe 
anterioare ale subiectului. 

I-am arătat doamnei V. în seara aceasta fotografia 
lui Cătălin fără să-i spun absolut nimic despre el. Am 
rugat-o să-mi spună de ce boli suferă cel din fotografie. A 
acoperit fotografia cu palma, a închis ochii, şi după 
aproximativ 10 secunde de concentrare mi-a spus: „Acest 
om nu mai trăieşte”. l-am confirmat, şi am rugat-o să 
„vadă” ce boală a avut. S-a concentrat din nou. Mi-a spus 
că „vede” nişte picături de sânge, explicându-mi că a 


avut o boală a sângelui, pesemne. l-am spus atunci că 
este foarte aproape de adevăr, băiatul a murit de 
leucemie, şi boala a debutat cu melenă. Apoi a rămas 
aşa, cu ochii închişi, cu palma pe fotografie, concentrată 
asupra lui, timp de aproape un sfert de oră. Faţa i s-a 
destins la un moment dat într-un zâmbet luminos. 
Spiritul ei, am înţeles că deja se afla într-un plan 
spiritual la care omul obişnuit nu are acces. Nu-mi 
spusese dinainte că are de gând să contacteze spiritul. In 
acelaşi timp eu m-am concentrat asupra spiritului şi l-am 
rugat să-mi transmită un mesaj prin această femeie. 

După ce a ieşit din starea de transă mi-a spus: „Eu 
am vorbit cu acest spirit. M-am ridicat până la el. Se află 
într-un univers albastru, cu vibrații foarte plăcute. M-am 
simţit foarte bine acolo. Este un spirit foarte evoluat, să 
ştii! Am de la el un mesaj pentru tine... (mi-a transmis un 
mesaj personal despre un subiect bine cunoscut mie şi 
lui Cătălin, dar total necunoscut ei). Apoi a mai adăugat: 
„Mi-a mai spus că se pregăteşte să se reîntrupeze”. 

Concluziile mele: 

Eu ştiam că el este un spirit cu vibrații 
corespunzătoare culorii albastre din comunicări-şi că 
propriul meu spirit este de o nuanţă asemănătoare (mai 
cenuşie) - (comunicarea din 13 aprilie 1992). 
Rugămintea pe care eu i-am adresat-o lui, mental, mi-a 
îndeplinit-o: mi-a transmis un mesaj personal prin D-na 
V., fără ca ea să ştie că eu aştept vreun mesaj care să-mi 
fie adresat. 

La culoarea spiritului lui nici nu mă gândisem, iar 
ideea de a-l ruga să-mi transmită ceva (fără măcar să-i 
propun un subiect anume) mi-a venit târziu, când d-na V. 
se ridicase deja în universul lui astral, detaşat de lumea 
noastră, deci este exclusă posibilitatea transmiterii 
telepatice a gândurilor mele d-nei. V. 

2 DECEMBRIE 1992 

De luni de zile nu am mai comunicat cu pendulul, ci 
doar de câteva ori, mental, am mai primit câteva sfaturi 


scurte legate de evenimentele vieţii de zi cu zi, care m-au 
ajutat în diverse situaţii. 

Nici de acum înainte nu voi mai pune mâna pe 
pendul, pentru că îmi lipseşte acea chemare lăuntrică ce 
mă aducea altă dată în faţa planşetei pentru comunicări, 
şi, mai cu seamă, din convingerea că trebuie să trec 
singură peste orice dificultăţi şi să-mi port singură de 
grijă. 

In seara asta, însă, am fost eu chemată să primesc 
o comunicare, după atâta timp de tăcere: la ora 20 am 
auzit o ciocănitură în fereastră, nu numai eu, ci şi un 
membru al familiei. Ne-am uitat imediat afară pe 
fereastră, nu am văzut pe nimeni, nu am mai auzit nimic. 
Linişte şi pustiu. De altfel locuim la etajul I şi nu ar fi 
putut nimeni să-mi bată în geam. Pentru câteva clipe mi- 
a venit în gând imaginea lui Cătălin şi a dispărut, după 
care nu m-am mai gândit la această întâmplare. Dar 
peste trei ore m-am pomenit cu pendulul în mână fără ca 
eu să doresc să comunic. Mi-am dat seama că altcineva 
dorea să purtăm un dialog, şi acela era Cătălin. Mi-a 
spus că el mi-a bătut în geam, ca să mă atenţioneze că 
are să-mi transmită ceva important. Apoi m-a întrebat: 

— De ce nu termini cartea? („Dialoguri cu entităţi 
din Invizibil”, n.a.). Mâine lucrezi toată ziua! 

Avea dreptate: nu am mai scris de câteva 
săptămâni din cauza unui curs intensiv de 
teleinforbioenergetică la care am participat timp de o 
lună, iar acum, din cauza unor treburi mărunte, amân de 
pe o zi pe alta reînceperea lucrului la carte. li promit că 
de mâine îi voi urma îndemnul. Îmi închipui că acesta a 
fost mesajul ce avea să mi-l transmită, dar îmi spune în 
continuare un lucru la care nu mă aşteptam: 

— Vin pe Pământ în curând! 

Eu sunt tentată să-i pun unele întrebări, dar cineva, 
alt spirit probabil, îmi spune: 

— Cătălin a venit să-şi ia rămas bun. 

Nu-mi vine să cred. De acum tac şi „îl ascult” pe 


Cătălin: 

— Eu am avut misiunea de a te învăţa să fii bună şi 
curată. De acum misiunea mea s-a încheiat şi totodată m- 
am hotărât să revin pe Pământ. Mamă îmi va fi Rosana. 
Diana, te-am îndrăgit, chiar dacă m-am purtat cu tine 
cam dur. Nu-ţi vine să crezi, muritoareo, dar îţi spun 
adevărul. Să nu mă mai chemi, să fii înţeleaptă şi să ţii 
cont de tot ce te-a învăţat Cătălin. Acum ai să-mi spui 
ceva? 

Imi exprim părerea de rău că mă părăseşte, sunt 
puţin, derutată, nu-mi dau seama dacă trebuie să mă 
bucur sau nu. Să înţeleg că pleacă sau că vine? Oricum, 
îmi va lipsi. Nu-mi mai spune decât: 

— Este aici Robert, el te va însoţi deseori şi te va 
ajuta când vei avea nevoie. Plec, muritoareo, să nu mă 
mai chemi! 

Apoi se pare că Robert a fost cel care mi-a 
transmis: 

— Nu poţi să crezi că el va pleca dintre noi, dar să 
nu-ţi închipui că noi avem de împlinit câte o misiune o 
veşnicie! Nu uita că mai trebuie să progresăm şi noi 
înşine! Şi asta o facem în special asumându-ne o nouă 
viaţă pe pământ, care nici nu-ţi închipui cât de mult ne 
poate propulsa spre Divinitate, atunci când propria 
conştiinţă ne luminează calea vieţii în trup de carne, pe 
care o bătătorim de atâtea ori. 

...Tu ai acum misiunea de a propovădui cuvântul lui 
Dumnezeu, dar nu ai citit încă Biblia! Citeşte-o! Ai 
semănat mult bine până acum şi sperăm că o vei face în 
continuare. Noi apreciem dragostea cu care te apleci 
asupra disciplinelor spirituale şi de aceea te-am ajutat să 
ne descoperi tainele. Dar ţine minte, aceste taine nu se 
dau oricui, ci numai celor care sunt pregătiţi să le 
pătrundă, şi ele nu se pot înţelege cu mintea, ci cu 
sufletul. 

Ţi-am deschis această poartă şi ţi-am arătat că mai 
există ceva dincolo de ea, este lumea noastră, dincolo de 


care sunt încă alte lumi nebănuite de mintea şi chiar 
imaginaţia voastră! Puţini sunt cei care ajung aici şi mai 
departe câtă vreme sunt întrupaţi. Şi chiar neîntrupaţi. 
Este meritul celor care ajung aici, ceea ce-l aduce. Prin 
natura lui, spiritul uman este un luptător care tinde spre 
înalt, şi numai astfel el reuşeşte mai devreme sau mai 
târziu să-şi depăşească condiţia de om vremelnic legat 
de pământ. Tu crezi că ne cunoşti, dar încă multe taine 
îţi sunt ascunse. Ca să ajungi să le cunoşti, învaţă mai 
întâi să te detaşezi de ceea ce poţi vedea şi poţi atinge 
acum, de tot ce îţi creează senzaţii dar este trecător. Să 
iubeşti tot ce te înconjoară, dar în acelaşi timp să nu 
rămâi ataşată de materie nu este uşor, însă altfel vor 
trece secole până vei reuşi să te desprinzi. 

Nu-ţi risipi energiile fără rost, gândeşte bine 
înainte de a arunca o vorbă, meditează! Nu uita să te 
apropii de Dumnezeu prin rugăciune mai des decât o 
faci. Dumnezeu are un plan minunat pentru voi, cei ce 
contribuiţi la înfăptuirea Marelui Său 

Plan-şi pentru toţi copiii Lui iubiţi. Rugaţi-vă lui 
Dumnezeu şi mulţumiţi-l în rugăciunile voastre, căci 
mare este mila Lui pentru voi. Ascultă-mă şi vei ajunge 
să cunoşti fericirea adevărată. 

Mi-au dat de gândit aceste din urmă comunicări: 
sfaturile lui Robert şi mai înainte cuvintele lui Cătălin. 
El, care mi se adresa cu „muritoareo” din universul lui 
de lumină albastră, va reveni într-o nouă viaţă de 
muritor? 

Îmi amintesc că acelaşi lucru i-l spusese şi doamnei 
V., însă nu prea i-am luat în seamă atunci acel mesaj 
privitor la reîntrupare. 

Acum încep să-l cred. Mama Rosanei îmi povestea 
în scrisoarea pe care mi-a trimis-o, că la o lună după 
înmormântarea lui Cătălin, a plecat împreună cu Rosana- 
care pe atunci avea 13 - 14 ani, la mare. Într-o clipă 
masă au hotărât să meargă în staţiunea Olimp să caute 
Vila scriitorilor unde cu numai 10 luni în urmă fusese şi 


Cătălin, să revadă locurile pe unde s-a plimba el. Pe 
înserat, când nu mai era nimeni în preajma lor, Rosana i- 
a spus: „Mamă, vreau să-l strig pe Cătălin”. Şi a strigat 
de trei ori cu toată puterea glasului ei: Cătălin! Cătăliin! 
Cătăliiin! 

Dar nu i-a răspuns nimeni, nici măcar ecoul. 

Am motive să cred că atunci Cătălin a auzit-o. Şi îi 


va răspunde în curând... 
pd 


x kx * 
La câteva săptămâni de la ultima comunicare a lui 


Cătălin, am vorbit la telefon cu mătuşa lui, care m-a 
anunţat cu bucurie că Rosana a născut un băiat. 


EPILOG 

Aici se încheie straniul jurnal al unei poveşti 
adevărate, poveste care a început pe Pământ, s-a ridicat 
ca un arc dincolo de spaţiu şi timp, ca să se termine cu o 
nouă sosire tot aici, pe Pământ. 

Făcând publică experienţa pe care am trăit-o, nu 
am urmărit ca prin aceasta să popularizez un „indrumar 
de contactare a spiritelor”, ci dorinţa mea este ca 
cititorul să înţeleagă corect mesajul cărţii, mesaj pe care 
l-am transmis în speranţa că el poate constitui răspunsul 
la unele întrebări care îi frământă pe semenii mei asupra 
a ceea ce ne este dat să trăim-normal sau paranormal - 
precum şi un nou punct de plecare care să nască noi 
întrebări atât în mintea cititorului mai mult sau mai puţin 
iniţiat în ştiinţele spirituale, cât şi a cercetătorilor în 
domeniu. 

Ce trebuie să înţelegem cu toţii este că ceea ce noi 
numim „paranormal” tinde să devină din ce în ce mai 
normal atunci când gândirea şi spiritul nostru se 


îndreaptă spre obârşia tuturor lucrurilor, spre Divinitate, 
spre lumea în care spiritul nostru s-a născut, în care ne 
vom întoarce ca într-un loc pe care l-am părăsit cândva, 
în negura tuturor timpurilor şi căruia de fapt nu încetăm 
nicio clipă să-i aparţinem. 


